Vaccine Ge2Doze Jehi Gaanoonu Hadhaa Majilis Ge Memberaku Covid-19 Ah Fassi Vejje - Vaguthu\nވެކްސިންގެ ދެ ޑޯޒު ޖެހި ގާނޫނު ހަދާ މަޖިލީހުގެ މެމްބަރަކު ކޮވިޑް-19 އަށް ފައްސިވެއްޖެ\nކޮވިޑް-19 އިން ރައްކާތެރިވުމަށް އުފައްދާފައިވާ ވެކްސިނެއްގެ ދެ ޑޯޒު ޖެހި އެމެރިކާގެ ސްޓޭޓް އެެއް ކަމަށްވާ މެސަޗުސެޓްސްގެ ގާނޫނު ހަދާ މަޖިލީހުގެ މެމްބަރު ސްޓެފެން ލީންޗް ކޮވިޑް-19 އަށް ފައްސިވެއްޖެއެވެ.\nއޭނާ ފައްސިވެފައިވަނީ ބޭސް އުފެއްދުމުގައި ތަޖުރިބާކާރު "ޕްފިޒާ" ކުންފުނިން އުފައްދާ ވެކްސިން ޖަހައިގެންނެވެ. އޭނާ އަށް ވެކްސިންގެ ދެވަނަ ޑޯޒު ދީފައިވަނީ އެގައުމުގެ އިންތިހާބީ ރައީސް ޖޯ ބައިޑެން ރައީސް ކަމުގެ ހުވާ ކުރެއްވުމުގެ ކުރިންނެވެ.\nއުމުރުން 65 އަހަރުގެ ސްޓެފެން ފައްސިވެފައިވަނީކަން އެނގިފައިވަނީ މިދިޔަ ހުކުރު ދުވަހުއެވެ.\nއެގައުމުގެ ގާނޫނު ހަދާ މަޖިލީހުން ނެރެފައިވާ ބަޔާނެއްގައި ބުނީ، އޭނާ އަށް ވެކްސިންގެ ދެވަނަ ޑޯޒު ދީފައިވަނީ ބައިޑެން ހުވާ ކުރުމުގެ ކުރިން ކަމަށާއި އެ ރަސްމިއްޔާތަށް ދިއުމުގެ ކުރިން ހެދި ޓެސްޓުގެ ނަތީޖާ ދެއްކީ ނައްސި ކަމަށެވެ.\nއޭނާ ކޮވިޑް-19 އަށް ފައްސިވި ނަމަވެސް އެއްވެސް ކަހަލަ އަލާމާތެއް އަދި ނުފެންނަ ކަމަށާއި ހާލުވެސް ރަނގަޅު ކަމަށް އެގައުމުގެ ގާނޫނު ހަދާ މަޖިލީހުން ވަނީ ބުނެފައެވެ. އަދި މިވަގުތު ހުރީ އަމިއްލައަށް އެކަހެރިވެގެން ކަމަށްވެސް ވަނީ ބުނެފައެވެ.\nއޭނާ ފައްސިވުމާއި ގުޅިގެން އޭނާ އާއި ކައިރިން ބައްދަލުވެފައިވާ މީހުން ދެނެގަތުމުގެ މަސައްކަތް އެގައުމުން މިހާރު އަންނަނީ ކުރަމުންނެވެ.\nކޮވިޑް-19 އަށް އުފައްދާފައިވާ ގިނަ ވެކްސިނަށްވެސް2ޑޯޒު ޖަހަން ޖެހެއެވެ. ސައިންސްވެރިން ބުނާ ގޮތުގައި ދެވަނަ ޑޯޒު ޖަހަން ޖެހެނީ ފުރަތަމަ ޑޯޒު ޖަހާތާ 8 ދުވަސް ފަހުންނެވެ.\nޖެނުއަރީ 31, 2021 22:04\nޕުފިޒާ ވެކްސިން ގޯހީތާ.\nފެބުރުއަރީ 1, 2021 07:41\nވެކްސިން މަސައްކަތް މިކުރަނީ ހަފްތާ ދެހަފްތާއެއްހާ ދުވަހުން. ބަލި ޖެހިގެން ވެކްސިން ޖެހިޔަސް ބަލިން ސަލާމަތްވާން އޮތީ އެމުއްދަތަށް ފަހު. ބައްޔާ ކުރިމަތިލުމުގެ ކުރިން ވެކްސިނަށް ހަށިގަނޑު ހޭނެންޖެހޭ. ވެކްސިން ޖަހަންވެސް މިއެނގެނީ ނޭވާހޮޅިޔަށް އެޅީމާ. ދެން ބުނާނެ ވެކްސިން މަސައްކަތެއް ނުކުރެޔޯ.\nދެން ކީއްކުރަން ޖަހާއެއްޗެއް.\nއިންޑިޔާ އިން ގެނައީ ވެކްސިން ޖަހަންވީ\nފެބުރުއަރީ 1, 2021 00:39\nކުލިނިކަލް ޓުރައިލުގަ ހުރި އިންޑިއާ ވެކުސިނެއް އަމުދުން ނުޖަހާނަން. 10 12 ޑޯޒު ޖެހިޔަސް ފައްސި\nފެބުރުއަރީ 1, 2021 01:52\nތި ކަނޑައީ ހަމަ. ނިކަން ރާއްޖެ އައިސް ވެކްޝިން ޖަހާބަލަ.


Eheetherivumuge gothun ehbaarulun dhemaa!\nއެހީތެރިވުމުގެ ގޮތުން އެއްބާރުލުން ދެމާ!\nމި މަސައްކަތުގައި އާއްމުންގެ އެއްބާރުލުމަށް ވެމްކޯއިން ވަނީ އެދިފައި\nފްރަންޓްލައިންގައި މަސައްކަތް ކުރާ ފަަރާތްތަކުގެ ތެރެއިން އެންމެ ރިސްކު ބޮޑުކޮށް މަސައްކަތް ކުރާ އެއް ބަޔަކީ ވެމްކޯގެ މުވައްޒަފުންނެވެ. ކޮންމެ ދުވަަހަކު ވެމްކޯގެ ޓީމް ގެއިން ނިކުންނަކީ އާއްމުންގެ ގެތަކުން އުފައްދާ ކުނި ނެރެ އުކާލުމަށެވެ. އެމީހުންވެސް މަސައްކަތަށް ނިކުމެ އުޅެނީ މުޅި ރާއްޖޭގައި ފެތުރިފައި އޮތް ވައިރަސްް ޖެހުމުގެ ބިރާވެސް އެކު އެވެ. މަސައްކަތް ނިންމާ އެނބުރި ދާންވެސް ހުރީ އަމިއްލަ އާއިލާ ކަމަށްވުމުންނެވެ.\nމި ހީވާގި މުވައްޒަފުން ރޯދަ މަހުގެ އެންމެ ހޫނު ގަޑީގައި މަސައްކަތަށް ނިކުމެ އުޅޭ އިރު އަދިވެސް އެމީހުންގެ މަސައްކަތަށް އުނދަގޫވާނެ ކަހަލަ ކަންކަން ދިމާވެ އެވެ. ގަޑިއަށް ކުނި ނުނެރުމާއި ކުނި ނެރެން އޮންނަ ގަޑި ހަމަވުމުންވެސް ކުނި ކޮތަޅުތައް ނެރެ މަގުގެ އެތަން މިތަނަށް އަޅާފައި ބެހެއްޓުމެވެ. އެއްވެސް ގޮތެއް ނެތި މިހެން ހެދުމުގެ ސަބަބުން އެމީހުން ކުރާ މަސައްކަތްވެސް ދެގުނަ އިތުރުވެ އެވެ.\nވެމްކޯ އިން ތައްޔާރުކޮށްފައިވާ ވީޑިއޯ އެއް --\nގޭބީސީތަކުން އުކާލާާ ކުނި ނެރެން ވަކި ގަޑިއެއް ހަމަޖައްސާފައި އޮތް އިރު އެ ގަޑިއަކަށް ކުނި ނެރުމަކީ ވެމްކޯ މުވައްޒަފުން މިއަދުވެސް އެދޭ އެދުމެކެވެ. އެމީހުންގެ މި ބުރަ މަސައްކަތަށްވެސް ލުޔެއް ދެވޭނީ އެއްބާރުލުން ދީގެންނެވެ.\nމިހާރު ކުނި ނެރުމަށް ކަނޑައެޅިފައިވާ ގަޑި، 12:00 އިން 14:00 އަށް ކުނި ނެރުމަކީ މަސައްކަތަށް ދެވޭނެ އެންމެ ބޮޑު އެއްބާރުލުމެވެ. އަދި ވެމްކޯ އިން އެދޭ ގޮތަށް ކޮތަޅުތައް ބެހެއްޓުމަކީވެސް ސަމާލުކަންދޭންޖެހޭ ކަމެކެވެ. ދެ ކޮތަޅަށް އަޅާ ރަނގަޅަށް ބަންދުކޮށްފަ އެވެ.\nވެމްކޯގެ މުވައްޒަފުން ހުޅުމާލެއިން ކުނި ނެގުމުގެ މަސައްކަތުގައި --\nކިތަންމެ ކުޑަ ހެޔޮ އަމަލަކުންވެސް އެމީހުންގެ ވަގުތާއި މަސައްކަތުން ލިބޭ ބުރަ ކުޑަ ވާނެ އެވެ. އެދުވަހެއްގެ ގަޑިއަށް ކުނި ނެރުމަށް ހާއްސަ ސަމާލުކަމެއް ދީގެން އަދި އެ ދުވަހެއްގެ ކުނި ނުނެރެވިއްޖެ ކަމުގައި ވާނަމަ މަގުމަައްޗަށް ކުނި ނުނެރެ ޖެހިގެން އަންނަ ދުވަހު ކުނި ނެރުމަކީ މާ އުނދަގޫ ކަަމެއް ނޫނެވެ. މިކަން ފަރުދީ ޒިންމާ އެއް ކަމަށް ދެކި ކޮށްދިނުމަކީ އާދޭހެކެވެ.\nހަނދާންކުރަންވީީ، މިފަދަ ދަނޑިވަޅެއްގައި ވެމްކޯގެ މުވައްޒަފުންވެސް ކުރަމުން އެ ދަނީ ރިސްކު ބޮޑު މަސައްކަތެއް ކަމެވެ. އެއީވެސް ހަމަ އާއިލާތައް އޮންނާނެ ބަޔެކެވެ. ލޯބިިވާ އެތައް ބަޔަކު އުޅޭނެ އެވެ. ވައިރަސް ޖެހުމުގެ ބިރާއެކު ކޮންމެ ދުވަހަކު ނިކުންނަނީ އެކަން އެނގި ހުރެ އެވެ. މިވަގުތު ދެވެން އޮތް އެހީތެރިކަމަކީ އެއްބާރުލުން ދިނުމެވެ. އެކަން ކޮށްދެމާހެއްޔެވެ؟\nވެމްކޯ ކޮވިޑް-19 ކޮވިޑް-19 އިގެ ބަލާއާފާތް + ލޮކްޑައުން ޕްރޮޓޮކޯލް\nދެ މަސް ދުވަހުގެ ގުރުބާނީ ބޭކާރުވިޔަ ނުދީ


PNC ge congress hukurudhuvahu, magaamu thakah hulhuvaalaifi | Mihaaru\nޕީއެންސީ އުފެއްދުމުގެ ޖަލްސާގައި ޔާމީނާއި އަބްދުއްރަހީމް ބައިވެރިވެވަޑައިގަންނަވަނީ: ޕީއެންސީގެ ކޮންގްރެސް އަންނަ ހުކުރު ދުވަހު ބާއްވާނެ. --ފޮޓޯ/މިހާރު\nޕީއެންސީގެ ކޮންގްރެސް ހުކުރު ދުވަހު، މަގާމުތަކަށް ހުޅުވާލައިފި\n21 އެޕްރީލް 2019 - 00:20 10 comments\nޕީޕީއެމަށް ކުރިމަތިވި ގާނޫނީ މައްސަލަތަކާ ހެދި އުފެއްދި ޕީއެންސީ މިހާރު ހިންގަނީ ވަގުތީ ލީޑަޝިޕަކުންނެވެ. ޕާޓީގެ ރައީސްގެ ގޮތުގައި ޕީޕީއެމްގެ ކުރީގެ ނައިބު ރައީސް އަބްދުއްރަހީމް އަބްދުﷲ ހުންނެވި އިރު ދެ ނައިބުންނަކީ ކުރީގެ އިކޮނޮމިކް މިނިސްޓަރު މުހައްމަދު ސައީދާއި ކުރީގެ ޑިފެންސް މިނިސްޓަރު އާދަމް ޝަރީފެވެ.\nއޭގެ ތެރެއިން އަބްދުއްރަހީމް ފިޔަވައި ސައީދާއި އާދަމް ޝަރީފް ވެސް މި މަހުގެ ހަ ވަނަ ދުވަހު ބޭއްވި އާންމު އިންތިޚާބު ކާމިޔާބު ކުރައްވައި 19 ވަނަ ރައްޔިތުންގެ މަޖިލިހުން ކުރިއަށް އޮތް ފަސް އަހަރަށް ޖާގަ ހޯއްދަވައިފަ އެވެ. ފޮނަދޫ ދާއިރާގެ މިހާރުގެ މެމްބަރު އަބްދުއްރަހީމަށް ކާމިޔާބެއް ނުކުރެއްވުނެވެ.\nޖެނުއަރީ، 31، 2018 ގައި އިލެކްޝަންސް ކޮމިޝަންގައި ރަޖިސްޓަރީ ކުރި ޕާޓީގެ ކޮންގްރެސް މި މަސް ނިމުމުގެ ކުރިން ބާއްވަން ޖެހެ އެވެ. ސިޔާސީ ޕާޓީތަކާ ބެހޭ ގާނޫނުގައި ވާ ގޮތުން، ޕާޓީއެއް ރަޖިސްޓަރީ ކުރާތާ ލަސްވެގެން ތިން މަސް ތެރޭގައި ދާއިމީ މަގާމުތަކަށް މެމްބަރުން އައްޔަން ކުރަން ޖެހޭނެ އެވެ. އަދި ނުވަ މަސް ތެރޭގައި ކޮންގްރެސް ބާއްވަން ޖެހެ އެވެ.\nޕީއެންސީން މިރޭ ނެރުނު ބަޔާނެއްގައި ބުނީ އަންނަ ހުކުރު ދުވަހު ކޮންގްރެސް ބާއްވަން ނިންމީ ޕާޓީގެ މަޝްވަރާ މަޖިލީހުން ކަމަށެވެ.\nޕީއެންސީ އަށް ކުރިމަތިލާން ހުޅުވާލި މަގާމްތައް:\n- ދެ ނައިބު ރައީސުން\n- މަޝްވަރާ މަޖިލީހުގެ 20 މެމްބަރުން (މީގެ ތެރެއިން ފަސް އަންހެން މެމްބަރުންނާއި 35 އަހަރުން ދަށުގެ ޒުވާން މެމްބަރުން ހިމެނުމަށް ވަނީ ނިންމާފައި.)\n- ޕާޓީގެ މެމްބަރުންގެ ކަންކަން ބަލަހައްޓާ ކޮމިޓީ އަށް ފަސް މެމްބަރުން.\n- އިސްތިއުނާފް ކޮމިޓީ އަށް ތިން މެމްބަރުން.\n- އިންތިޚާބާ ބެހޭ ކޮމިޓީ އަށް ފަސް މެމްބަރުން.\nޕީއެންސީގެ މެމްބަރުންގެ ގޮތުގައި މި މަހުގެ 15 ވަނަ ދުވަހާ ހަމައަށް ރަޖިސްޓަރީ ވެފައި ތިބި އެންމެންނަށް މަގާމުތަކަށް ކުރިމަތިލެވޭނެ ކަމަށް އެ ޕާޓީން ބުންޏެވެ. ކުރިމަތިލާ މަގާމެއް އެނގޭ ގޮތަށް އައިޑީކާޑުގެ ކޮޕީއާ އެކު ސިޓީ ހުށަހަޅަން ޖެހެނީ ޕާޓީގެ އޮފީހަށެވެ. މަގާމުތަކަށް ކުރިމަތިލުމުގެ ސުންގަޑި އަކީ މާދަމާގެ ހަވީރު 6:00 އެވެ.\nޕީއެންސީ އުފެއްދީ ޕީޕީއެމް މެދުވެރިކޮށް ސިިޔާސީ މަސައްކަތްޕުޅު ކުރިއަށް ގެންދަވަން ޔާމީނަށް ދަތިތަކެއް ކުރިމަތިވެވަޑައިގަތުމުންނެވެ. އޭރު ޕީޕީއެމް ހޯދަން އެ ޕާޓީގެ ކުރީގެ ރައީސް މައުމޫން އަބްދުލްގައްޔޫމްގެ ފަރާތްޕުޅުން ވެސް ކޯޓަށް މައްސަލައެއް ހުށަހަޅައި އެ މައްސަލައިގެ ޝަރީއަތް ދިގުލައިގެން ދިޔަ އެވެ. އެ މައްސަލަ ސުޕްރީމް ކޯޓުން ނިމުނީ ޔާމީނާ އެއްކޮޅަށެވެ.\nއިތުރު ލިޔުންތައް ޕީޕީއެމް ސިޔާސީ ޕާޓީ ޕީޕަލްސް ނެޝަނަލް ކޮންގްރެސް އިދިކޮޅު ފަރާތްތައް


Meehegge gaigai taxi akun jessi massala PG ah | Mihaaru\nމާލޭގެ މަގެއް: ކަފިހި ހުރަހުން ހުރަސްކުރަނިކޮށް ހިނގި އެކްސިޑެންޓުގެ ތަހުގީގު ނިންމައި ދައުވާކޮށްދޭން ވަނީ ފޮނުވާފައި. -- ފޮޓޯ: ހުސެއިން ވަހީދު/ މިހާރު\nމީހެއްގެ ގައިގައި ޓެކްސީއަކުން ޖެއްސި މައްސަލަ ޕީޖީ އަށް\n18 އެޕްރީލް 2019 - 13:13\nކަފި ހުރަހުން މަގު ހުރަސްކުރަނިކޮށް މިދިޔަ ފެބުރުއަރީ މަހުގެ ތެރޭގައި މީހެއްގެ ގައިގައި ޓެކްސީއަކުން ޖެއްސި މައްސަލައިގެ ތަހުގީގު ނިންމައި ދައުވާކޮށްދޭން ޕްރޮސިކިއުޓާ ޖެނެރަލްގެ އޮފީހަށް އިއްޔެ ފޮނުވައިފި އެވެ.\nސެނަހިޔާ ކައިރީގައި ހިނގި އެކްސިޑެންޓާ ގުޅިގެން ފިޔަވަޅު އެޅީ، ޓެކްސީ ދުއްވަން އިން ޑްރައިވަރަށެވެ. އޭނާގެ ލައިސަންސް ޓްރާންސްޕޯޓް އޮތޯރިޓީން ވަނީ ބާތިލްކޮށްފަ އެވެ.\nއެ އެކްސިޑެންޓުގައި ބޮޑެތި އަނިޔާތަކެއް ލިބުނު އަންހެން މީހާ އަދިވެސް އޮތީ އޭޑީކޭގެ އައިސީޔޫގަ އެވެ. ކޯމާގައި އޮންނަތާ މަހެއްހާ ދުވަސް ފަހުން ހޭއެރީ މިދިޔަ މަހެވެ. އޭނާގެ ހާލު ރަނގަޅުވަމުން އަންނަ ކަމަށް ހޮސްޕިޓަލުން ބުންޏެވެ.\nމަގު ހުރަސްކުރަނިކޮށް ކާރުގައި ޖެހި ވެއްޓުމުން އޭނާ ބޯ ޖެހުނީ ބިންމަތީގަ އެވެ. އެ އެކްސިޑެންޓުގައި އޭނާގެ ބޮލަށް ލޭ އެޅުމުން ސިކުނޑީގެ އޮޕަރޭޝަނެއް ވެސް އޭޑީކޭ އިން ކުރި އެވެ. ކޯމާއަކަށް ދިއުމަށް ފަހު އޭނާ ނޭވާލީ ވެންޓިލޭޓަރެއްގެ އެހީގަ އެވެ.\nމިދިޔަ މަހު ވެސް މާލެ-ހުޅުމާލެ ހައިވޭގައި ބާރަށް ދުއްވަނިކޮށް ހިނގި އެކްސިޑެންޓެއްގައި 35 އަހަރުގެ ފިރިހެނަކަށް ބޮޑެތި އަނިޔާތަކެއް ވި އެވެ.\nއިތުރު ލިޔުންތައް ފުލުހުން މާލެ އޭޑީކޭ ހޮސްޕިޓަލް މަގުމަތީގެ އެކްސިޑެންޓް ޓެކްސީ ޑްރައިވަރުން\nޓެކްސީ ޑްރައިވަރަށް ޖިނާއީ ދައުވާ ކުރަނީ\nމަގު ހުރަސްކުރަނިކޮށް އެކްސިޑެންޓުވި މީހާގެ ހާލު ދެރަ\nއެކްސިޑެންޓްގައި އަނިޔާވި މީހާ އަންނަނީ ރަނގަޅުވަމުން


Viyafaareege Gulhun Badhahikurumah Bangladesh High Commissioner Aai Mashvaraa Koffi - vNews.mv\nވިޔަފާރީގެ ގުޅުން ބަދަހިކުރުމަށް ބަންގްލަދޭޝް ހައި ކޮމިޝަނަރާ މަޝްވަރާކޮށްފި\nޝިފްޒާ މުޞްޠަފާ 30 June 2020, 15:35\nރާއްޖެއާއި ބަންގްލަދޭޝްއާ ދެމެދު ވިޔަފާރީގެ ގުޅުން ބަދަހިކުރުމާ ގުޅޭގޮތުން މަޝްވަރާ ކޮށްފިއެވެ.\nމި ބައްދަލުވުން ބޭއްވީ އިކޮނޮމިކް މިނިސްޓްރީގައެވެ. އެ މިނިސްޓްރީން ބުނީ މި ބައްދަލުވުމުގައި މިނިސްޓަރ ފައްޔާޒު އިސްމާއީލާއި ބަންގްލަދޭޝްގެ ހައި ކޮމިޝަނަރ މުހައްމަދު ނަޒްމުލް ހަސަން ބައިވެރިވެވަޑައިގެންފައިވާ ކަމަށެވެ. މި ބައްދަލުވުމުގައި ދެގައުމުގެ ދެމެދުގައި ވިޔަފާރިއާއި އިންވެސްޓްމެންޓްގެ ދާއިރާއިން ގުޅުންބަދަހިކުރުމާ ގުޅޭގޮތުން މަޝްވަރާ ކުރައްވާފައިވާ ކަމަށް މިނިސްޓްރީން ބުނެއެވެ.\nމީގެ އިތުރަށް ދެބޭފުޅުންގެ މަޝްވަރާގައި ވަނީ ރާއްޖޭގައި އުޅޭ ބަންގްލަދޭޝް މަސައްކަތު މީހުންނާ ގުޅޭގޮތުން ވެސް ވާހަކަދައްކަވާފައެވެ. މިގޮތުން ގަވާއިދާ ޚިލާފަށް އުޅޭ މީހުން ގަވާއިދުގެ ތެރެއަށް ވެއްދުމާއި އަދި ގަވާއިދާ ޚިލާފަށް އުޅޭ މީހުން އަނބުރާ ގައުމަށް ފޮނުވާލުމުގައި ވެވިދާނެ އެހީތެރިކަމާ ގުޅޭގޮތުން ވެސް ދެބޭފުޅުން މަޝްވަރާ ކުރައްވާފައިވާ ކަމަށް އިކޮނޮމިކް މިނިސްޓްރީން ބުނެއެވެ.\nރާއްޖޭގައި ގަވާއިދާ ޚިލަފަށް އުޅޭ 5000 ބިދޭސީން ކުރިއަށް އޮތް ތިންމަސް ދުވަހުގެތެރޭ ގައުމަށް ފޮނުވާލާނެ ކަމަށް ސަރުކާރުން ވަނީ ބުނެފައެވެ. މިހާތަނަށް ވަނީ 2600 އަށްވުރެ ގިނަ މީހުން މިގޮތަށް ފޮނުވާލާފައެވެ.\nކޮވިޑް-19 ފެތުރެން ފެށުމުން ރައްކާތެރިކަމުގެ ފިޔަވަޅެއްގެ ގޮތުން ގިނަ ބިދޭސީންތަކެއް ގައުމަށް ފޮނުވާލާފައިވާއިރު މިކަން އަދިވެސް ކުރިއަށްދާނެ ކަމަށް ސަރުކާރުން ބުނެއެވެ. މިގޮތުން ގަވާއިދާ ޚިލާފަށް އުޅޭ މީހުން ފޮނުވާލުމަށް އަންނަ މަހުން ފެށިގެން ހަފުތާއަކު ދެ ފްލައިޓް ހަމަޖައްސާނެ ކަމަށް ފޮރިން މިނިސްޓްރީން ވަނީ ބުނެފައެވެ.\nވިޔަފާރި އިކޮނޮމިކް މިނިސްޓްރީ\nސިއްހީ ކުއްލި ނުރައްކަލުގެ މުއްދަތު އަނެއްކާވެސް އިތުރުކޮށްފި\nއިތުރު 39 މީހުން އަލަށް ޕޮޒިޓިވް، ބަލިން ފަސޭހަވީ 12 މީހުން\nއެއަރޕޯޓުގައި ވެފައިވާ ތައްޔާރީތައް ރައީސް ބައްލަވާލައްވައިފި


ސިޙުރާއި އޭގެފަރުވާ (1) – DhiSalafiyyah\nސިޙުރާއި އޭގެފަރުވާ (1)\n20/12/2011 ޢަޤީދާއާއި ފިރުޤާތައްއައްޝައިޚް މުޙައްމަދު ސިނާން\nޢަރަބިބަހުގައި ‘ސިޙުރު’ މިލަފުޒަކީ ސަބަބު ފޮރުވިފައިވާ، އަދި ވަންހަނާވެގެންވާ ކަންކަމަށް ބޭނުންކުރާ ޢިބާރާތެކެވެ. އަދި ސިޙުރުގެ އަޞްލަކީ އެއްޗެއްގެ ޙަޤީޤަތުން އެހެންގޮތަކަށް ބަދަލުކޮށްލުމެވެ. އަދި ޙައްޤުކަމަށް ބާޠިލުނެރެ ދެއްކުމެވެ.\nއިބްނު ޤުދާމާ ރަޙިމަހުﷲ ވިދާޅުވެފައިވެއެވެ. “ސިޙުރަކީ ގޮށްތަކަކާއި، ކިޔެވެލިތަކަކާއި، ވާހަކަދައްކާ ބަސްތަކެއް ނުވަތަ ލިޔާ ބަސްތަކެކެވެ. ނުވަތަ ސިޙުރުހެދޭމީހާގެ ގައިގައި ބީހުމެއްނެތި އޭނާގެ ހަށިގަނޑަށް، ނުވަތަ ހިތަށް، ނުވަތަ ވިސްނުމަށް އަސަރުކުރުވާގޮތަށް ކުރެވޭ ކަންކަމެވެ. ސިޙުރުގައި ޙަޤީޤަތެއްވެއެވެ. އޭގެ ތެރޭގައި މީހާ ބަލިކޮށްލާތަކެތިވެއެވެ. އަދި މަރާލާ ތަކެތިވެއެވެ. އަދި ދެމަފިރިން ދުރުކުރާ ތަކެއްޗާއި، ދެމަފިރިން ޖިމާޢުވުމުން ދުރުކުރާ ތަކެތިވެއެވެ. އަދި ދެމީހެއްގެ ދެމެދުގައި ރުޅިވެރިކަން އުފައްދާ ތަކެއްޗާއި، ދެމީހުން ގަދަކަމުން ތަތްކުރުވާ ތަކެތިވެއެވެ.”\nޤުރުއާނާއި ސުންނަތުގެ އަލީގައި ސިޙުރު:\nސިޙުރަކީ ޙަޤީޤަތެއްކަމަށާއި، އެކަމުގައި އަސަރުތަކެއް އެކުލެވިގެންވާކަމަށް ޤުރުއާނުންނާއި، ސުންނަތުން ދަލީލުލިބެއެވެ. އަދި އެއީ ޙަރާމްކަމެއްކަމަށްވެސް ދަލީލުލިބެއެވެ. އެގޮތުން ﷲ ވަޙީކުރައްވާފައިވެއެވެ. ((وَاتَّبَعُوا مَا تَتْلُو الشَّيَاطِينُ عَلَى مُلْكِ سُلَيْمَانَ وَمَا كَفَرَ سُلَيْمَانُ وَلَكِنَّ الشَّيَاطِينَ كَفَرُوا يُعَلِّمُونَ النَّاسَ السِّحْرَ وَمَا أُنزِلَ عَلَى الْمَلَكَيْنِ بِبَابِلَ هَارُوتَ وَمَارُوتَ وَمَا يُعَلِّمَانِ مِنْ أَحَدٍ حَتَّى يَقُولا إِنَّمَا نَحْنُ فِتْنَةٌ فَلا تَكْفُرْ فَيَتَعَلَّمُونَ مِنْهُمَا مَا يُفَرِّقُونَ بِهِ بَيْنَ الْمَرْءِ وَزَوْجِهِ وَمَا هُمْ بِضَارِّينَ بِهِ مِنْ أَحَدٍ إِلاَّ بِإِذْنِ اللَّهِ وَيَتَعَلَّمُونَ مَا يَضُرُّهُمْ وَلا يَنفَعُهُمْ وَلَقَدْ عَلِمُوا لَمَنْ اشْتَرَاهُ مَا لَهُ فِي الآخِرَةِ مِنْ خَلاقٍ وَلَبِئْسَ مَا شَرَوْا بِهِ أَنفُسَهُمْ لَوْ كَانُوا يَعْلَمُونَ)) البقرة: ١٠٢ މާނައީ: “އަދި ސުލައިމާނުގެފާނުގެ ވެރިކަމުގެ ޒަމާނުގައި ޝައިޠާނުންތައް ކިޔަވައި އުޅުނު ތަކެއްޗަށް އެބައިމީހު ތަބާވިއެވެ. ސުލައިމާނުގެފާނު ކާފަރުވެވަޑައެއް ނުގަނެއެވެ. އެހެނެއްކަމަކު، އެ ޝައިޠާނުން ކާފަރުވިއެވެ. އެބައިމީހުން މީސްތަކުންނަށް ސިޙުރު އުނގަންނައި ދިނުމުންނެވެ. އަދި ބާބިލްގައިވާ ހާރުތާއި، މާރޫތާ ދެ މަލާއިކަތުންގެ މައްޗަށް ބާވައިލެއްވި ތަކެއްޗަށްވެސް (އެބައިމީހުން ތަބާވިއެވެ.) ތިމަންމެން ވާކަން ކަށަވަރީ (އީމާންކަންހުރި މިންވަރެއް ބެއްލެވުމުގެ ގޮތުން މެދުވެރި ކުރައްވާފައިވާ) އިމްތިޙާނެއް ކަމުގައޭ، ފަހެ (އެ ދަސްކޮށްގެން) ކާފަރުނުވާށޭ ވިދާޅުވެ (ނަސޭޙަތްދެއްވުމަށްފަހުގައި) މެނުވީ، އެއްވެސް މީހަކަށް އެ ދެ މަލާއިކަތުން އުނގަންނަވައެއް ނުދެއްވައެވެ. ފަހެ، މީހާޔާއި އެމީހާގެ އަނބިމީހާޔާ ދެމެދު ދުރުކޮށް ވަކިކުރާނޭގޮތް އެ ދެ މަލާއިކަތުންގެ ކިބައިން އެބައިމީހުން އުނގެނި އުޅެތެވެ. ﷲގެ އިޒުނަފުޅާލައިގެން މެނުވީ، އެއްވެސް މީހަކަށް އެއިން ގެއްލުމެއް ދެނިވި ބަޔަކު ކަމުގައި އެބައިމީހުން ނުވެތެވެ. އެބައިމީހުން އެ އުނގެނެނީ އެބައިމީހުންނަށް ގެއްލުންދޭ، އަދި އެބައިމީހުންނަށް މަންފާއެއް ނުކުރާ ކަންތަކެވެ. ހަމަކަށަވަރުން، އެތަކެތި ހޯދައިގަތް މީހަކަށް އާޚިރަތުގައި އެއްވެސް ނަޞީބެއް ނެތްކަން، އެބައިމީހުންނަށް ކަށަވަރުކޮށް އެނގިފައިވެއެވެ. އެބައިމީހުންގެ ނަފްސުތައް އެ އެއްޗަކަށް އެ ވިއްކައިލި އެއްޗެއްގެ ނުބައިކަން ބޮޑުކަމާއެވެ! އެބައިމީހުން އެކަން ދަންނަ ކަމުގައި ވިނަމައެވެ.” މިއާޔަތުން ދަލީލުލިބޭގޮތުގައި، ސިޙުރަކީ ޙަޤީޤަތެއް އެކުލެވިގެންވާ، އެއިގެ ސަބަބުން މީސްތަކުންގެ ހިތްތަކަށާއި، ހަށިގަނޑަށް އަސަރުކުރުވާކަމެއްކަން ހާމަވެއެވެ. އަދި ސިޙުރުޖެހޭ ހުށީ ﷲ ސުބުޙާނަހޫ ވަތަޢާލާގެ އިޒުނަފުޅައިލައިގެންކަން އެނގެއެވެ.\nއަބޫ ހުރައިރާ ރަޟިޔަﷲ ޢަންހުގެ ކިބައިން ރިވާވެފައިވެއެވެ. ނަބިއްޔާ ޞައްލަﷲ ޢަލައިހިވަސައްލަމަ ހަދީޘް ކުރެއްވިއެވެ. ((اجْتَنِبُوا السَّبْعَ الْمُوبِقَاتِ)) قَالُوا: يَا رَسُولَ اللهِ وَمَا هُنَّ؟ قَالَ: ((الشِّرْكُ بِاللهِ، وَالسِّحْرُ، وَقَتْلُ النَّفْسِ الَّتِي حَرَّمَ اللهُ إِلَّا بِالْحَقِّ، وَأَكْلُ الرِّبَا، وَأَكْلُ مَالِ الْيَتِيمِ، وَالتَّوَلِّي يَوْمَ الزَّحْفِ، وَقَذْفُ الْمُحْصَنَاتِ الْمُؤْمِنَاتِ الْغَافِلَاتِ)). މާނައީ: “ތިޔަބައިމީހުން ހަލާކުކުރަނިވި ހަތްފާފައިން ދުރުހެލިވާށެވެ.” އެބޭކަލުން ދެންނެވިއެވެ. “އޭ ﷲގެ ރަސޫލާއެވެ! އެފާފަތަކަކީ ކޮބައިތޯއެވެ؟” ޙަދީޘްކުރެއްވިއެވެ. “(އެއީ) ﷲއަށް ޝަރީކުކުރުމާއި، ސިޙުރުހެދުމާއި، ޙައްޤަކާނުލައި ﷲ ޙަރާމްކުރެއްވި ނަފުސެއް ޤަތުލުކުރުމާއި، ރިބާކެއުމާއި، ޔަތީމުންގެ މުދާ (ބާޠިލުކޮށް) ކެއުމާއި، ހަނގުރާމަކުރެވޭ ދުވަހު ފުރަގަސްދީ ފިލަންދުވުމާއި، މުއުމިނު ޢިއްފަތްތެރި އަންހެނުންނަށް (ޒިނޭގެ) ތުޙުމަތުކުރުމެވެ.” މިޙަދީޘުގައި، ނަބިއްޔާ ޞައްލަﷲ ޢަލައިހިވަސައްލަމަ އަމުރުކުރައްވާފައިއެވަނީ ސިޙުރުން ދުރުހެލިވުމަށެވެ. އަދި އަޅުގަނޑުމެންނަށް ބަޔާންކޮށްދެއްވާފައި އެވަނީ ސިޙުރަކީ ހަލާކުކޮށްފަނިވި ބޮޑުވެގެންވާ ފާފައެއްކަމުގައެވެ. މިކަމުން ދޭހަކޮށްދެނީ ސިޙުރަކީ ޚުރާފާތެއް ނޫންކަމެވެ. ޙަޤީޤަތެއްކަމެވެ.\nއަދި ނަބިއްޔާ ޙަދީޘްކުރައްވާފައިވެއެވެ. ((لَيْسَ مِنَّا مَنْ تَطَيَّرَ أَوْ تُطُيِّرَ لَهُ ، أَوْ تَكَهَّنَ أَوْ تُكُهِّنَ لَهُ ، أَوْ سَحَرَ أَوْ سُحِرَ لَهُ ، وَمَنْ عَقَدَ عُقْدَةً، وَمَنْ عَقَدَ عُقْدَةً ، وَمَنْ أَتَى كَاهِنًا فَصَدَّقَهُ بِمَا يَقُولُ فَقَدْ كَفَرَ بِمَا أُنْزِلَ عَلَى مُحَمَّدٍ)) މާނައީ: “ބަދުފާލުބަލާމީހާއާއި، އެބަލުވާމީހާއާއި، ކަހާނަތުކަންކުރާމީހާއާއި، އެކަންކުރުވާމީހާއާއި، ސިހުރުހަދާމީހާއާއި، އެހަދުވާމީހާ އަހަރެމެންގެ ތެރެއިންނުވެއެވެ. އަދި ކާހިނެއްގެ ގާތަށް އައިސް އޭނާ ދައްކާވާހަކަ ތެދުކޮށްފިމީހާ ދަންނައެވެ. ފަހެ، ހަމަކަށަވަރުން އޭނާ މުޙައްމަދުގެފާނު މައްޗަށް ބާވާލެއްވުނު ޝަރީޢަތަށް ކާފަރުވެއްޖެއެވެ.” މިހަދީޘުގައި، ނަބިއްޔާ ޞައްލަﷲ ޢަލައިހިވަސައްލަމަ އެވަނީ ސިޙުރާއި، ސިޙުރުހަދަން ސިޙުރުވެރިން ކައިރިއަށް ދިޔުން މަނާކުރައްވާފައެވެ.\nސިޙުރުވެރިޔާއާއި ޝައިޠާނާއާދެމެދުގައިވާ ގުޅުން:\nސިޙުރަކީ ސިޙުރުވެރިޔާއާއި ޝައިޠާނާއާ ދެމެދުގައިވެވޭ އިއްތިފާޤެކެވެ. ސިޙުރުވެރިޔާ ބައެއް ޙަރާމްކަންތައްތައް ނުވަތަ ﷲއަށް ޝިރުކުކުރެވޭ ކަންތައްތައް ކުރުމުން، އޭގެބަދަލުގައި އެމީހާއެދޭ ކަންތައްތައް ކުރުމުގައި ޝައިޠާނާ ވާގިވެރިވެދީ، އެމީހާއަށް ކިޔަމަންތެރިވަނީއެވެ.\nސިޙުރުވެރިން ޝައިޠާނާއާ ކުއްތަންވުމަށްޓަކައި ތަފާތު ހަޑިމުޑުދާރު ޢަމަލުތައް ކުރެއެވެ. މިގޮތުން ފައިދަށަށް މުޞްޙަފުލައިގެން ފާޚާނާއަށް ވަނުމާއި، ނަޖިސްތަކެތިން ޤުރުއާނުގެ އާޔަތްތައް ލިޔުމާއި، އަކުރުތައް ކަނޑަކަނޑައިގެން ފާތިޙާ ސޫރަތްލިޔުމާއި، ވުޟޫއާނުލައި ނަމާދުކުރުމާއި، ޝައިޠާނާއަށް އެއްޗެހި ކަތިލުމުގެގޮތުން ކަތިލާހިނދު ބިސްމިނުކިޔުމާއި، ޝައިޠާނުން އުޅޭ ތަނަކަށް އެކަތިލެވުނު އެއްޗެއް އެއްލައިލުން ފަދަ ޢަމަލުތައް ހިމެނެއެވެ. އަދި އޭގެތެރެއިން ބައެއްމީހުން ތަރިތަކަށް ގޮވައި، ﷲ ފިޔަވައި އެތަރިތަކަށް ސަޖިދަކުރެއެވެ. އަނެއްބައިމީހުން އެސިޙުރުވެރިޔާގެ މަންމަ ނުވަތަ ދަރިފުޅާ ޒިނޭކުރެއެވެ. އަނެއްބައިމީހުން ނޭނގޭ ބަހުރުވަތަކުން ކުފުރުގެ ކަލިމަތައް ލިޔެ ތަވީދުއެއްޗެހި ހަދައެވެ.\nއަޅުގަނޑުމެން ދެނެގަންނަންޖެހޭ މުހިއްމު ނުކުތާއަކީ، ބަދަލަކާނުލައި ޝައިޠާނާ ސިޙުރުވެރިޔާއަށް އެހީތެރިނުވާނޭކަމެވެ. ސިޙުރުވެރިޔާ ﷲއަށް ކުފުރުވެ ނުކިޔަމަންތެރިކަން ދެއްކިވަރަކަށް ޝައިޠާނާ އެހީތެރިވެ، އޭނާގެ ބޭނުންތައް ފުއްދައިދިނުމުގައި އަވަސްވެގަންނާނެއެވެ. އަދި ޝައިޠާނާގެ އަމުރުތަކަށް ތަބާވުމުގައި ސިޙުރުވެރިޔާ ފަރުވާކުޑަކުރާކަމުގައިވާނަމަ، ޝައިޠާނާ އޭނާގެ ޚިދުމަތުން ދުރުވެގަންނާނެއެވެ. އެހެންކަމުން، ޝައިޠާނާއާއި ސިޙުރުވެރިޔާއަކީ ﷲ އަށް ނުކިޔަމަންތެރިވުމުގައި ވާގިވެރިވެގެންއުޅޭ ދެމީހުންނެވެ.\nސިޙުރުވެރިން ދެނެގަންނާނެ ޢަލާމާތްތައް:\nސިޙުރުވެރިން ދެނެގަންނާނެ ވަރަށް ގިނަ ޢަލާމާތްތައްވެއެވެ. އެއިގެތެރެއިން ބައެއް މުހިއްމުކަންކަމަކީ:\n1. ބާޠިލު ޒީނަތްތެރިކުރުމާއި، ޙައްޤު ބާޠިލުކަމުގައި ދެއްކުން.\n2. ބަލިޖެހިފައިވާމީހާގެ ފުނާ، އިސްތަށި، ރުމާ ފަދަ މާދީ އެއްޗަކަށް އެދުން.\n3. ބަލިޖެހިފައިވާމީހާގެ ނަމާއި، މަންމަގެ ނަން އެހުން.\n4. ޢަދަދުތަކާއި، ބުރުޖުތަކާއި ތަރިތަކުގެ ނަންތަކާއި، ވަކިވަކިން އަކުރުލިޔުން ފަދަ ދޭހަނުވާ އެއްޗެހި ލިޔުން.\n5. ނޭނގޭ ބަސްތަކުން ތަވީދު ލިޔުމާއި، ކިޔެވެލި ކިޔެވުން.\n6. ވަކިވައްތަރެއްގެ ޙަޔަވާނެއް ނުވަތަ ދޫންޏެއް ހޯދުމަށް ބުނުން. މިފަދަ ތަކެތި ބިސްމިއާނުލައި ކަތިލުމަށްފަހު ބަލިޖެހިފައިވާ މީހާގެ ރިއްސާތަނެއްގައި އުނގުޅުމަށް ބުނުން ނުވަތަ ހަޑިމުޑުދާރުތަނަކަށް އޭތި އެއްލައިލުން.\n7. ބަންދުކުރެވިފައިވާ އެއްޗެހި ބަލިމީހާގެ އަތައް ދިނުމަށްފަހު، އޭތި ނުހުޅުވުމަށް ބުނުން. މިފަދަ އެއްޗެހީގައި ގިނަފަހަރަށް ހުންނާނީ ކުފުރުގެ ބަސްތަކެވެ.\n8. ބަލިމީހާ އަތަށް ބިމުގައި ވަޅުލުމަށް އެއްޗެހި ދިނުން.\n9. ގަނޑުކޮޅުކޮޅު ދީ، އެތަކެތި އަންދައިގެން ދުން އެރުވުމަށް ބުނުން.\n10. ބަލިމީހާގެ ކުރިމަތީގައި ނުފެންނަ މީހުންނާ ވާހަކަ ދައްކައިގެން އެހީތެރިކަމަށާއި މަދަދަށް އެދުން.\n11. ބައެއްފަހަރަށް ބަލިމީހަކައިރީގައި ފެނުގައި ނުބީހުމަށް ބުނުން. ޢާއްމުކޮށް ބުނެއުޅޭނީ ސާޅީސްދުވަސް ވަންދެނެވެ. މީގެ ދޭހަކޮށްދެނީ އެސިޙުރުވެރިޔާއާއެކު އުޅޭ ޝައިޠާނާއަކީ ނަޞާރާއެއްކަމެވެ.\n12. ބައެއްފަހަރަށް ބަލިމީހާގެ ނަމާއި، އޭނަގެ ރަށާއި، އޭނާގެ ބައްޔަކީ ކޮބައިކަން ކުރިޔާލައި ޚަބަރު ދޭނެއެވެ.\n13. ހުދުތަށްޓެއްގައި ވަކިވަކި އަކުރުތަކެއް ލިޔުމަށްފަހު، އެތަށްޓަށް ފެން އަޅައިގެން ފެންއޮއްސުމަށް ނުވަތަ ބުއިމަށް ބުނުން.\nމިފަދަ ޢަލާމާތެއް ފެނި، ސިޙުރުވެރިއެއްކަން އެނގިހުރެ އެމީހާގެ ގާތަށް ދިޔުމަކީ ބޮޑުވެގެންވާ ފާފައެއްކަން ދަންނާށެވެ.\nއިބްނު ޤުދާމާ ރަޙިމަހުﷲ ވިދާޅިވެފައިވެއެވެ. “ސިޙުރުއުގެނުމާއި އުގަންނައި ދިނުމަކީ ޙަރާމްކަމެކެވެ. މިކަމުގައި ޢިލްމުވެރިންގެ މެދުގައި ޚިލާފެއް އޮތްކަމެއް ތިމަންމެންނަކަށް އެނގިފައެއްނެތެވެ. ތިމަންމެންގެ އަޞްޙާބުން (އެބަހީ، ޙަންބަލީ މަޒުހަބުގެ ޢިލްމުވެރިން) ވިދާޅުވެފައިވެއެވެ. ސިޙުރުވެރިޔާ ކާފަރުވަނީ އެއުގެނުމާއި އެއަށް ޢަމަލުކުރުމުގެ ސަބަބުންނެވެ. އެމީހަކު އެކަންކުރީ ޙަރާމް ނުވަތަ މުބާޙުކަމެއްގޮތުގައި ދެކިގެންކަމުގައި ވީނަމަވެސްމެއެވެ. އެއީ ﷲ ތަޢާލާ ވަޙީ ކުރައްވާފައިވާ ފަދައިންނެވެ. ((وَاتَّبَعُوا مَا تَتْلُو الشَّيَاطِينُ عَلَى مُلْكِ سُلَيْمَانَ وَمَا كَفَرَ سُلَيْمَانُ وَلَكِنَّ الشَّيَاطِينَ كَفَرُوا)) މިއާޔަތުގެ ((وَمَا يُعَلِّمَانِ مِنْ أَحَدٍ حَتَّى يَقُولا إِنَّمَا نَحْنُ فِتْنَةٌ فَلا تَكْفُرْ)) ނިޔަލަށެވެ. ((وَمَا كَفَرَ سُلَيْمَانُ)) އެބަހީ، ސުލައިމާނުގެފާނަކީ ސިޙުރުގެ ސަބަބުން ކާފަރުވި ބޭކަލެއްކަމުގައި ނުވެއެވެ. އަދި އެދެބޭކަލުން (އެބަހީ ހާރުތާއި މާރޫތު) ވިދާޅުވިއެވެ. ((إِنَّمَا نَحْنُ فِتْنَةٌ فَلا تَكْفُرْ)) އެބަހީ، ސިޙުރު ނޫގެނޭށެވެ. އެކަމުގެ ސަބަބުން ކާފަރުވާހުއްޓެވެ.”\nއިބްނު ޙަޖަރު ރަޙިމަހުﷲ ވިދާޅުވެފައިވެއެވެ. ” ތަޢާލާގެ ވަޙީ ބަސްފުޅު ((إِنَّمَا نَحْنُ فِتْنَةٌ فَلا تَكْفُرْ)) މިބަސްފުޅުން އިޝާރާތްކުރާގޮތުގައި ސިޙުރު އުގެނުމަކީ ކާފަރުކަމެކެވެ.”\nމިލިޔުމުގެ ދވަނަ ބައި\n ބައްލަވާ: تهذيب اللغة: 4/290، مقايس اللغة (س ح ر)، صارم البتار: ص. 12.\n المغني: 10/104، صارم البتار: ص. 13.\n البخاري: 2766، 6857، ومسلم: 89.\n البزار: 3578، (އައްސިލްސިލަތުއް ޞަޙީޙާ: 2195).\n المغني: 10/106، صارم البتار: ص. 50.\n فتح الباري: 10/225، صارم البتار: ص. 50.


ދުނިޔެއާއި އެންމެ ކައިރިއިން ދަތުރުކުރި ގިނިހިލަ - DhiDaily\nދުނިޔެއާއި އެންމެ ކައިރިއިން ދަތުރުކުރި ގިނިހިލަ\nއަންގާރަ ދުވަހު ނާސާއިން ނެރެފައިވާ ރިޕޯޓެއްގައި ދުނިޔެއާއި އެންމެ ކައިރިން މިހާތަނަށް ދަތުރުކުރި ގިނިހިލަ ދަތުރުކޮށްފައިވާ ގޮތް ނާސާއިން ބަލައިފިއެވެ.\nއެސްޔޫވީއަކާއި އަޅާކިޔާއިރު މާ ބޮޑު ނޫން މި ގިނިހިލަ ދަތުރުކޮށްފައިވަނީ 2950 ކިލޯމީޓަރު ދުރުންނެވެ. 2020 އޯޖީގެ ނަމުން ނަން ދީފައިވާ މި ހިލަގަނޑު ދުނިޔޭގެ ފަށަލައިގެ ތެރެއަށް އައި ނަމަ، މާ ބޮޑު ގެއްލުން ތަކެއް ނުވާނެ ކަމަށް ސައިންސްވެރިންވަނީ މީގެ ކުރިން ބުނެފައެވެ. މި ހިލަަގަނޑު ދުނިޔޭގެ ސަތަހައިގެ ތެރެއަށް ވަނުމަށްފަހު، އަލިފާން ބޯޅައަކަށް ބަދަލުވެ، ދުނިޔޭގެ ބިމުގައި ޖެހުމުގެ ކުރިން ހަލާކުވާނެ ކަމަށް ސައިންސްވެރިންގެ މި ރިޕޯޓުގައި ވަނީ ބުނެފައެވެ.\nއިންޑިޔާ ކަނޑުގެ މަތިން މި ހިލަ ގަނޑު ދިޔަ އިރު، މި ހިލަގަނޑު ދަތުރުކޮށްފައިވަނީ ރާއްޖޭގެ މަތިންނެވެ. ސިކުންތަކު 8 މޭލު ކަނޑައްތުކުރި މި ހިލަގަނޑު ފުދޭ ވަރަކަށް އަވަހަށް ދުނިޔޭގެ މަތިން ދަތުރުކޮށް ގޮސްފައެވެ.\nއެމެރިކާގެ ޖައްވީ އިދާރާއިން ބުނާ ގޮތުގައި މިފަދަ ހިލަަގަނޑުތައް ކޮންމެ އަހަރަކުވެސް ވަކި ވަރަކަށް ދުނިޔެ ކައިރިން ދަތުރުކުރެއެވެ. އަދި ސައިންސްވެރިން މި ހިލަގަނޑު ދަތުރު ކުރާ ގޮތް އަދިވެސް އަންނަނީ ތަހުލީލުކުރަމުންނެެވެ.


Dho?! Ogaa: Husen aai Azu ge Ogaa mulhin thafaathu\nއޯގާ: ހުސެން އާއި އަޒޫގެ އޯގާ މުޅިން ތަފާތު\nމިއީ ހުސެން ޔާމީން އަދި އަޒްލީނާ (އަޒޫ) އެވެ. މި ކިޔައިދެނީ މި ދެމަފިރިންގެ ވާހަކަ އެވެ. ލޯތްބާއި ކުލުނާއި އޯގާވެރިކަމުގެ ތެރެއިން ގޮސް އުފެދުނު "އޯގާ" އެއްގެ ވާހަކަ އެވެ. "އޯގާ" އަކީ ދެމަފިރިން ހިއްސާވާ ކުންފުނި އާޓިސްޓްރީގެ ތެރެއިން ފައްކާކޮށް މުޅިން އަލަށް ނެރެފައިވާ ބާތު އެންޑް ބޮޑީ ބްރޭންޑެވެ. އޭގެ ތެރޭގައި މިވަގުތަށް އަދި ހަމައެކަނި ސައިބޯންޏާއި ޝޭމްޕޫ ހިމެނުނަސް މިއީ އެއަށް ވުރެން ބޮޑު ހުވަފެނެކެވެ.\nއެންމެ ފުރަތަމަ މި ދެމަފިރިންނާ ބައްދަލުވުމުން މަރުހަބާ ކީ "އޯގާ" ބްރޭންޑްގެ ސައިބޯނިންނެވެ. ފޮތިން ފަހާފައި އޮތް ކުޑަކުޑަ ކޮތަޅުތަކެއްގައި ވަރަށް ރީއްޗަށް ބަންދުކޮށްލާފައިވާ ސައިބޯނިތަކަކާއި "ވެށި ކަލެކްޝަން" ގެ ނަން ދީފައިވާ ކުޑަ ފޮއްޓެއް ވެސް އޮތެވެ. އޭގައި އޮތީ "އޯގާ" ބްރޭންޑްގެ ފަސް ފްލޭވާގެ ފަސް ސައިބޯންޏެވެ. އޭގެތެރޭގައި މިރެކަލް މޮރިންގާ، މިލްކީ މެލޯ، ކޮކޮނަޓް ކްރޭވް، ލަވް އެޓޯލް އަދި އައިލެންޑް ޑްރިފްޓް ވެސް ހުއްޓެވެ. "އައިމިނާ ރަނި"، "ރެހެންދި"، "ނީމް" އަދި ޓާމަރިކް ސައިބޯނި ވެސް ހުރެ އެވެ. މިހާތަނަށް ޖުމްލަ 50 ވައްތަރެއްގެ ސައިބޯނި އުފައްދައިފި އެވެ.\nބަންދުކޮށްލާފައި އޮތް ކޮތަޅުން ނަގާއިރު ކޮންމެ ފްލޭވާއެއް ބަންދުކޮށްލާފަ ހުރީ ތަފާތު ލޭބަލެއްގަ އެވެ. ފްލޭވާއާ ގުޅޭގޮތަށް ޑިޒައިންކޮށްފަ އެވެ. އޭގެ ހިތްގައިމު ބްރޭންޑިން ހަދައިދީފައި ވަނީ ކުޅަދާނަ އިލަސްޓްރޭޓަރު އީމާން ރަޝީދެވެ.\nމި ސައިބޯނިތައް ކަނޑާލުމުން މުޅިތަން އެއް ވަސް ކޮށްލީ ސައިބޯނިތަކުން ދުވި މީރުވަހުންނެވެ. ހުރިހާ ސައިބޯންޏެއް އެއްކައިރިކޮށްލާ އަތުރާލުމުން ރާޅެއް ސިފަވެގެންދެ އެވެ. އެ ކުރެހުންތަކަށް އިންސްޕަޔާވަނީ ގުދުރަތީ ހިތްގައިމު މަންޒަރުތަކުންނެވެ.\nOgaa-aTrademark of Artistree to provide our customers with handcrafted premium bath and body products that are wholesome and eco-friendly. @ogaa.mv #artistreemv #madeinmaldives #maldives\nA post shared by artistree (@artistree.mv) on May 29, 2019 at 7:03am PDT\nދެން ގެންގޮސް ވެއްދީ މި ސައިބޯނިތައް އުފައްދާ ކުޑަކުޑަ "ފެކްޓަރީ" އަށެވެ. ހުސެން އަދި އަޒޫ ދިރިއުޅޭ ގޭގައި ހުންނަ ކުޑަކުޑަ އެ ކޮޓަރީގައި ސައިބޯނި އުފައްދަން ބޭނުންކުރާ ސާމާނުތައް ހުއްޓެވެ. އުނދުނާއި، ސޯޕްކަޓަރާއި ފްރިޖެއް ހުއްޓެވެ. ހުރިހާ މަސައްކަތެއް ވެސް ކުރަނީ މެނުއަލްކޮށެވެ. ތައްޔާރުކޮށްފަ ހިއްކަން ބަހައްޓާފަ ހުރި ސައިބޯނިތަކަކާއި ޝޭމްޕޫ ބާތަކެއް ވެސް ހުއްޓެވެ. އޭގެއިތުރުން އަމިއްލައަށް ތައްޔާރުކޮށްފަ ހުރި އުއްބައްތިތަކެއް ވެސް ހުއްޓެވެ. މުޅިތަނުގައި ހިފާލާފައި ހުރީ އެ ސައިބޯނީގެ ހިތްގައިމު "އޯގާ" ގެ މީރުވަހެވެ.\n"އޯގާ" އަކީ މީގެ ދެ އަހަރެއްހާ ދުވަސްކުރިން ދެ މީހުން ދިމާވެ ދެމީހުންގެ ގުޅުމުގެ ތެރެއަށް ލޯބީގެ ކުލަޖެހެމުން ދިޔައިރު ފޮޅުވި މަލެއްގެ ސިއްރެވެ.\n"އަޒޫ މެލޭޝިޔާގައި އުޅުނިން ދެ އަހަރެއްހާ ދުވަހު. އޭރު ޓްރެންޑްވަމުން އައީ މިކަހަލަ އޯގެނިކް ބޮޑީ ޕްރޮޑަކްޓްސް. އެކަހަލަ އެއްޗެހި އިހުތިޔާރު ކުރެވޭ އެއީ އަހަރެންގެ އިސްތަށިގަނޑާއި ސްކިން އެހާ ނޯމަލް ނުވީމަ. އެހެންވެ އެއަށް ވެސް ޓްރީޓްމަންޓާ އެއްޗެހި ބޭނުންވާތީ އޭރު ޝައުގުވެރިކަން އުފެދިފަ ހުރީ," ސައިބޯނި ހެދުމުގެ މަސައްކަތް ފެށިގެން އައި ގޮތް ކިޔައިދެމުން އަޒޫ ބުންޏެވެ.\nއަޒޫގެ އެ ހުވަފެން ފޮހެވިގެން ނުދަނީސް ދެ މީހުން އެކުގައި ގޮސް މެލޭޝިޔާއިން ކުރު ކޯހެއް ހަދައި މިހުރިހާ ކަމެއް އެންމެ ފުރަތަމަ ދަސްކުރީ އެވެ. ޗުއްޓީ ދަތުރެއްގެ ގޮތުގައި ކުރި އެ ދަތުރު ނިންމާލާފަ އެނބުރި މާލެ އައީ ސައިބޯނި ހަދަން ދަސްކޮށް އެކަމަށް ބޭނުންވާ ގިނަ ސާމާނު ގަނެގެން ހިތް ފުރާލައިގެންނެވެ.\nOgaa Veshi Collection Artisanal Soaps handcrafted in Maldives 🇲🇻 Perfect gift for loved ones or yourself! MVR500/- DM us to order\nA post shared by artistree (@artistree.mv) on May 31, 2019 at 5:22am PDT\nރާއްޖެއިން ލިބެން ހުންނަ އެއްޗެއް ވިއްޔާ ގަންނަނީ ރާއްޖެއިންނެވެ. ދިވެހި އެހެން ވިޔަފާރިތަކަށް ވެސް އެހީތެރިވެވޭނެތީ އެވެ.\nކުރީގެ ކައިވެންޏަށް އަޒޫއަށް ލިބިފައި ހުރި ދަރިފުޅަށް ވަގުތު ދެމުން، އަމިއްލަ ފައިމައްޗަށް ތެދުވަން އަދި ކެމިކަލާ ދުރު އުފެއްދުންތަކެއް ބޭނުންވެފައި ތިބި ދަނޑިވަޅަކަށްވާތީ އަޒޫ އަދި ހުސެންއަށް ވެސް ފެނުނު އެންމެ ރަނގަޅު ހައްލަކީ މިފަދަ އުފެއްދުމެއްކަމަށް ވެސް ގަބޫލުކުރެވިގެންނެވެ. އޭގެއިތުރުން ޕްލާސްޓިކާ ދެކޮޅަށް ދުނިޔެއިން ކުރަމުންދާ މަސައްކަތަށް ވެސް އެހީތެރިވެވިދާނެ ގޮތްތަކެއް މި އުފެއްދުމުގެ ތެރެއިން ދައްކާލެވޭނެތީ އެވެ.\nއިތުރު ސަބަބެއް ދައްކާލަންހޭ ބުނެފައި އަޒޫ ކިޔައިދޭން ފެށީ ތަފާތު މަސައްކަތެއް ކުރަން އަޒޫގެ ޝައުގުވެރިކަން ހުރި މިންވަރެވެ. ކޭކު ކޯހެއް ހަދައިގެން ކޭކު އެޅުމުގެ މަސައްކަތް ކުރި އެވެ. ފަހާ ކޯހެއް ހަދައިގެން ފަހަން ވެސް ފެއްސެވެ. އެކަމަކު އެ ދެ ކަންތައް ވިޔަފާރިއެއް ގޮތުގައި އަޒޫ ނުކުރެ އެވެ. ބޭރުން އެއްޗެހި ގެނެސްގެން އޮންލައިން ވިޔަފާރިވެސް ކުރި އެވެ. އޭގެއިތުރުން އާޓަކީ އަޒޫގެ ޝައުގުވެރިކަން އެންމެ ކުޑައިރުން ފެށިގެން ވެސް ހުއްޓިފައިވާ ދާއިރާއެކެވެ. އަޒޫގެ އެ ޝައުގުވެރިކަމާއި ހުނަރު ގިނަ ބަޔަކަށް ދައްކާލަން އަޒޫ އަބަދުވެސް ހުރީ ބޭނުންވެފަ އެވެ. ސައިބޯނިތަކުގައި އެ ހުންނަ ކުރެހުމަކީ އަޒޫ އަމިއްލައަށް އަތުން ކުރަހާފަ ހުންނަ ކުރެހުންތަކެވެ.\n"އޯގާ" ސައިބޯނި ތައްޔާރުކުރުމުގެ ތެރެއިން. --\nހުސެން ކުރިން މަސައްކަތްކުރީ ބީއެޗްއެމްގެ މާކެޓިންގަ އެވެ. އޭގެ އިތުރުން ހުސެން އަކީ ގްރެފިކް ޑިޒައިނަރެއް ވެސްމެ އެވެ. އާޓަކީ އާއިލާގެ ފަރާތުން ހުސެންއަށް ވާރުތަވެފަ އޮތް ހުނަރެކެވެ. ހުސެންގެ ބައްޕައަކީ އާޓިސްޓެކެވެ. ހުސެންގެ ކްރިއޭޓިވިޓީ ތަފާތު ގޮތަކަށް ދައްކާލަން ހުސެން ވެސް ހުރީ ބޭނުންވެފަ އެވެ. ތަފާތުކަމެއް ކުރުމުގެ ޝައުގުވެރިކަން ހުރި ނަމަވެސް އަމަލީ ސިފައެއް ގެންނަން އުނދަގޫވެފަ ހުރި ދަނޑިވަޅުގައި އަޒޫ އާ ދިމާވެ ހުސެންގެ ޝައުގުވެރިކަން ވެސް ގުުދުރަތީ ބާވާތްތައް ބޭނުންކޮށްގެން އުފައްދާ ސައިބޯންޏާއި ދިމާއަށް ހުއްޓުނީ އެވެ. ދެމަފިރިންގެ ހުރިހާ ވަގުތެއް މިހާރު ހުސްކޮށްލާފަ އޮންނަނީ މިމަސައްކަތަށެވެ.\nދެ މީހުންގެ ވިސްނުން ވެސް ތަފާތުކަމެއް ފެށުމަށް ޝައުގުވެރިވެ ގުޅޭ ހިސާބަކީ މިއީ އެވެ. އެ ތަފާތުކަމެއް ވިޔަފާރީގެ ތެރެއިން ފެނުނީ މިފަދަ އުފެއްދުމެއް އުފައްދައިގެން ކަމަށް ގަބޫލުކުރެވިގެންނެވެ. އޭގެ އިތުރުން ކުރިއަށް ގެންދިޔަ މާކެޓް ރިސާޗްތަކާއި ކުދިކުދި ސާވޭތަކުގެ ނަތީޖާ ދެއްކީ މިފަދަ ވިޔަފާރިއަކަށް ތައްޔާރުވެފައި އޮތްކަމެވެ. ދެ މީހުންގެ އާޓިސްޓިކް ހުނަރު ދައްކާލަން ވެސް ލިބޭ ފުރުސަތަކަށް ވެސް ވާނެތީ އެވެ.\n"މިކަހަލަ އޯގެނިކް ބާތު އެންޑް ބޮޑީ ޕްރޮޑަކްޓްތަކެއް ބޭނުންވޭ މިތަނަށް. އޭގެތެރެއިން ވެސް އެއްފަހަރާ ބައިވަރު އެއްޗެހިތަކެއް ހަދަން އުޅެގެން ރަނގަޅަށް ފޯކަސްއެއް ނުކުރެވޭނެ. އެހެންވެ ޑިސައިޑްކުރީ ސައިބޯނި ހަދަން. އޭގެން މާސްޓާކޮށް އައިއެސްއޯ ސެޓްފިކެޓް ހޯދާފަ ދެން އެހެން އުފެއްދުމަކަށް ދާން،" މިދިޔަ ފެބްރުއަރީ މަހު "އޯގާ" އައިއެސްއޯ މިންގަނޑަށް ފެތި ސެޓިފައިވިކަން ފާހަގަކުރަމުން ހުސެން ބުންޏެވެ. "އޯގާ" މި ބްރޭންޑް ވުޖޫދުވެގެން އައީ ވެސް މި އަހަރެވެ. ކުރިން ސައިބޯނި ވިއްކަމުން ދިޔައީ އާޓިސްޓްރީގެ ދަށުންނެވެ.\nSoap Shavings - travel packs-amix of thin slices of soaps for one time use. Ideal to have when traveling. A pack of 10 slices for MVR40/- free delivery #artistreemv #madeinmaldives #organicsoap\nA post shared by artistree (@artistree.mv) on Jan 30, 2019 at 11:00pm PST\nމިވަރުގެ ކާމިޔާބީއެއް މަދު ދުވަސްކޮޅެއްގެ ތެރޭގައި ލިބުނު ނަމަވެސް އެންމެ ފުރަތަމަ ވީ ފެއިލް އެވެ. ދެވަނަ ފަހަރު ހެދި ސައިބޯނިތައް ވެސް ކަމަކުނުދިޔަ އެވެ. އެކަމަކު އެއީ ވެސް ކާމިޔާބެއް ކަމަށް ބަލާ ތިން ވަނަ ބެޗެއް ވެސް ހެދީ އެވެ. ކުރީ ދެ ބެޗުން ދަސްވި ފިލާވަޅުތަކަށް ވެސް ބަލައިގެންނެވެ.\n"ފުރަތަމަ ވަރަށް ހާސްވި. ޓީޗަރު ކައިރި ހުރެ ހެދުމާއި މިހެން އައިސް އަމިއްލައަށް ހެދުމާއި ޓިއުޓޯރިއަލް އެއް ބަލައިގެން ހެދުމާއި ވަރަށް ތަފާތު. އޭގައި ހުންނާނެ އެމީހުން ނުކިޔައިދޭ ބައިވަރު އެއްޗެހި. ވީޑިއޯ އެއްޗެހީގައި ހުންނާނެ ނުކިޔައިދީ. އަހަރުމެން ޓީޗަރެއް ކައިރިއަށް ދިޔައީމަ ކިޔައިދީފަ ހުރީ މިކަހަލަ އެއްޗެހި." ކޯހަށްފަހު އަމިއްލައަށް ފުރަތަމަ ހެދި ސައިބޯނ ބެޗުގެ ވާހަކަ ކިޔައިދެމުން އަޒޫ ބުންޏެވެ.\nކޮންމެ ސައިބޯނި ބެޗެއް ހެދުމަށްފަހު ހިއްކުމަށް މަސް ދުވަހު ބަހައްޓަން ޖެހޭކަމަށް ވެސް އަޒޫ ބުންޏެވެ. ކޮންމެ ބެޗެއްގައި ތައްޔާރުކުރަނީ 50 ސައިބޯންޏެވެ. އެކަމަކު 200 ސައިބޯނި ތައްޔާރުކުރުމުގެ ކެޕޭސިޓީ އެބަހުއްޓެވެ.\n"ފެއިލްވާ ކޮންމެ ފަހަރަކު ވެސް އެތައް ކަމެއް ދަސްވާނެ. އެ ނޮލެޖު ބޭނުންކޮށްގެން ދެން ހަދާ ފަހަރު ހަދަނީ."\nކާމިޔާބު ސައިބޯނި ބެޗެއް އުފައްދައިގެން އެންމެ ފުރަތަމަ މާކެޓަށް ނެރުނީ 2017 ވަނަ އަހަރުގެ އޯގަސްޓް ހިސާބުގަ އެވެ. އޭރު އުފެއްދީ ލެވެންޑާ އަދި ޗާކޯލް ފްލޭވާ އެވެ. ވިއްކަން ނެރުނީ އަމިއްލައަށް ޓެސްޓުކޮށް އެތައް ގޮތަކަށް ބެލުމަށް ވެސް ފަހުގަ އެވެ. ސައިބޯނި ވިއްކީ އާޓިސްޓްރީގެ ނަމުގައި އިންސްޓަގްރާމްގައި އެކައުންޓެއް ހަދައިގެންނެވެ.\n"އޯގާ" މިހާތަނަށް 50 ފްލޭވާއެއްގެ ސައިބޯނި އުފައްދައިިފ. --\n"އޯގާ" ސައިބޯނި އައިއެސްއޯ ސެޓިފައިވުމުން އޭގެ ތެރެއިން މިހާރުވަނީ ޝޭމްޕޫ ބާ އުފައްދާފަ އެވެ. އޭގެ އެއް ބެޗު ވިއްކާ ނިންމުމަށްފަހު މިހާރު އިތުރު ބެޗެއް ބާޒާރަށް ނެރުމަށް ވެސް އަންނަނީ ތައްޔާރުވަމުންނެވެ.\nޝޭމްޕޫ ބާ އެއް ހެދީމާ ބައެއް މީހުން އުފައްދާ ސުވާލަކީ ބޮލުގައި އުނގުޅީމާ ހަޑިއެއް ނުވާނޭ ހެއްޔޭ އެވެ. ބައެއް މީހުން ގަނޑު ސައިބޯނި ބޭނުންކުރުން ހުއްޓާލާފަ ފުޅީގައި ބަންދުކުރި ސައިބޯނިތަކާއި ދިމާލަށް ދިޔަ އެއް ސަބަބަކީ އެއީ އެވެ.\n"އެއީ އަސްލު މިސްކޮންސެޕްޝަނެއް. އެގޮތަށް ބޭނުންކުރިއަސް ނުވާނެ ހަޑިއެއް. އެކަމަކު ގިނަ މީހުން އެއް ސައިބޯނި ބޭނުންކުރުން ރަނގަޅެއް ނޫން. ސައިބޯނީގައި ހުރެއެއް ނުން ތެޔޮގޮތެއް. ސައިބޯނި ގައިގައި އުނގުޅީމަ ގައިގައި ހުންނަ ޖަރާސީމުތައް ދާނެ." ހުސެން ކިޔައިދިނެވެ.\n"އޯގާ" ސައިބޯންޏަކީ ޓޯޓަލް ފެޓީ މެޓާ މިންވަރު ހުރީ 80.8 ޕަސަންޓުގައި ކަން ހުސެން ފާހަގަކުރި އެވެ. ހުސެން ބުނީ ބާޒާރުގައި ހުރި އެންމެ ކޮލިޓީ ސައިބޯނީގެ ޓޯޓަލް ފެޓީ މެޓާ ހުރީ 76.5 ޕަސަންޓުގަ ކަމަށެވެ.\nOgaa for you www.ogaa.mv @ogaa.mv #madeinmaldives #handcraftedsoap\nA post shared by artistree (@artistree.mv) on May 29, 2019 at 7:00am PDT\n"އެންމެ ކޮލިޓީ ސައިބޯނީގައި ހުރީ 76.5 ޕަސަންޓު. އެއަށްވުރެ ދަށްވެއްޖެޔާ ބީ ގްރޭޑް. 62%އަށް ވުރެ ދަށްވެއްޖެޔާ އެއީ އޯމޯ އާ އެއް ފެންވަރު. އަހަރުމެންގެ ސައިބޯނި ޓެސްޓުކުރި އިރު ހުރީ80.8 ޕަސަންޓު. އެއީ މާކެޓް ޝެލްފްތަކުގައި ހުރި އެއްޗެއްސާ އަޅާބަލާއިރު އެއީ ބީ ގްރޭޑް. އަހަރެމެން މީ އޭ ގްރޭޑް އޭ ބުނެވިދާނެ." ހުސެން ބުންޏެވެ.\nދިވެހިންގެ އިތުރުން ފަތުރުވެރިންގެ ތެރެއަށް މި އުފެއްދުން ދޫކޮށްލަން މިހާރު ތައްޔާރެވެ. ސޯނޭވާފުށި ރިސޯޓުގެ ސްޕާއިން މިހާރު އޯގާ ގެ އުފެއްދުންތައް ލިބެން ހުންނާނެ އެވެ. އިތުރު ދެތިން ރިސޯޓާއި ވާހަކަ ދައްކަމުން އަންނައިރު އެއާޕޯޓުގަ ވިއްކަން ބަހައްޓަން ވެސް އަންނަނީ ވާހަކަ ދައްކަމުންނެވެ. ފޭސްބުކާއި އިންސްޓަގްރާމް މެދުވެރިކޮށް އަދިވެސް "އޯގާ" ސައިބޯނި ގަނެވޭނެ އެވެ.\n"ދިވެހިންގެ އިތުރުން ބޭރު މީހުންނަށްވެސް ޓާގެޓްކުރަން. އަންހެން ކުދިންގެ ތެރޭގައި ވެސް ވަރަށް މަގުބޫލު. ޝޭމްޕޫ ބާ ވެސް ހަދާފަ ހަމަ އެދުވަހު ހުސްވެއްޖެ." އަޒޫ ބުންޏެވެ. އަޒޫ ބުނީ ޖުލައި މަހުގެ ފުރަތަމަ ހަފްތާގައި ޝޭމްޕޫ ބާ ތައް ވިއްކަން ފަށާނެ ކަމަށެވެ.\n"އޯގާ" ސައިބޯންޏެއް ވަކިން 120 ރުފިޔާއަށް ވިއްކާއިރު ފަސް ސައިބޯނި ހިމެނޭ "ވެށި ކަލެކްޝަން" ބޮކްސް އެއް ވިއްކަނީ 100 ރުފިޔާއަށެވެ. "އޯގާ" ޝޭމްޕޫ ބާއެއްގެ އަގަކީ ވެސް 100 ރުފިޔާ އެވެ. ޝޭމްޕޫ ބާ ގެ ދެ ވައްތަރެއް އުފައްދަ އެވެ. އެއީ ހާބަލް އަދި މޮއިސްޗުރައިޒިން އެވެ.\n"އޯގާ" އިން ވަނީ 2017 ވަނަ އަހަރު ޑިސެމްބަރު މަހު އޫރިދޫގެ ޕްރޮޖެކްޓަކަށް ވެސް ގިނަ އަދަދެއްގެ ސައިބޯނި ތައްޔާރުކޮށްފަ އެވެ. އެދެމަފިރިންގެ ކައިވެނި ޕާޓީގެ ގިވްއަވޭ އަށްވެސް ވަނީ ސައިބޯނި ހަދިޔާކޮށްފަ އެވެ.\nGentle Facial bar This highly moisturizing bar of soap is made up with all natural ingredients such as Olive oil, Coco butter, Shea butter, Coconut oil, Castor oil, Grapeseed oil, Calendula, Turmeric, Goatmilk, Honey, Frankincense and Rose Geranium Essential oil. -Turmeric and Rose Geranium is well known for its antibacterial properties -Calendula soothes your skin. Frankincense essential oil heals and prevents signs of aging - Honey has antioxidants properties. -Goat milk is known for many benefits to skin especially for irritated skins. MVR130/- OUT OF STOCK . . . Gentle Facial bar without any essential oil is available in limited quantities. MVR110/- #artistreemv #madeinmaldives #soap #organic\nA post shared by artistree (@artistree.mv) on Apr 23, 2019 at 5:45am PDT\n"އޯގާ" ސައިބޯނި ބޭނުންކުރަންވީ ސަބަބުތަކެއް: -\t100% ނެޗުރަލް އިންގްރީޑިއަންޓްސް ބޭނުންކޮށްގެން އުފައްދާފަ ހުރުން - މެނުއަލްކޮށް ކޮންމެ ސައިބޯންޏެއް އުފެއްދުން - އައިއެސްއޯ ސެޓިފައިޑް ސައިބޯނި - ޓޯޓަލް ފެޓީ މެޓާ ސައިބޯންޏަކަށްވުން - އެންމެ ބޮޑެތި ސައިބޯނި ކުންފުނިތަކާއި އެއް ފެންވަރަކަށް އާދެވިފަ ހުރުން - 100 ޕަސަންޓު ވެޖިޓޭރިއަން ސައިބޯނި އެބަހުރި\nމިހާތަނަށް ނެގެޓިވް ފީޑްބެކެއް "އޯގާ" އަށް ނުލިބެ އެވެ. އޭގެ ބަދަލުގައި ލިބެނީ ޕޮޒިޓިވް ކޮމެންޓާއި ފީޑްބެކެވެ. އާއިލާ އާއި ރައްޓެހިންގެ ފަރާތުން ވެސް ސަޕޯޓްލިބޭ ކަމަށް ބުންޏެވެ. "އޯގާ" ބްރޭންޑް އިތުރަށް ފުޅާކޮށް "ބާތް އެންޑް ބޮޑީ"ގެ އިތުރު އުފެއްދުންތައް އުފައްދާ އަމިއްލަ ފިހާރައެއް ހުޅުވުމަކީ މިދެމަފިރިން މިހާރު ދެކެމުން އަންނަ ހުވަފެނެކެވެ. ބޭރުން އެއްޗެހި ގެނެސްގެން ވިއްކުމުގެ ބަދަލުގައި އަމިއްލައަށް އުފައްދައިގެން ވިއްކުމަކީ އެމީހުންގެ އެންމެ ބޮޑު އެއް އަމާޒެވެ.


އިތުބާރު ގެއްލުވާ ނުލާ…13 | Esfiya - Dhivehi Vaahaka Site\nކެބިންގެ ދޮރު ހުޅުވާލާފައި ނީނާ އެތެރެއަށް ވަނީ އެވަގުތުއެވެ. ނީނާއަށާ ރާއިފްއަށް އެކަކު އަނެކަކު ފެނުނީ އެއް ފަހަރާއެވެ. ނީނާއަށް ބަލަހައްޓައިގެން ހުރެވުނީއެވެ. ރާއިފް ޝައުނާގެ ކޮނޑުގައި ހިފާ ދުރަށް ކޮއްޕާލިއެވެ. ޝައުނާއަށް ނީނާ ފެނުނީ އެވަގުތުއެވެ.\n“ޓަކި ޖަހާލާކަށްވެސް ނޭނގޭތަ؟” ޝައުނާ ނީނާއާ ދިމާއަށް ބުންޏެވެ.\n“ނިކުމޭ މިތަނުން…” އައި ރުޅީގައި ނީނާއަށް ބުނެވުނެވެ.\n“އަހަރެންތަ…؟ ރާއިފް…” ޝައުނާ އެއްޗެއް ބުނަން އުޅެފައިވެސް ރާއިފްއާ ދިމާއަށް ބަލާލީ ޝައުނާގެ ދިފާއުގައި ރާއިފް އެއްޗެއް ބުނާނެ ކަމަށް ހީކޮށެވެ.\n“ޝައުނާ، އައުޓް…” ރާއިފް ބުނެލީ ހަމަ އެކަނި އެހެންނެވެ.\nޝައުނާ ރުޅި އައިސްގެން ނީނާއަށް ބަލާލާފައި ނިކުތެވެ.\nނީނާ އޭރު ހުރީ އެއްޗެއް ބުނެވޭ ވަރަށް ވުރެ ރުޅި އައިސްފައެވެ. ކުޑަ އިރުކޮޅެއް ކުރިން ހިތުގައި އެނބުރުނު ހުރިހާ ހިޔާލެއް ފޮހެވުނެވެ. ރާއިފްއާ ޝައުނާ އެކީގައި ތިބި މަންޒަރު ސިކުނޑީގައި ހަރުލާފައި ހުއްޓެވެ.\n“ނީނާ—” ރާއިފް ގޮވާލިއެވެ. ނަމަވެސް އިތުރު އެއްޗެއް ބުނެވުމުގެ ކުރިން ނީނާ ގޮސް ރާއިފްގެ މޫނުމަތީގައި ޖެހިއެވެ. އަދި ދާން އެނބުރުނެވެ.\n“ނީނާ…!” ރާއިފް ނީނާގެ އަތުގައި ހިފެހެއްޓިއެވެ. ނީނާ ރާއިފްގެ އަތުގައި ޖަހާލިއެވެ.\n“މިފަހަރު ރާއިފް ބުނާނީ ކީކޭ؟ ކޯޗެކޭ ކިޔާފަ ދެން އޮޅުވާލާނީ؟” ނީނާ އަހާލިއެވެ. އަދި ޖަވާބަކަށް އިންތިޒާރު ނުކޮށް ނިކުމެގެން ދިޔައެވެ. އަތުގައި އޮތް ސިޓީއުރަ ވެއްޓުނު އިރުވެސް ނީނާއަކަށް ނޭނގުނެވެ.\n“ޝިޓް! ޝިޓް! ޝިޓް!!!” ބުނެވުނު ކޮންމެ ބަހަކާ އެކީ ރާއިފް މޭޒުމަތިން ކޮންމެވެސް އެއްޗެއްގައި ޖަހާ ވައްޓާލިއެވެ. ތިން ހަފްތާ ވަންދެން ކުރި މަސައްކަތް ސޭވް ކޮށްފައި އިން ލެޕްޓޮޕް ވެއްޓި ބައިތައް ވަކިވިއެވެ. ނަމަވެސް އެކަން ރާއިފްއަށް ބޮޑު ކަމަކަށް ނުވެއެވެ. މިފަހަރު ނީނާ ގާތު އަމިއްލަ ދިފާއުގައި ބުނާނެ އެއްޗެއް ރާއިފްގެ ވިސްނުމަކަށް ނައެވެ. ހިތުގައި ހަރުލާފައި ހުރީ އެމަންޒަރު ފެނުނު ވަގުތު ނީނާ ބަލަން ހުރި ގޮތެވެ.\nކެބިން ތެރޭގައި އެއްޗެހިތައް ހަލާކު ވެފައި ހުރިތަން ބަލަން ނުހުރެ ރާއިފް ނިކުމެ ބޭރު ބަލާލިއެވެ. އޭރު ނީނާ ފެންނާކަށް ނެތެވެ. ރާއިފް އަނެއްކާވެސް ކެބިންއަށް ވަނެވެ. ރިސެޕްޝަން ކައިރީ ހުރި ޝައުނާ ރާއިފްގެ ފަހަތުން އެތެރެއަށް ވަނެވެ.\n“އެއީ ރާއިފްގެ ސެކްރެޓަރީ ދޯ؟ އޭނަ ހާދަހާ—” ކެބިން ތެރެއަށް ބަލާލަމުން ޝައުނާއަށް ބުނެވުނީ އެވަރަށެވެ.\n“އެއީ މަގޭ އަންހެނުންނޭ… ޝީ އިޒް މައި ވައިފް!” ރާއިފް ހަޅޭ ލަވައިގަތެވެ.\nޝައުނާ ބުނާނެ އެއްޗެއް ނޭނގިފައި ރާއިފްއަށް ބަލަން ހުއްޓެވެ.\nރާއިފް މޭޒުމަތީ އޮތް ފޯނު ހިފައިގެން ނިކުތެވެ.\nނީނާ ގެޔަށް ދިޔަ ގޮތަށް ކޮޓަރިއަށް ވަދެ އެނދުގައި އޮށޯވެ ރޯން ފެށިއެވެ. ފަނަރަ މިނެޓް ފަހުން ރާއިފް އައި އިރުވެސް ނީނާ އޮތީ ރޯށެވެ. ރާއިފް ނީނާ ކައިރީ އިށީނެވެ.\n“ނީނާ…” ރާއިފް ނީނާގެ ބުރަކަށީގައި އަތް ޖައްސާލާފައި ގޮވާލިއެވެ.\nނީނާ ރާއިފްގެ އަތް ދުރަށް ޖައްސާލިއެވެ.\n“ނީނާ… ސޮރީ…” ރާއިފް ބުންޏެވެ.\nނީނާ ތެދުވެ ލޯފޮހެލާފައި ރާއިފްއަށް ބަލާލިއެވެ.\n“ތިކަން ކުރާތީ ދޯ އެހާ ފަސޭހައިން އަހަރެން ދޫކޮށްލާފަ ހުރީ؟ މީ ދޯ ބަދަލު ހިފަން ފެނުނު ގޮތަކީ؟” ނީނާ އަހާލިއެވެ.\nރާއިފް ބޯ ހަލުވާލިއެވެ.\n“އަހަރެން ކޮން ކަމެއްތަ ރާއިފްއަށް ކޮށްނުދެނީ؟ ރާއިފް ނުރުހޭ ގޮތަކަށް އަހަންނަށް ކޮން ކަމެއްތަ ކުރެވުނީ؟ ރާއިފް އަހަންނަށް އެހެން ހެދި އިރުވެސް އަހަރެން އެއްވެސް އެއްޗެއް ނުބުނަން، އަހަންނަށް އެހާ ވަރަށް އޮޅުވާލީމަވެސް އަހަރެން ރާއިފްއަށް މާފު ކުރިން، އެއްވެސް މީހެއް ކައިރީ އެއްވެސް ވާހަކައެއް ނުބުނަން… ކިހާ ވަރަކަށްތަ އަހަރެން ރާއިފް ދެކެ ލޯބި ވާންވީ؟ ރާއިފް އަހަރެން ދެކެ ލޯބި ނުވާކަން އަހަންނަށް އެނގެޔޭ، އެކަމަކު ރާއިފްއަކަށް ނޭނގޭތަ އަހަރެން ލޯބި ވާވަރެއް؟” ނީނާ ސުވާލަކަށް ފަހު ސުވާލެއް ކުރަމުން ދިޔައެވެ.\nރާއިފް އިސް ޖަހާލިއެވެ. ނީނާ އެދެއްކީ މުޅިންވެސް ތެދު ވާހަކަ ކަން ރާއިފްއަށް އެނގެއެވެ. ނަމަވެސް ނީނާގެ އެއްވެސް ސުވާލަކަށް ދޭނެ ޖަވާބެއް ރާއިފް އަކަށް ނޭނގުނެވެ. ނީނާ ރާއިފް ދެކެ ލޯބި ވާކަމާ މެދު ރާއިފްގެ ހިތުގައި ޝައްކެއް އޮތް ނަމަ މިއަދު އެޝައްކުވެސް ފިލައިފިއެވެ.\n“އަހަރެން ހީކުރީ އަހަރެން ދެކެ ލޯބި ނުވިޔަސް ރާއިފް އަހަންނާ އެކީ އުޅެން ނިންމީ ކަމަށް… އަހަންނަށް އަނތްބެއްގެ މަގާމު ދިނީ ރާއިފްވެސް އެހުރިހާ ކަމެއް ހަނދާން ނައްތާލާފަ ކަމަށް…” ރާއިފް އެއްޗެއް ނުބުނުމުން އަނެއްކާވެސް ވާހަކަ ދެއްކީ ނީނާއެވެ.\n“ރާއިފް އެހެން ގޮތެއް ބޭނުން ވާއިރު ކީއް ކުރަން އަހަރެން އެހާ ގާތް ކުރީ؟ ކީއް ކުރަން އަހަރެން އަނެއްކާވެސް ރާއިފްއަށް އިތުބާރު ކުރިޔަ ދިނީ؟ އޭރު ހުރިހެން އަހަރެން ދުރުގަ ބެހެއްޓިނަމަ—” ނީނާ އިތުރަށް ނުބުނެ ހުއްޓާލިއެވެ.\n“އަހަރެން ކުޑަކޮށްވެސް ހިއެއް ނުކުރަން ރޭގަނޑު އަހަރެން ކައިރީ އޮވެފަ ރާއިފް ދުވާލު އެހެން މީހެއް ކައިރިއަށް ދާނެ ކަމަކަށް. މިއަށް ވުރެ ބޮޑު ދެރައެއް ދެން ރާއިފްއަށް އަހަންނަށް ދެވޭނެތަ؟” އިސް އުފުލާ ރާއިފްގެ މޫނަށް ބަލާލާފައި ނީނާ އަހާލިއެވެ.\nދެންވެސް ރާއިފް އެއްޗެއް ނުބުނެ އިނީއެވެ.\n“އަހަރެން ދުވަހަކުވެސް ރާއިފް ކައިރިން ކަމަކު ނޭދެން… އެކަމަކު މިއަދު އަހަރެން ވަރަށް ބޮޑު ކަމަކު އެދޭނަން… އަހަރެން ވަރަށް ކެތް ކޮށްފިން… ދެން ނުވާނެ، މިހާރު ރާއިފް ހިތްހަމަ ޖެހޭ ވަރު ވެދާނެހެން އަހަންނަށް ހީވަނީ… އަހަންނަށް އެނގޭ އަހަރެން ބުނިން ކަން ރާއިފް ބޭނުން ދުވަހެއް ވަންދެން އަހަރެން އެއްޗެއް ނުބުނެ ހުންނާނަމޭ، އެކަމަކު ދެން އަހަންނަކަށް ނުވާނެ… ރާއިފްއަށް ބޮޑު ކަމެއް ނޫން މީކީ، ޕްލީޒް… އަހަރެން ވަރިކޮށްދީ” ނީނާ ބުންޏެވެ.\nރާއިފް ނީނާއަށް ބަލާލިއެވެ. ނަމަވެސް އެއްޗެއް ނުބުންޏެވެ.\n“އެވަރުވެސް ކޮށެއް ނުދެވޭނެތަ؟ ނޫނީ އަދިވެސް ރާއިފް ހިތް ފުރޭ ވަރު ނުވަނީތަ؟” ނީނާ އަހާލިއެވެ.\nރާއިފްއަށް އެވަގުތު ނީނާއަށް ވިސްނާދޭނެ ގޮތެއް ނޭނގުނެވެ. ނީނާގެ އެ އެދުން ފުރިހަމަ ކޮށްދޭކަށް ރާއިފް އެއްގޮތަކަށްވެސް ބޭނުމެއް ނޫނެވެ. ނީނާއާ ވަކިވުން އެއީ ރާއިފްއަށް ކުރެވޭނެ ކަމެއް ނޫނެވެ. ނީނާ ބުނި ހެން އެނޫނީ ނީނާ ރާއިފް ގާތުން އެއްވެސް ކަމަކު ނޭދެއެވެ. ނީނާ ފުރަތަމަ އެދުނު އެދުން ވެސް ރާއިފްއަށް ފުރިހަމަ ކޮށްދެވޭކަށް ނެތެވެ.\n“ތިނޫން ކޮންމެ ކަމެއް އެދުނު ނަމަވެސް އަހަންނަށް ކޮށްދެވުނީސް ކަންނޭނގެ… އެކަމަކު ތިކަމެއް ނުވާނެ” ރާއިފް ބުންޏެވެ. އަދި ކޮޓަރިން ނިކުމެގެން ދިޔައެވެ.\nއެއިން ގޮތަށް އިނދެ މޫނުގައި އަތް އަޅައިގެން ނީނާ އެތައް އިރެއް ވަންދެން ރުޔެވެ. އެންމެ ފަހުން ތެދުވެގެން ގޮސް ދެދުވަހަކަށް ބޭނުން ވާނެ އެއްޗެހި ކުޑަ ދަބަހަކަށް އަޅައިގެން އެއްވެސް މީހެއް ގާތު ނުބުނެ ލަމްޔާމެން ގެޔަށް ދިޔައެވެ.\nނީނާ ހުރި ގޮތް ފެނުމުން ލަމްޔާއަށް ހުރިހާ ކަމެއް ރަނގަޅު ނޫން ހެން ހީވިއެވެ. ލަމްޔާ ނީނާގެ އަތުގައި ހިފައިގެން ގެނެސް އެނދުގައި ބައިންދާފައި ސުވާލު ކުރަން ފެށިއެވެ.\nލަމްޔާ ސުވާލު ކުރުމާ އެކީ ނީނާއަށް ރޮވުނެވެ. އެދުވަހު ފުރަތަމަ ފަހަރަށް ނީނާ ހުރިހާ ވާހަކައެއް އެހެން މީހަކަށް ކިޔާދިނެވެ. އެހުރިހާ ދުވަހު ހިތުގައި ފޮރުވައިގެން އުޅުނު ހުރިހާ އެއްޗެއް ލަމްޔާއަށް ކިޔާދިނެވެ. ނުބުނެ ހިތުގައި ފޮރުވީ އެންމެ ކަމެކެވެ.\nގަޑިއެއްހާ އިރު ފަހުން ނީނާގެ ފޯނަށް ރާއިފް ގުޅިއެވެ. ފޯން ބަލާލާފައި ނީނާ ފޯން ކަނޑާލިއެވެ. އަނެއްކާވެސް ރާއިފް ގުޅިއެވެ. ނީނާ ކޮންމެ ފަހަރަކުވެސް ރާއިފް ގުޅުމުން ފޯން ކަޑާލައެވެ.\nރާއިފް ގެޔަށް އައި އިރު ނީނާ ގޭގައި ނެތުމުން ފަނަރަ ވަރަކަށް މިނެޓް މަޑުކޮށްލާފައި ނީނާ ނައުމުން ރާއިފް ނީނާއަށް ގުޅިއެވެ. ކޮންމެ ފަހަރަކުވެސް ނީނާ ފޯން ކަޑާލާތީ ނީނާ ރާއިފްއާ ވާހަކަ ދައްކަން ބޭނުން ނުވާކަން ރާއިފްއަށް ވިސްނުނެވެ. ނީނާ އެދިޔަ ތާކަށް އެދިޔައީ ރާއިފްއާ ދުރަށް ދާން ކަންވެސް ރާއިފްއަށް ވިސްނުނެވެ.\n“ލަތާ، ނީނާ ދިޔަ ތަނެއް އެނގޭތަ؟” ބަދިގެޔަށް ބޯ ދިއްކޮށްލާފައި ރާއިފް ލަތާއާ ސުވާލު ކޮށްލިއެވެ. ލަތާ ބޯ ހަލުވާލީ ނޭނގެއޭ ބުނުމުގެ ގޮތުންނެވެ. ރާއިފް ފޯން ނަގާ އަނެއްކާވެސް ނީނާއަށް ގުޅާލިއެވެ. ނަމަވެސް މިފަހަރުވެސް ނީނާ ފޯނެއް ނުނެގިއެވެ. ރާއިފް ދެއަތުން ބޮލުގައި ހިފަހައްޓާލިއެވެ. ކޮޓަރިއަށް ވަދެ އެނދުގައި އިށީނދެފައި ނީނާ ދާނީ ކޮންތަނަކަށްތޯ ވިސްނާލިއެވެ. އިރުކޮޅެއް ފަހުން ކުއްލިއަކަށް ރާއިފް ތެދުވީ ނީނާ ދާނެ ތަނެއް ވިސްނުމުންނެވެ.\nނީނާ ދެއްކި ވާހަކަ އަޑު އަހާފައި ލަމްޔާ އިނީ ބުނާނެ އެއްޗެއް ނޭނގިފައެވެ. ރާއިފް އުޅުނު ގޮތުން އެއީ ތެދެއް ކަމަށް ގަބޫލު ނުކުރެވިފައެވެ.\nގިނަ އިރެއް ނުވެ އާޒިމް ގެޔަށް އައެވެ. އެގޭގައި ނީނާ އިންދާ ފެނުމުން އާޒިމް ނީނާއަށް ގޮވާލިއެވެ. ނަމަވެސް އެވަގުތު ނީނާ ފެނުމުން އާޒިމްއަށްވެސް ކޮށްލެވުނީ ސުވާލެކެވެ.\n“ކިހިނެއްވީ؟” އާޒިމް އަހާލިއެވެ.\n“ރާއިފްގެ ހަގީގަތް އެނގުނީ ނީނާއަށް…” ލަމްޔާ ބުންޏެވެ.\n“ކީކޭ ތިބުނީ؟” އާޒިމް އަހާލިއެވެ.\nލަމްޔާއަށް ޖަވާބެއް ނުދެވިގެން އުޅެނިކޮށް އާޒިމްގެ ކޮއްކޮ އައިސް ރާއިފް އައި ވާހަކަ ބުންޏެވެ.\n“އާޒިމް ޕްލީޒް… އަހަރެން މިގޭގަ ހުރި ވާހަކަ ނުބުނާތި” ނީނާ އަވަސް އަވަހަށް ބުންޏެވެ.\n“ކިހިނެއްތަ ވެގެން ތި އުޅެނީ؟” އާޒިމް އަހާލިއެވެ.\n“ރާއިފްއަށް ނޭނގި އަހަރެން މިއައީ… އަހަރެން ބޭނުމެއް ނޫން ދެން އެގެޔަށް ދާކަށް” ނީނާ ބުންޏެވެ.\n“އެކަމަކު… ރާއިފްއަށް އެނގޭނެ ނީނާ އަންނާނީ މިގެޔަށް ކަން” އާޒިމް ބުންޏެވެ.\n“ޕްލީޒް…” ނީނާ އެދުނެވެ.\n“އާޒިމް…؟” އެވަގުތު ދޮރުގައި ޓަކި ޖަހާލާފައި ރާއިފް ގޮވާލި އަޑު އިވުނެވެ.\n“ބުނޭ އަހަރެން މިގެޔަކަށް ނާދެޔޭ…” ނީނާ ބުންޏެވެ. އަދި ލަމްޔާގެ އަތުގައި ހިފައިގެން ފާހާނާއަށް ވަނެވެ.\n“ލަމް ހޯދައިފިއްޔާ ބުނޭ ފާހާނާގައޭ” ދޮރު ލައްޕާލުމުގެ ކުރިން ނީނާ ބުންޏެވެ.\nދެވަނަ ފަހަރަށް ރާއިފް ގޮވާލިއެވެ. އާޒިމް ގޮސް ދޮރު ހުޅުވާލިއެވެ.\n“ނީނާ އައިތަ؟” އެތެރެއަށް ވަދެފައި ރާއިފް އަހާލިއެވެ.\n“ނޫން…” ފާހާނާއަށް ބަލާލާފައި އާޒިމް ބުންޏެވެ.\n“ލަމް ކޮބާ؟” ރާއިފް އެހިއެވެ.\n“ފާހާނާގަ…” އާޒިމް ޖވާބު ދިނެވެ.\n“ގޮވާފަ އަހާލަބަލަ ނީނާ ގުޅިތޯ؟” ރާއިފް ބުންޏެވެ.\n“ރާއިފް…” އާޒިމް އެއްޗެއް ބުނަން އުޅުނެވެ. ނަމަވެސް އެއަށް ވުރެ ކުރިން ރާއިފް ގޮސް ފާހާނާ ކައިރީ މަޑުކޮށްލިއެވެ.\n“ލަމް؟ ނީނާ ގުޅިތަ؟” ރާއިފް އަހާލިއެވެ.\n“ނުގުޅާ…” ލަމްޔާ ބުންޏެވެ.\nރާއިފް ނިކުންނަން ދިޔައެވެ. ނަމަވެސް ދޮރާ ހަމައަށް ގޮސްފައި އެނބުރި ބަލާލިއެވެ.\n“އާޒިމް، ނީނާ އަޔަސް، ގުޅިޔަސް އަހަންނަށް އަންގާލައްޗޭ…” ރާއިފް ބުންޏެވެ.\n“އާނ… އެކަމަކު އިހަށް ވީ ގޮތެއް ބުނެބަލަ…” އާޒިމް ބުންނެވެ.\n“ފަހުން ކިޔާދޭނަން” ނިކުތުމުގެ ކުރިން ރާއިފް ބުންޏެވެ.\nރާއިފް ދިޔުމުން އާޒިމް ލަމްޔާއަށް ގޮވިއެވެ.\n“ކިހިނެއްތަ ވެގެން މި އުޅެނީ؟ އަހަރެން ލައްވާ އެވަރުގެ ދޮގެއް ހެދީ ކީއްވެގެންތަ؟” އާޒިމް އަހާލިއެވެ.\nލަމްޔާ ހުރިހާ ވާހަކައެއް އާޒިމްއަށް ކިޔާދިނެވެ. ލަމްޔާ ދެއްކި ވާހަކަ އަޑު އަހާފައި އާޒިމްއަށް ވީ ލަމްޔާއަށްވެސް ވީގޮތެވެ.\n“އެކަމަކު ތިހެން ރާއިފްއަށް ނޭނގި އައުން ރަނގަޅެއް ނުވާނެ ނީނާ… ދެމީހުން ވާހަކަ ދައްކައިގެނެއްނު ތި މައްސަލަ ހައްލު ވާނީވެސް؟” އާޒިމް ބުންޏެވެ. ނީނާ އެއްޗެއް ނުބުނެ ރޯން އިނެވެ.\n“އާޒިމް ތި ބުނަނީ އަދިވެސް ނީނާ ރާއިފް ކައިރިއަށް ދާށޭތަ؟” އާޒިމް އެހެން ބުނުމުން ލަމްޔާއަށް އާދެވުނީ ރުޅިއެވެ.\n“އަހަރެން ތިހެންނެއް ނުބުނަން. ދެންމެ ރާއިފް އުޅުނު ގޮތް އަހަރެން ދެކުނިން، އެގޮތަށް ސުވާލެއް ނުކުރާނެ އޭނަ ނީނާ ދެކެ ލޯބި ނުވާ ނަމަކާ” އާޒިމް ބުންޏެވެ.\n“އަހަންނަކަށް ގަބޫލެއް ނުކުރެވޭނެ ދެނެއް، ކުރިން ކަންތައް ވީ ގޮތާ، މިއަދު އަހަންނަށް ފެނުނު މަންޒަރުން ތީ ތެދެއް ކަމަކަށް ގަބޫލެއް ނުކުރެވޭނެ” ނީނާ ބުންޏެވެ.\n“އަހަންނާ ދޭތެރޭ ރާއިފް ކުޑަކޮށްވެސް ވިސްނާނަމަ މިއަދު އޭނަ އޮފީސް ތެރޭ އެކަމެއް ނުކުރީސް… އެންމެންނަށް އެނގުނަސް ހެޔޮ ކަމަކަށްނު އެތާ އެހެން އެއުޅެނީ؟ އަހަންނަށް އެނގުނަސް ހެޔޮ ވީމައެއްނު؟” ނީނާ ލޯ ފޮހެމުން ބުންޏެވެ.\n“ތީ ވެދާނެ ތެދަކަށްވެސް، އެކަމަކު—” އާޒިމް އެއްޗެއް ބުނަން އުޅުނެވެ.\n“ދެން ހެޔޮ… ތިގޮތަށް އާޒިމް ވާހަކަ ނުދައްކާ. އާޒިމް ރާއިފްއާ އެއްކޮޅަށް ހުއްޓަސް ހެޔޮ، އެކަމަކު ނީނާ ރާއިފް ކައިރިއަށް ދާށޭ ދެން ނުބުނާތި” ލަމްޔާ ރުޅި އައިސްގެން ބުންޏެވެ.\n“އަހަރެން ރާއިފްއާ އެއްކޮޅަށް ހުރީކީ ނޫނޭ، އަހަރެން މިއުޅެނީ ތިކަން ހައްލު ވާނެ ގޮތެއް ވޭތޯ ބަލަން” އާޒިމް ބުންޏެވެ.\n“ގޮތެއް ނިންމާނީ ނީނާ. އޭނަ ވިސްނާފަ ގޮތެއް ނިންމަން ދެން މިގޭގަ ހުންނާނީ” އާޒިމްއާ ދިމާއަށް ބަލާލާފައި ލަމްޔާ ބުންޏެވެ.\n“އެންމެ ރަނގަޅު، ނީނާއަށް މިގޭގަ ހުރެވިދާނެ ނީނާ ބޭނުން ދުވަހެއް ވަންދެން، ހެޔޮ ކިތަންމެ ދުވަހަކު ހުއްޓަސް. އެކަމަކު މިގޭގަ ހުރި ކަން ރާއިފްއަށް އަންގަން ވާނެ” އާޒިމް ބުންޏެވެ.\n“އަހަރެން ބޭނުމީ ރަށަށް ދާން” ނީނާ ބުންޏެވެ.\n“ނީނާ ބޭނުމިއްޔާ ރަށަށްވެސް ދެވިދާނެ. ނީނާ ބުނެފިއްޔާ އަހަރެން ހިނގައިދާނަން ނީނާ ރަށަށް ގެންގޮސް ދޭންވެސް. އެކަމަކު އަހަރެން މިބުނަނީ އިހަށް ރާއިފްއާ ވާހަކަ ދައްކާފަ ގޮތެއް ނިންމާށޭ” އާޒިމް ބުންޏެވެ.\nރާއިފް ގެޔަށް ދިޔަ އިރު ނިޒާރުވެސް ގޭގައި އުޅެއެވެ.\n“ލަތާ ބުނި ނީނާ ދިޔަ ތަނެއް ނޭނގިގެން ރާއިފް އުޅުނު ވާހަކަ. މިހާރު އެނގިއްޖެތަ؟” ރާއިފް ފެނުމުން ނިޒާރު އަހާލިއެވެ.\nރާއިފް އެއްޗެއް ނުބުނެ ދެފަރާތަށް ބޯހަލުވާލިއެވެ.\n“ލަމްޔާމެން ގެޔަކަށް ނުދޭތަ؟” ނިޒާރު އެހިއެވެ.\n“އެގެޔަށް ގޮއްސަ މިއައީ، އެގެޔަކު ނެތް” ރާއިފް ބުންޏެވެ.\n“ދެމީހުން ޒުވާބު ކުރީތަ؟ މައްސަލައެއް ޖެހިގެންތަ ތިއުޅެނީ؟” އިރުކޮޅަކު ރާއިފްއަށް ބަލަން ހުރެފައި ނިޒާރު އެހިއެވެ.\n“އިހަށް ސުވާލު ނުކުރޭ ބައްޕާ… އަހަންނަކަށް ނޭނގެ ދޭނެ ޖަވާބެއް” ރާއިފް ބުންޏެވެ. އަދި ކޮޓަރިއަށް ވަނެވެ.\nއެރޭ ނީނާ ނިދަން އޮށޯތް ތަނާ ނިޒާރު ނީނާއަށް ގުޅިއެވެ. ނަމްބަރު ބަލާލާފައި ނީނާ ފޯން ނެގިއެވެ.\n“ނީނާ، ކޮންތާކު ތިހިރީ؟” ނީނާ ފޯން ނެގުމުން ނިޒާރު އެހިއެވެ.\n“ރާއިފް ކައިރީ ނުބުނަންޏާ އަހަރެން ހުރި ތަނެއް ބައްޕަ ކައިރީވެސް ބުނާނީ” ނީނާ ބުންޏެވެ.\n“ނުބުނާނަން” ނިޒާރު އެއްބަސް ވިއެވެ.\n“ލަމްމެން ގޭގަ މިހިރީ” ނީނާ ބުންޏެވެ.\n“އެކަމަކު ރާއިފް ބުނި ނީނާ ތިގެޔަކު ނެތޭ” ނިޒާރު ބުންޏެވެ.\n“އަހަރެން ބުނެގެން އާޒިމް އެހެން ރާއިފް ކައިރީ ބުނީ” ނީނާ ބުންޏެވެ.\n“ކިހިނެއްތަ ވީ ނީނާ؟ ރާއިފް ކައިރީ އެހީމަވެސް ވީ ގޮތެއް ނުބުނި” ނިޒާރު ބުންޏެވެ.\n“ބައްޕަ އަދިވެސް ރާއިފް ކައިރީ އަހާބަލަ ވީގޮތް… އޭނަ ކުރި ކަމެއްގެ ވާހަކަ ބުނާނީވެސް އޭނައެއްނު؟” ނީނާ ބުންޏެވެ.\n“ރާއިފްއާ ވާހަކައެއް ނުދައްކާނަންތަ ދެން ހަމަ؟” ނިޒާރު އަހާލިއެވެ.\n“ނޭނގެ… އަހަރެން ބޭނުމީ ވީ އެންމެ އަވަހަކަށް ރަށަށް ދާން” ނީނާ ބުންޏެވެ.\n“ބައްޕަ ބުންޏަސް މަޑެއް ނުކުރާނަންތަ؟” ނިޒާރު އެހިއެވެ.\n“އެއްގޮތަކަށްވެސް މަޑުކުރާ ހިތެއް ނެތް” ނީނާ ބުންޏެވެ.\n“އެންމެ ރަނގަޅު، ހަދާނެ ގޮތެއް އެނގޭނީ ނީނާއަށް. އެކަމަކު ބައްޕައަށް އަންގަން ވާނެ އިނގޭ” ނިޒާރު ބުންޏެވެ.\nނީނާ އާނއެކޭ ބުނެފައި ފޯން ކަނޑާލިއެވެ.\nއަނެއް ދުވަހު ހެނދުނު ހެނދުނާ އާޒިމް ރާއިފްގެ އޮފީހަށް ދިޔައީ ނީނާއާ ބެހޭ ގޮތުން ރާއިފްއާ ވާހަކަ ދައްކާށެވެ. ރާއިފް ނަސްރުއާ އެކީ އޮފީހަށް ވަން އިރު އާޒިމް މަޑުކޮށްލައިގެން އިނީ ރާއިފްގެ އިންތިޒާރުގައެވެ.\n“ރާއިފް، ކިހިނެއްތަ ވެގެން މިއުޅެނީ؟” ރާއިފްއާ އެކީ ކެބިންއަށް ވަދެފައި އާޒިމް އަހާލިއެވެ.\nރާއިފް ހުރިހާ ވާހަކައެއް ކިޔާދިނެވެ.\n“ނީނާއަށް ފެނުނު ގޮތުން އޭނައަށް ހީވާނީ ގޯސްކޮށް… ހަމަ ތެދެއް މިބުނީ، އަހަންނާ ޝައުނާގެ މެދުގަ އެއްވެސް ކަމެއް ނުވޭ…” ހުރިހާ ވާހަކައެއް ކިޔާދީފައި ރާއިފް ދެވަނަ ފަހަރަށްވެސް އެހެން ބުނީ އާޒިމް އެއްޗެއް ނުބުނުމުންނެވެ.\n“އެކަމަކު… ކުރިން ކަންތައް ވެފަ އޮތް ގޮތުން ނީނާއަށް ގަބޫލު ކުރަން އުނދަގޫ ވާނެ ދޯ؟” ވިސްނާލާފައި އާޒިމް ބުންޏެވެ.\n“އަހަރެން ނީނާއާ އިން އިރުވެސް ނީނާ ދެކެ ލޯބި ވޭ… އޭރުވެސް އަހަރެން ހުރިހާ ވާހަކައެއް ނީނާ ކައިރީ ބުނަން ބޭނުން ވި… އެކަމަކު އޭރު ބުނަން ނުކެރުނީ ނީނާ ރުޅި އަންނާނެ ކަން އެނގޭތީ… އަހަރެން ކިހިނެއްތަ މިކަން ޔަގީން ކޮށްދޭނީ؟” ބޮލުގައި ދެއަތުން ހިފަހައްޓާލަމުން ރާއިފް ބުންޏެވެ.\n“ކީކޭ އަހަރެން ބުނަންވީ؟” އާޒިމް އަހާލިއެވެ.\n“ނަސްރު ކައިރީ އަހާބަލަ… ނަސްރުއަށް އެނގޭނެ މީ ތެދެއްކަން” ރާއިފް ބުންޏެވެ.\n“ތެދެއް އެއީ… އިންނަން އުޅުނު އިރުވެސް ރާއިފް ބުނަން އުޅުނު… އެކަމަކު ނީނާ ރާއިފްއާ ނީނދެފާނެތީ ބުނަން ނުކެރުނީ ރާއިފްއަށް” ނަސްރު ބުންޏެވެ.\nއެފަދަ ސީރިއަސް ވަގުތެއްގައިވެސް ނަސްރުގެ މިޒާޖު ހުރި ގޮތުން އެވަގުތު އާޒިމް ކައިރިއަށް ހިނި އައެވެ.\n“އެކަމަކު މީނަގެ ފަރާތުން އެހީއަކަށް އެދިއްޖެއްޔާ ހައްތަހާ ގޯސް ވާނީ… ބައެއް ފަހަރު އަހަރެން ހިތަށް އަރާ މީ އަހަރެންގެ ބެސްޓް ފްރެންޑް ބާއޭ، ނޫނީ ވަރސްޓް އެނެމީ ބާއޭ” ނަސްރުއަށް ބަލާލާފައި ރާއިފް ބުނެލިއެވެ.\n“އަހަރެން ކީއްތަ ކޮށްދޭންވީ؟ ޔަގީނޭ މަ ބުންޏަސް ނީނާ ގަބޫލެއް ނުކުރާނެކަން…” ކޮނޑު އަރުވާލަމުން ނަސްރު ބުންޏެވެ.\n“އެއީ ތެދެއް ރާއިފް… މިހާރު ނަސްރު ބުންޏަސް ނީނާ ހީކުރާނީ އެއީ ރާއިފް ބުނެގެން ބުނި އެއްޗެއް ކަމަށް ކަންނޭނގެ” އާޒިމް ބުންޏެވެ.\n“ހަމަ ތެދަށް މިބުނަނީ އާޒިމް، އަހަރެން ވަރަށް ލޯބިވޭ ނީނާ ދެކެ… ކިހިނެއްތަ ނީނާއަށް ޔަގީން ކޮށްދޭނީ؟” ރާއިފް އަހާލިއެވެ.\nދެގަޑިއެއްހާ އިރު ވާހަކަ ދައްކަން ތިބެފައި އާޒިމް ނިކުތް އިރު ރާއިފް ދެއްކީ ތެދު ވާހަކަތަކެއް ކަން އާޒިމްއަށް ޔަގީން ވިއެވެ. ހުރިހާ ކަމެއް ވީގޮތް އާޒިމްއަށް އެނގުނެވެ.\nއާޒިމް ދިޔަތާ މާގިނަ އިރެއް ނުވެ ނަސްރުވެސް ދިޔައެވެ. ރާއިފް ގޮނޑީގައި އިށީނދެ މޭޒުގައި އުޅަނބޮށި ވިއްދާލާފައި ދެއަތުން މޫނު ފޮރުވާލައިގެން ވިސްނަން އިނެވެ. އިރުކޮޅެއް ފަހުން މޫނުން އަތް ނަގާ ހަމަ ޖެހިލި އިރަށް ރާއިފްގެ ލޮލުގައި އަޅައިގަތީ މޭޒުމަތީ ހުރި ލިޔުންތައް މަތީ އޮތް ސިޓީއުރައެވެ. އޭޑީކޭ ހޮސްޕިޓަލްގެ ލޯގޯ ޖަހާފައި އިން އެ ސިޓިއުރަ ނަގާ ރާއިފް ބަލާލިއެވެ. އޭގައި ނީނާގެ ނަން ޖަހާފައި އިނުމުން ރާއިފް އަވަސް އަވަހަށް އެ ހުޅުވާލާފައި އެތެރޭގައި ހުރި ލިޔުންތައް ނަގާ ބަލާލިއެވެ.\nއޭގައި އޮތީ ނީނާ ބަނޑު ބޮޑުތޯ ބަލަން ހަދާފައި އޮތް ޓެސްޓްގެ ނަތީޖާއެވެ. ނީނާ ބަނޑު ބޮޑެވެ. އެރިޕޯޓްގައި ‘ޕޮޒިޓިވް’ ޖަހާފައި އިން ތަނަށް ބަލަން ރާއިފް އިނީ ޔަގީން ނުކުރެވިފައެވެ. އުފަލުން ގޮސް ހަދަންވީ ގޮތެއްވެސް ރާއިފްއަކަށް ނުވިސްނެއެވެ.\nއަނެއްކާވެސް ރާއިފް ހަނދާންވީ އިއްޔެގެ ކަންތަކެވެ. އިއްޔެ ނީނާ އެރިޕޯޓްތައް ހިފައިގެން އައީ އެކަން ރާއިފްއަށް އަންގަން ކަން ރާއިފްއަށް ވިސްނުނެވެ. ނަމަވެސް އެއުފާވެރި ހަބަރު ދޭން އައި އިރު ރާއިފްގެ ފަރާތުން ނީނާއަށް ފެނުނީ ކޮން ކަހަލަ މަންޒަރެއް ހެއްޔެވެ. ނީނާ ދެރަވާނެ ވަރު ހިތަށް އެރުމުން ރާއިފްއަށް ލޯ މަރާލެވުނެވެ.\nނީނާ ދާނެ ތަނަކާމެދު އަނެއްކާވެސް ރާއިފްއަށް ވިސްނާލެވުނެވެ. ލަމްޔާ ނޫން މީހެއް ކައިރިއަށް ނީނާ ދާނެއެކޭ ރާއިފްގެ ހިތެއް ނުބުނެއެވެ. ނަމަވެސް އެގޭގައި ނީނާ ހުރި ނަމަ އާޒިމް ރާއިފް ގާތު ބުނާނެ ކަމުގެ ޔަގީން ކަން ރާއިފްއަށް އޮތެވެ.\nއާޒިމްމެން ގޭގައި ނީނާ ހުރި ވާހަކަ ރާއިފް ގާތު ނުބުނެ އާޒިމް ދިޔައީ ނީނާ ގާތު އެގޮތަށް ވަޢުދު ވެވުނީތީއެވެ. އެހެން ނޫން ނަމަ ރާއިފްގެ ވާހަކަ އަޑު އަހާފައި އާޒިމް އެކަން ސިއްރެއް ނުކުރީހެވެ. އާޒިމް ގެޔަށް ދިޔައީ ނީނާއަށް ވިސްނައިދޭން ނިންމައިގެންނެވެ. އެގޭގައި ނީނާ ހުރިކަން އާޒިމް އިތުރަށް ރާއިފްއަށް ސިއްރު ނުކުރާނެ ވާހަކަ ނީނާ ގާތު ބުނާށެވެ.\nއާޒިމް ގެޔަށް ދިޔަ އިރު ނީނާއާ ލަމްޔާ ތިބީ ވާހަކަ ދައްކާށެވެ.\n“ނީނާ، ގޮތެއް ނިންމިއްޖެތަ؟” އާޒިމް އަހާލިއެވެ.\n“އަހަރެން ރަށަށް ދާނީ” ނީނާ ބުންޏެވެ.\n“އެންމެ ރަނގަޅު… އެކަމަކު ނީނާ ގެޔަށް ދާން ބޭނުން ނުވަންޏާ މިގޭގަ ހުރިކަން ރާއިފްއަށް އަންގަން ޖެހޭނެ. އަހަރެން މިގުޅަނީ ރާއިފްއަށް” ފޯން ނަގަމުން އާޒިމް ބުންޏެވެ.\n“ނީނާ އެއްބަސް ވެއްޖެ ފުރުމުގެ ކުރިން ގެޔަށް ގޮސް ރާއިފްއާ ވާހަކަ ދައްކަން” ލަމްޔާ ބުންޏެވެ.\nލަމްޔާއާ އާޒިމްއާ އެކީ ނީނާ ގެޔަށް ދިޔައެވެ. އޭރު ރާއިފް ގެޔަކަށް ނާދެއެވެ. ނީނާ އައުމުން ރިއުފާ ރާއިފްއަށް ގުޅިއެވެ. ދިހަ މިނެޓް ވީއިރު ރާއިފް ހުރީ ގޭގައެވެ.\nރާއިފް ކޮޓަރިއަށް ވަން އިރު ނީނާ އެނދުގައި އިށީނދެގެން އިނެވެ. ނީނާގެ ދެފަރާތުގައި ރިއުފާއާ ލަމްޔާ ތިއްބެވެ. ސޯފާގައި އިށީނދެގެން އާޒިމް އިނެވެ. ރާއިފް އެތެރެއަށް ވަދެ ދޮރު ކައިރީ މަޑުކޮށްލިއެވެ.\n“ރާއިފް… ސޮރީ! އިއްޔެ ނީނާ ހުރީ އަހަރުމެން ގޭގަ. ނީނާ އާދޭސް ކުރި ވަރުން އޭރު އަހަންނަށް ނުބުނެވުނީ” ތެދުވެފައި އާޒިމް ބުންޏެވެ.\nރާއިފް ނީނާއާ ދިމާއަށް ބަލާލިއެވެ. ނީނާ އިސް ޖަހާލައިގެން އިނެވެ.\n“އެބަ އަންނަން…” ތެދުވަމުން ރިއުފާ ބުންޏެވެ.\n“ނީނާ ދާން ވީމަ ގުޅާލާ އިނގޭ!” ލަމްޔާ ނީނާގެ ކަންފަތް ކައިރީ ބުންޏެވެ. އަދި ރާއިފްއަށް ބަލާލާފައި އާޒިމްގެ ފަހަތުން ނިކުތެވެ.\nރާއިފް އެތެރެއަށް ވަދެ ދޮރު ލައްޕާލާފައި އައިސް ނީނާ ކައިރީ އިށީނެވެ.\n“ދިޔަ ތަނެއް ބުނެލި ނަމަ އަހަރެން ހާސް ވެގެން ނޫޅުނީހެއްނު؟” ރާއިފް ބުންޏެވެ.\n“ރާއިފްއަށް ނާންގަން ވެގެނެއްނު ނުބުނެ ދިޔައީވެސް؟ އާޒިމްއާ ލަމް އެވަރަށް ނުބުނި ނަމަ ރަށަށް ދާނީވެސް ރާއިފް ކައިރީ ނުބުނެ” ނީނާ ބުންޏެވެ.\nއައްސަލާމް ޢަލައިކުމް، މިބައިވެސް ކުދިންނަށް ކަމުދާނެ ކަމަށް ހީކުރަން… ދެން އިންނާނީ ފަހުބައި، އިރާދަ ކުރެއްވިއްޔާ މިރޭ އެބައި އަޕްކޮށްދެވޭތޯ ބަލާނަން. ޝުކުރިއްޔާ.\nMarsha ge blog ah vadheveveynee kihinehtha… Pls bunedheebala\nHaadha reehchey….avahah up kohladhyba plxx\nAround kihaa irakun up koh dheynan next part…. Waiting ingey\nAlhe fahu bayai Marsha 🙁 mioh reethi story ninmaalaneetha 🙁 story vara awesome 😛 😛 waiting waiting 😀 😀\nvvvvvv rythi..masha allah….bt ma avahy story nihmaalaaleh…\nThis part is also v v v v v nice. I’mahuge fan of u… pls tell me how can I enter Masha blog….\nThnx all.. i dunno kihaa iraky kameh up kureveyny… 12 ge kurin definitely… n shifoo.. my blog is now closed… sorry.. thnx again all..\nNxt part v avahah up kurahchey…\nEmme fahu part v dhigu vaanetha\nAnyway,Marsha ge ehen vaahaka eh dhen fennaany kon dhuvahakun?\nVarah reethi… Curiously waiting for the last part\nV v salhi next adhi maa salhi vaane dhw:-)\nThnx all.. last part ves mihaa kanhaa varu vaane hen hyvany.. ehen story eh start kuraane dhuvaheh adhi bunan neynge.. jan ge end ga Marsha ge2yr son ge medical kamehga ulhen jeheythy.. so lets see dho.. thnx for reading..\nMashage story tha v reethi. Mi vaahaka v hiyaalan beynun vefa huhta mi libuny. Thanks dear. Masha ge “hiy edheny” genes dhyba pls\nMi haa avaha vaahaka up kuraa kujje nudheken.thanks v nice mi vaahaka\nހިތާމަ މަޖާ ލޯބި November 28, 2020


BREAKING NEWS: Covid-19: Ethiopia Aai Haiti In Meehaku Maruvejje - Vaguthu\nކޮވިޑް-19: އިތިއޯޕިއާ އިންނާއި ހެއިޓީން މީހަކު މަރުވެއްޖެ\n10 މަސް ކުރިން ( އޭޕްރީލް 6, 2020 )\nކޮވިޑް-19 ޖެހިގެން އިތިިއޯޕިއާ އިންނާއި ހެއިޓީއިން ފުރަތަމަ ފަހަރަށް މީހަކު މަރުވެއްޖެއެވެ.\nއިތިއޯޕިއާއިން މި ބަލީގައި ދެމީހުން މަރުވެފައިވާއިރު، ހެއިޓީންވެސް މި ބަލި ޖެހިގެން މިވަނީ މީހަކު މަރުވެފައެވެ. މިއީ މި ދެގައުމުންވެސް މި ބަލީގައި މީހުން މަރުވި ފުރަތަމަ ފަހަރެވެ.\nއިތިއޯޕިއާއިން މިހާތަނަށް ޖުމްލަ 43 މީހަކު މި ބައްޔަށް ފައްސިވެފައިވާއިރު، އޭގެ ތެރެއިން5މީހަކު ވަނީ ބަލިން ރަނގަޅުވެފައެވެ. އަދި ފައްސިވި މީހުންގެ ތެރެއިން4މީހެއްގެ ހާލު ސީރިއަށް ކަމަށް ތަފާސް ހިސާބުތަކުން ދައްކައެވެ.\nހެއިޓީން މިހާތަނަށް 21 މީހަކު ވަނީ މި ބައްޔަށް ފައްސިވެފައެވެ. އޭގެތެރެއިން އެކަކު މިހާރު ވަނީ ބަލިން ރަނގަޅުވެފައެވެ. އެގައުމުން ބަލި ޖެހުނު މިހުންގެ ތެރެއިން ސީރިއަށް ހާލަތުގައި އެއްވެސް މީހަކު ނެތެވެ.\nމި ދެ ގައުމަކީ ދުނިޔޭގެ ނިސްބަތުން އެންމެ ފަގީރު ދެ ގައުމެވެ.\nދުނިޔޭގެ އެކި ކަންކޮޅުތަކުގައި އަދިވެސް ކޮވިޑް-19 ބާރަށް ފެތުރެމުންދާއިރު، މިހާތަނަށް މުޅި ދުނިޔެއިން ޖުމްލަ 1,262,320 މީހަކު މި ބައްޔަށް ފައްސިވެފައިވެއެވެ. އޭގެތެރެއިން 68,502 މީހަކު މަރުވެފައިވާއިރު، 260,338 މީހަކު ވަނީ ބަލިން ރަނގަޅުވެފައެވެ.


SunOnline: Messi aai Suarez ge goal thakaa eku Argentina aai Uruguay molhu vejje\nމެސީ އަދި ސުއަރޭޒްގެ ގޯލުތަކާ އެކު އާޖެންޓީނާއާއި އުރުގުއޭ މޮޅުވެއްޖެ\nޢަބްދުﷲ އައިމަން 08 Jun 2019, 11:52\nއުރުގުއޭގެ ފޯވާޑް ލުއިސް ސުއަރޭޒް: އޭނާ ވަނީ ރޭ ޕެނަމާއާ ދެކޮޅަށް ކުޅުނު މެޗުގައި ހިލޭ ޖެހުމަކުން ގޯލު ޖަހާފަ --- ފޮޓޯ/ސަޗާ ޕިސަނީ\nބާސެލޯނާގެ ދެ ކުޅުންތެރިން ކަމަށްވާ ލުއިސް ސުއަރޭޒްއާއި ލިއޮނެލް މެސީއަށް ގިނަ ބައެއްގެ ފާޑު ކިއުންތަކެއް ކުރިމަތިވެފައި ވަނިކޮށް ރޭ ކުޅުނު މެޗުތަކުން އުރުގުއޭ އާއި އާޖެންޓީނާ މޮޅުވި އިރު އެ ދެ ކުޅުންތެރިން ވެސް ގޯލު ޖަހައިފި އެވެ.\nކުރިއަށް އޮތް ކޮޕާ އެމެރިކާއަށް ތައްޔާރުވުމުގެ ގޮތުން ރޭ ކުޅުނު އެކުވެރިކަމުގެ މެޗުގައި ނިކަރަގުއާގެ މައްޗަށް އެންމެ ފަހުގެ ރަނަރަން އާޖެންޓީނާ އިން ކުރި ހޯދީ 1-5 ގެ ބޮޑު ނަތީޖާއަކުންނެވެ. އެ މެޗުގެ ތަރިއަކަށް ވެގެން ދިޔައީ އެ ޓީމުގެ ކެޕްޓަން ލިއޮނެލް މެސީ އެވެ.\nއާޖެންޓީނާގެ ފޯވާޑް ލިއޮނެލް މެސީ ގޯލު ޖެހުމަށް ފަހު އުފާ ފާޅު ކުރަނީ --- ފޮޓޯ/ސަޗާ ޕިސަނީ\nބާސެލޯނާއާ އެކު މާޔޫސްކަމުގައި ކުލަބް ފުޓުބޯޅަ ސީޒަން މެސީ ނިންމާލަން ޖެހުނު ނަމަވެސް އޭނާ ވަނީ ނިމިގެން މިދިޔަ ސީޒަނުގައި ޔޫރޮޕުގެ ރަން ބޫޓު ހޯދައިފަ އެވެ. އަދި އޭނާ އަންނަނީ މި އަހަރުގެ މޮޅު ކުޅުންތެރިޔާގެ މަގާމަށް ވެސް ވާދަ ކުރަމުންނެވެ.\nރޭގެ މެޗު ފެށުނީއްސުރެން ނިމެންދެން ގިނަ ވަގުތު ބޯޅަ ހިފަހައްޓައިގެން ގިނަ ހަމަލާތަކެއް އުފައްދާ މޮޅަށް ކުޅެމުން ދިޔައީ އާޖެންޓީނާ އެވެ. އެގޮތުން ފުރަތަމަ ހާފު ނިމުމުގެ ކުރިން ލިއޮނެލް މެސީ ވަނީ އެ ޓީމަށް ހިތްގައިމު ދެ ގޯލު ޖަހައިދީފަ އެވެ. ތިން ކުޅުންތެރިން ކައިރިން ނެއްޓުމަށް ފަހު ކީޕަރު އަތް ދަށުން ފުރަތަމަ ގޯލު އޭނާ ޖެހި އިރު ދެވަނަ ގޯލު ޖެހީ ސާޖިއޯ އަގުއޭރޯ ގޯލަށް ފޮނުވާލި ހަމަލާ ކީޕަރު ދިފާއު ކުރުމުން ރިބައުންސައް ނުކުތް ބޯޅަ އަކުންނެވެ.\nރޭ ކުޅުނު އެ މެޗުގެ ދެވަނަ ހާފުގައި މެސީގެ ބަދަލުގައި ކުޅުނީ ޔުވެންޓަސްގެ ފޯވާޑް ޕައޮލޯ ޑީބަލާ އެވެ.\nމީގެ އިތުރުން އަނިޔާގައި ހުރުމަށް ފަހު އެނބުރި އައިސް ލުއިސް ސުއަރޭޒް ވަނީ ރޭ ޕެނަމާ އަތުން އުރުގުއޭ މޮޅުވި މެޗުގައި ހިތްގައިމު ހިލޭ ޖެހުމެއް ގޯލުގެ ތެރެއަށް ފޮނުވާލައިފަ އެވެ.\nއުރުގުއޭގެ އަމިއްލަ ދަނޑުގައި ކުޅުނު އެ މެޗު އެ ޓީމުން ކާމިޔާބު ކުރީ 0-3 ގެ ނަތީޖާ އަކުންނެވެ. ސުއަރޭޒްގެ އިތުރުން އެ މެޗުގައި އެ ޓީމަށް ގޯލުތައް ޖަހައިދިނީ މެކްސީ ގޮމޭޒްއާއި ފެޑެރީކޯ ވަލްވާޑޭ އެވެ.\nމެސީގެ ދީލަތި އެހީއާ އެކު އާޖެންޓީނާއަށް 50 ވެންޓިލޭޓަރު\nބާސެލޯނާ މޮޅުވި އިރު މެސީއަށް ބޮޑެތި ރެކޯޑުތަކެއް\nމެސީގެ ތާރީހީ ރެކޯޑާ އެކު ބާސެލޯނާ ފަރަގު ކުޑަކޮށްފި


CSC ah kurimathilaan hulhuvaali mudhathu ithurukoffi | Mihaaru\nރައްޔިތުންގެ މަޖިލީހުގެ ޖަލްސާއެއްގެ ރިޔާސަތު، އެ މަޖިލީހުގެ ރައީސް ނަޝީދު ބަލަހައްޓަވަނީ.\nސީއެސްސީ އަށް ކުރިމަތިލާން ހުޅުވައިލި މުއްދަތު އިތުރުކޮށްފި\n21 ޖުލައި 2020 - 14:063comments\nސިވިލް ސާވިސް ކޮމިޝަން (ސީއެސްސީ) އިން ހުސްވެފައިވާ ހަތަރު މެމްބަރުންގެ ޖާގަ އަށް ކުރިމަތިލާން ހުޅުވައިލި މުއްދަތު ރައްޔިތުންގެ މަޖިލީހުގެ އިދާރާ އިން މިއަދު އިތުރުކޮށްފި އެވެ.\nސީއެސްސީން ހަތަރު މެމްބަރަކު ވަކިކުރަން ރައްޔިތުންގެ މަޖިލީހުން ނިންމީ މިދިޔަ ހަފުތާގެ ހޯމަ ދުވަހު އެވެ. އެ މަގާމުތަކަށް ޝައުގުވެރިވާ މީހުން އެކަމަށް އެދި ކުރިމަތިލާން މިދިޔަ އަންގާރަ ދުވަހު ފުރުސަތު ހުޅުވައިލީ، މިއަދުގެ ނިޔަލަށް މުއްދަތު ހަމަވާ ގޮތަށެވެ. ނަމަވެސް މަޖިލީހުގެ އިދާރާ އިން މިއަދު ނެރުނު އިއުލާނެއްގައި ބުނީ، ސީއެސްސީގެ މެމްބަރުކަމަށް އެދި ހުށަހެޅުމުގެ މުއްދަތު އަންނަ އޮގަސްޓް މަހުގެ ހައެއްގެ ނިޔަލަށް އިތުރު ކޮށްފައިވާ ކަމަށެވެ.\nމި ކަމަށް ޝައުގުވެރިވާ މީހުން އެ ދުވަހުގެ މެންދުރު 2:00 ގެ ކުރިން ފޯމާއި އެހެނިހެން ލިޔެކިޔުންތައް މަޖިލީހުގެ އިދާރާ އަށް ހުށަހަޅަން ޖެހެ އެވެ.\nމަޖިލީހުގެ އިދާރާގެ މީޑީއާ ޑައިރެކްޓަރު ހަސަން ޒިޔާއު މިއަދު ވިދާޅުވީ، މުއްދަތު އިތުރުކުރަން ނިންމީ ވީހާ ވެސް ގިނަ ބަޔަކަށް ފުރުސަތު ދޭން ކަމަށެވެ. މި އަހަރުގެ މިނިވަން ދުވަހުގެ މުނާސަބާ އާއި އަޟްހާ އީދާ ގުޅިގެން އަންނަ ހަފުތާ އެއްކޮށް ބަންދު ވާނެތީ، މިކަމަށް ހުށަހަޅަން އުނދަގޫ ވާނެ ކަމަށް މަޖިލީހުގެ އިދާރާ އަށް ގަބޫލު ކުރެވޭ ކަމަށް ވެސް އޭނާ ވިދާޅުވި އެވެ.\nCSC ah kurimathilaan hulhuvaalaifi\nސީއެސްސީ އަށް މެމްބަރުން އައްޔަނު ކުރާނީ ރައްޔިތުންގެ މަޖިލީހުން، ކުރިމަތިލާ މީހުންގެ ނަންތައް މިނިވަން މުއައްސަސާތަކާ ބެހޭ ކޮމިޓީން ދިރާސާކޮށް މަޖިލީހުގެ ތަޅުމުން ފާސްކޮށްގެންނެވެ.\nކޮމިޝަންގެ މެންބަރުންގެ ހުރުން ލާޒިމުވާ ސިފަތައް:\n* ދިވެއްސަކަށް ވުމާއި މުސްލިމަކަށް ވުން.\n* ބުއްދި ސަލާމަތުން ހުރުން\n* އުމުރުން 30 އަހަރު ވުން\n* އިސްލާމްދީނުގައި ހައްދެއް ކަނޑައެޅިފައިވާ ކުށެއް ކުރިކަން ޝަރީއަތަށް ސާބިތުވެފައިވާ ނުވުން. އަދި ކުށެއް ކުރިކަން ވޭތުވެދިޔަ ފަސް އަހަރު ތެރޭގައި ޝަރީއަތަށް ސާބިތުވެފައި ނުވުން.\n* ގާނޫނުއަސާސީގެ ނުވަތަ ގާނޫނެއްގެ ދަށުން އިންތިހާބު ކުރެވޭ މަގާމެއް ފުރަމުން ނުދިއުން\n* އެހެން ވަޒީފާއެއް އަދާކުރާ މީހަކަށް ނުވުން.\n* ފުރަތަމަ ޑިގްރީ ފެންވަރަށް ތައުލީމު ހާސިލުކުރުމަށް ފަހު، ސަރުކާރުގައި ނުވަތަ ސަރުކާރު ނޫން ތަނެއްގެ ހިންގުމުގެ ދާއިރާގައި މަދުވެގެން 10 އަހަރު ހިދުމަތް ކޮށްފައި ވުން.\nސީއެސްސީގެ ހަތަރު މެމްބަރުން ވަކި ކުރަން ނިންމުމުން، ހަމަ އެ ދުވަހު އެ ކޮމިޝަނުގެ ތިން މެމްބަރުން އިސްތިއުފާ ދެއްވި އެވެ. އޭގެ ތެރޭގައި ކޮމިޝަންގެ ރައީސް ޑރ. އަލީ ޝަމީމާއި ނައިބު ރައީސް ޝަހީދު މުހައްމަދާއި މެމްބަރު ޒަކަރިއްޔާ ހުސައިން ހިމެނެ އެވެ. އިސްތިއުފާ ނުދެއްވުމުން، މަޖިލިހުން ވަކިކުރީ މެމްބަރު އިބްރާހިމް ޝަހީގު އެވެ.\nމެމްބަރުންނާއި ވަކިކުރި މެމްބަރުގެ އިތުރުން މި ސަރުކާރުގައި 2018 ގައި އެ ކޮމިޝަނަށް އައްޔަންކުރި މެމްބަރު ފާތިމަތު އާމިރާ ވަކިކުރަން ވެސް މިނިވަން މުއައްސަސާތަކާ ބެހޭ ކޮމިޓީ އަށް ހުށަހެޅި އެވެ. އެކަމަކު އެ ހުށަހެޅުން ފާހެއް ނުވި އެވެ. އެހެންކަމުން ސީއެސްސީގެ މެމްބަރުކަމުގައި މި ވަގުތު ހުންނެވީ އާމިރާ އެކަންޏެވެ.


Green Tax in Baeh Local Tourism ah Heydha Kurumaha Raeesah Hushahalhaifi\nރައީސް އއ.އުކުޅަހުގައި ވާހަކަފުޅު ދައްކަވަނީ ފޮޓޯ ރައީސް އޮފީސް\nގްރީންޓެކްސް އިން ބައެއް ލޯކަލް ޓޫރިޒަމަށް ހޭދަކުރުމަށް ރައީސަށް ހުށަހަޅައިފި\n21 އޮކްޓޯބަރ 2021 - 13:49:10\nސަރުކާރުން ނަގާ ގްރީން ޓެކްސް އިން ބައެއް ލޯކަލް ޓޫރިޒަމް ތަރައްގީ ކުރާ ރަށްރަށަށް ލިބޭނެ ގޮތް ހައްދަވައި ދެއްވުން އެދި ރައީސް އިބްރާހީމް މުހައްމަދު ސޯލިހު އަށް އއ. އުކުޅަހު ކައުންސިލުން ހުށަހަޅައިފި އެވެ.\nއުކުޅަހު ކައުންސިލް ރައީސް ޝައުކަތު އިބްރާހީމް ވިދާޅުވީ އެކަން ކުރަން ޖެހެނީ އެފަދަ ރަށްރަށް އޮންނަން ޖެހޭނީ ސާފު ތާހިރު ކަޮށް ކަމަށާއި، ތިމާވެއްޓާ ގުޅުން ހުރި ވަރަށޤ ގިނަ ކަންކަން ވެސް އެފަދަ ރަށްރަށުގައި ކުރަން ޖެހޭނޭތީ ކަމަށެވެ. އެހެންވެ އެކައުންސިލުން ހުށަހެޅީކަމަށެވެ.\nޝައުކަތު ވިދާޅުވީ އެހުށަހެޅުމާ ގުޅިގެން އެއީ އެކަން އޮންނަން ޖެހޭ ގޮތްކަން ގަބޫލުފުޅު ކުރައްވާ ކަމަށް ރައީސް ވިދާޅުވި ކަމަށެވެ.\nރޭ އުކުޅަހު ކޮންވެންޝަން ސެންޓަރުގައި ބޭއްވެވި މި ބައްދަލުކުރެއްވުމުގައި ރައީސް ވަނީ އުކުޅަހު ރައްޔިތުންގެ ހިޔާލާ މަޝްވަރާ ހޯއްދަވާ އެބޭފުޅުން ކުރެއްވި ސުވާލު ތަކަށް ޖަވާބު ދެއްވާފަ އެވެ.\nމި ބައްދަލުކުރެއްވުމުގައި ވާހަކަފުޅުދައްކަވަމުން ރައީސް ވަނީ ކޮވިޑްގެ ސަބަބުން ރާއްޖޭގެ އިޤްތިޞާދަށް ލިބިފައިވާ ގެއްލުމުގެ އެންމެ ބޮޑު އަސަރެއް ކޮށްފައިވަނީ އުކުޅަސް ފަދަ އާމްދަނީ ހޯދުމަށް ފަތުރުވެރިކަމަށް ބަރޯސާވާ ރަށްތަކަށް ކަމަށް ވިދާޅުވެފަ އެވެ. މިމޭރުމުން ވާހަކަފުޅު ކުރިޔަށް ގެންދަވަމުން އެމަނިކުފާނު ވަނީ ސަރުކާރާ ރައްޔިތުން ގުޅިގެން ކުރި މަސައްކަތުން ކޮވިޑް އިން އަރައިގަނެވޭނެކަމުގެ އުންމީދު އޮތް ޤައުމުތަކުގެ ލިސްޓްގެ ކުރީގައި ރާއްޖެ ހިމެނިފައިވާ ކަމަށް ވިދާޅުވެފަ އެވެ.\nމި ބައްދަލުކުރެއްވުމުގައި ވާހަކަފުޅު ދައްކަވަމުން އެމަނިކުފާނު ވަނީ އުކުޅަހު ކައުންސިލުން ރަށުގެ ތަރައްޤީއަށް ބޭނުންވާކަމަށް ފާހަގަ ކުރައްވާފައިވާ ބައެއް ކަންކަމަށް އަލިއަޅުއްވާ ލައްވާފައެވެ. މިގޮތުން އެމަނިކުފާނު ވަނީ ރަށުގެ ބަނދަރުގެ ދަތިކަމާއި، ރަނގަޅު ފެރީ ޓަރމިނަލެއް ބޭނުންވާ ކަމަށާއި، މިކަންކަން ކުރުމަށް ސަރުކާރުން މަސައްކަތް ކުރަމުންދާ ކަމުގައި ވިދާޅުވެފަ އެވެ. އަދި، ރައީސް ވަނީ އަންނަ އަހަރުގެ ބަޖެޓުގައި ހިމަނައިގެން އުކުޅަހު މަގުހެދުމުގެ މަޝްރޫޢު އަަދި މި އަހަރުގެ ބަޖެޓުގައި ޞިއްޙީ މަރުކަޒު ތަރައްޤީކުރުމުގެ މަޝްރޫޢު ހިމަނައިގެން ކުރިޔަށްގެންދަވަމުންދާކަމުގައި ވިދާޅުވެފަ އެވެ.\nއުކުޅަހު ރައްޔިތުން ވަނީ އެމީހުންގެ ހުރި ކަންބޮޑުވުންތަކާ ގުޅޭގޮތުން ރައީސްއާ ފުޅާ ދާއިރާއެއްގައި މަޝްވަރާކުރައްވާފަ އެވެ. މިގޮތުން ރަށުގެ ރައްޔިތުން ވަނީ ސްކޫލްގެ ތަރައްޤީއަށް ބޭނުންވާ ކަންކަމާއި ވަޞީލަތްތަކާއި، ކުޅިވަރު އިންފްރާސްޓްރަކްޗަރތަކުގެ މަޢުލޫމާތު ތަފްޞީލީގޮތަކަށް ރައީސުލްޖުމްހޫރިއްޔާއާ ހިއްސާކުރައްވާފަ އެެވެ. މީގެ އިތުރުން ވެސް ބިން ހިއްކުމުގެ މަޝްރޫޢާ ބޯހިޔާވަހިކަމުގެ ކަންކަމާ ގުޅޭގޮތުން ރައްޔިތުންގެ ހުރި ކަންބޮނޑުވުމާ ގުޅިގެން ކެބިނެޓް ބައެއް މިނިސްޓަރުންނާ އަދި ރައީސް ވަނީ، މި ބައްދަލުވުމުގައި މަޝްވަރާކުރައްވާ ޖަވާބުދާރީވެ ވަޑައިގެންފަ އެވެ.\nމިގޮތުން އެމަނިކުފާނު ވަނީ އުކުޅަހުގެ ތަރައްޤީއަށް ސަރުކާރުން މަސައްކަތްކޮށްދެއްވާނެކަމުގައި ވިދާޅުވެ ސަރުކާރުގެ ސިޔާސަތުތައް ބައްޓަންކުރުމުގައި ރައްޔިތުން ހުށަހެޅުއްވި ކަން ކަން ވިސްނުމުގައި ބަހައްޓަވައިގެން ކަންކަން ކުރިޔަށްގެންދާވާނެކަމުގައި ވިދާޅުވެފަ އެވެ.\nރައްޔިތުންނާ އެކު ބޭއްވެވި ބައްދަލުކުރެއްވުމަށްފަހު ރައީސް ވަނީ އުކުޅަހުގެ ވިޔަފާރިވެރިންނާ ގެސްޓްހައުސް ހިންގާ ފަރާތަކާ ބައްދަލުކުރައްވައި އެބޭފުޅުންނަށް ދިމާވާ ދަތިތައް ވެސް އޮޅުން ފިލުއްވާފަ އެވެ. އެ ބޭފުޅުން ހުށަހެޅުއްވި މައިގަނޑު ކަންކަމުގެ ތެރޭގައި ޔުޓިލިޓީޒް އަށް ނަގާ ޓެރިފް ބޮޑުވުމުގެ ސަބަބުން ހުރި ކަންބޮޑުވުންތަކާއި ވިޔަފާރިތައް ހިންގުމަށް ނަގާ ލޯނުގެ އިންޓްރެސްޓާ ގުޅޭގޮތުންހުރި ކަންބޮޑުވުންތައް ހިއްސާ ކުރައްވާފައި ވެއެވެ. މީގެ އިތުރުން ވެސް ބިޒްނަސް ކޮމިއުނިޓީގެ ފަރާތުން ތައްޔާރުކޮށްފައިވާ ޕްރޮޕޯސަލްއެއް ވަނީ ރައީސް އަރުވާފަ އެވެ.\nރައީސް އުކުޅަހަށް މިކުރައްވާ ދަތުރުފުޅަކީ އަރިއަތޮޅު އުތުރުބުރީގެ ހަ ރަށަކަށް އިއްޔެ ފެއްޓެވި ދެދުވަހުގެ ދަތުރުފުޅުގެ ތިންވަނަ މަންޒިލެވެ. އެމަނިކުފާނުގެ އަރިހުގައި ކެބިނެޓް މިނިސްޓަރުންނާ ސަރުކާރުގެ ބައެއް މުއައްސަސާތަކުގެ އިސްވެރިން ބައިވެރިވެވަޑައިގަންނަ ވައެވެ.\nރައީސް އޮފީސްރައީސް ޞާލިޙްއއ އުކުޅަސްއއ.އުކުޅަސް


Vazan - vNews.mv\nއަންވަރު އިބްރާހީމް 02 October 2018, 13:53\n(30 ސެޕްޓެމްބަރު 2018 އާ ގުޅޭ)\n"އަހަރެން ބޭނުންވާ ކަންތައް ބުނަންވީ؟ ކޮންމެ ކަމަކު ބުންޏަސް ކޮށްދޭނަން؟" ސަލްމާ ސުވާލުކުރިއެވެ.\n"އާނ. އިރާދަކުރެއްވިއްޔާ ކޮށްދޭނަން. ސަލްމާގެ އުފަލަށްޓަކައި ކޮންމެ ފަދަ ގުރުބާނެއް ވެސް އަހަރެން ވެދާނަން" ވިޔާމް ޖަވާބު ދިނީ މަޑުމަޑުންނެވެ. ވިޔާމްގެ މޫނަށް އައި ބަދަލު ސަލްމާ ދެނަގަތެވެ. ދައްކަން އުޅެނީ ކޮން ވާހަކައެއްކަން ވިޔާމަށް އެނގުނުކަން ސަލްމާ ދެނެގަތެވެ.\n"ދެރަ ނުވޭ. ވިޔާމް ދެރަވާ ކަހަލަ ކަމަކަށް އަހަރެންނެއް ނޭދޭނަން. އިރާދަކުރެއްވިޔާ އަހަރެންނަކީ ވިޔާމަށް ތެދުވެރި އަނތްބެއް. އަހަރެން ނިމިގެން ދާނީވެސް މި ތެދުވެރިކަންމަތީ" ސަލްމާއަށް ރޮވޭގޮތްވިއެވެ. އުންމީދު އާވި އޭނާގެ ހިތުގެ އެނދުން އަމިއްލައަށް ވަޅުލިއެވެ. ހިތުގައި އޮތް ވާހަކަ ބުނާކަށް ބޭނުމެއް ނުވިއެވެ. ސަލްމާ ފެށީ ރޯށެވެ. އޭނާއާ ގާތްވެލުމަށްފަހު ވިޔާމް ސަލްމާގެ ބުރަކަށީ ފިރުމަންފެށިއެވެ.\nސަލްމާ ރޯ ސަބަބު ވިޔާމް ދެނެގަތެވެ. އޭނާ ބޭނުންވަނީ ކޮންކަމެއް ކަންވެސް ވިޔާމަށް އެނގެއެވެ. އެ އެނގުމުން ވިޔާމު ހިތުގައި ޖެހުނެވެ. އެންމެ ލޯބިވާ އަންހެނުން ބޭނުންވާ ކަންތައް އޭނާގެ ދުލުން ނުބުނީތީއެވެ. ނުބުނީއެއް ނޫނެވެ. ބުނަން ނުކެރުނީއެވެ. ވިޔާމްގެ އުފަލަށްޓަކައި އެ ވާހަކަ ހިންދާލީއެވެ. ނަމަވެސް މިއަދު ވިޔާމުގެ ޚިޔާލު ބަދަލުވެއްޖެއެވެ. އޭނާގެ ވިސްނުން ބަދަލުވެއްޖެއެވެ.\n"އަހަރެން ބޭނުން ސަލްމާގެ ހިތުގައި ތިވާ ކަންތައް ކޮށްދެން. ސަލްމާއަށްޓަކައި އަހަރެން އެކަން ކޮށްދޭނަން. އިރާދަކުރެއްވިއްޔާ އަހަރެން އެކަން ކުރާނަން" ވިޔާމްގެ ކޮނޑުގައި ބޯއަޅައިލައިގެން އޮތް ސަލްމާގެ ބުރަކަށީގައި ފިރުމަމުން ސަލްމާއާ މުޚާތަބުކޮށް ވިޔާމް ބުންޏެވެ.\n"އަދި އަހަރެން ނުބުނަމެއްނު ކަމެއް ވެސް" މަޑުމަޑުން ސަލްމާ ބުނެލިއެވެ.\n"ނުބުންޏަސް އެއީ ކޮންކަމެއްކަން އަހަރެންނަށް އެނގޭ. ރަނގަޅީވެސް ނުބުނިއްޔާ. ހަފުތާއެއްފަހުން އެއީ ކޮންކަމެއްކަން އަހަރެން ބުނާނަން. އިރާދަކުރެއްވިއްޔާ އަހަރެން ތިކަން ކުރާނަން" ވިޔާމްގެ ވާހަކައިގައި ވަނީ ހިނިތުންވުމެވެ. ސަލްމާގެ މޫނުގައި ވަނީ އުފާވެރިކަމެވެ.\nވިޔާމް މަސައްކަތް ފެށިއެވެ. މީން ދުވަހަކު ވެސް ނުކުރާ މަސައްކަތެކެވެ. ކުރަން ބޭނުންނުވާ ކަމެކެވެ. އޭނާ ބެލީ ރާއްޖޭގެ ވާހަކަތައް ނުއިވޭ ގޮތަކަށް އުޅެވޭތޯއެވެ. ރާއްޖޭގެ މީހުންނާ ގުޅުން ނޯންނަ ގޮތަކަށް ދިރިއުޅެވޭތޯއެވެ. ރާއްޖޭގެ ޚަބަރުތަކާއި ރާއްޖޭގެ ކަންތައްތައް ނުބަލައި ވޭތޯއެވެ. އެކަން އޭނާ ކުރިއެވެ. ފާއިތުވީ 40 އަހަރު އެ ހޭދަކުރީ އެ ގޮތުގައެވެ. އެ ރާއްޖޭގެ އެއްވެސް ވާހަކައެއް ނާހައެވެ. ރާއްޖެއާ ގުޅޭ އެއްވެސް ޚަބަރެއް ނުބަލައެވެ. ދިވެއްސަކާ ދިމާވިޔަސް އެނގޭކަމަކަށް ވެސް ނުހަދައެވެ. ފޮންޏޭ ބުންޏަސް ހިތްމޮޅޭ ބުންޏަސް ފަރުވާލެއް ނެތެވެ. ވީ ފޫއްސެއްގެ ބޮޑޫކަމުން އޭނާ ރާއްޖެމަތިން ހަނދާން ނައްތާލީއެވެ. ލިބުނު މާޔޫސްކަމުގައި ރާއްޖެއާ އޮތް ވަޒަނުގެ ގުޅުން ކަނޑާލީއެވެ. ނަމަވެސް މިއަދު އެއިނީ ރާއްޖޭގެ ޚަބަރުތައް ކިޔާށެވެ. ރާއްޖޭގެ ރިސޯޓްތަކުގެ ވެބްސައިޓްތަކުން މަޢުލޫމާތު ހޯދާށެވެ. ބޭނުމަކީ އަންހެނުން އުފާކޮށްދިނުމެވެ. އަންހެނުން ހިތްހަމަ ޖައްސައިދިނުމެވެ.\nވިޔާމްގެ ހިތުގައި ރާއްޖެއާ މެދު އޮތް ނަފުރަތުގެ އިހުސާސް ދިޔައީ މައިތިރިވަމުންނެވެ. އިހު އޮތް ރުޅިވެރިކަން ދިޔައީ ހިނދެމުންނެވެ. އެ ނަފުރަތާއި ރުޅިވެރިކަމުގެ މައްޗަށް ގަދަވަމުން އައީ އޭނާގެ އަންހެނުން ވިޔާމަށްޓަކައި ވީ ކެތްތެރިކަމެވެ. ވިޔާމަށްޓަކައި ވީ މަތިވެރި ލޯތްބައި ގުރުބާނީއެވެ. މިއަދު އަންހެނުން އެ އެދޭ އެދުމުގެ ކުރިމަތީ ވިޔާމް ކުޑަކަކޫ ޖަހަން މަޖުބޫރުވީއެވެ. އޭނާގެ ހިތް އަންހެނުންނަށްޓަކައި މަޑުވީއެވެ.\nވިޔާމްގެ ލޮލުގައި އަޅައިގަތީ މީގެ ތިން އަހަރު ކުރިން ހުޅުވި މެޑިކަލް ރިސޯޓް އެންޑް ސްޕާއެވެ. ރިސޯޓަށް ކިޔާފައިވާ ނަމުން ވެސް ވިޔާމުގެ ހިތުން ޚާއްސަ ޖާގައެއް ހޯދިއެވެ. އެ ރިސޯޓުގެ އިތުރު މަޢުލޫމާތު ހޯދިއެވެ. ހޯދި މަޢުލޫމާތުން އެނގުނީ އެއީ ދުވަސްވީ މީހުންނަށް ޚާއްޞަ ފަރުވާ ދޭ ރިސޯޓެއްކަމެވެ. ބޮޑެތި ބަލިތަކާއި ޚާއްޞަ އޮފަރޭޝަންތައް ކުރުމަށް ހަމަޖެހިފައިވާ ރިސޯޓެއްކަމެވެ. ވަކިން އޮންނަ ރަށެއްގައި ސިއްޙީ ޚިދުމަތް ދިނުމަށް ތައްޔާރުކޮށްފައިވާ ރިސޯޓުކީ އަގުވެސް ބޮޑު ބާރުވެސް ބޮޑު ރިސޯޓެކެވެ. އެހެން ރިސޯޓުތަކާ އެ ރިސޯޓްތަފާތުވަނީ އެ ރިސޯޓްގައި ހުރުމަށް ރިޓެއަމަންޓް ވިސާ ދޫކުރާތީއެވެ. 20 އަހަރު ވަންދެން ވެސް އެ ތަނުގައި، އެ ރިސޯޓުގެ ރައްވެއްސަކަށް ވެގެން އުޅެވޭތީއެވެ. އެ ހުއްދަ ސަރުކާރުން ދޫކުރާތީއެވެ. ވިޔާމުގެ ހިތުން އެ ރިސޯޓަށް ދެވުނު ޖާގަ އޭނާ ބޭނުންވީ ޔަގީންކުރާށެވެ. އިތުރު މަޢުލޫމާތު ހޯދުމަށް އެ ރިސޯޓަށް އޭނާ ގުޅިއެވެ. ބޭނުންވާ މަޢުލޫމާތު ކަށަވަރު ކުރިއެވެ.\nރޭގަނޑުގެ ހަމަހިމޭން ވަގުތެވެ. ގާތުގައި ޖެހިންގެން އޮތީ ސަލްމާއެވެ. ވިޔާމްގެ ހިތުގައި ހިނގަމުންދަނީ އުފާވެރިކަމުގެ އިހުސާސްތަކެވެ. އަންހެނުންނަށް ދޭން ތައްޔާރުވެފައިވާ ފޮނި ޚަބަރުގެ އަސަރެވެ. އެ އަސަރާއެކު ވިޔާމް ވާހަކަ ފެށިއެވެ.\n"އަހަރެން ކޮށްދޭނެކަމަށް ބުނި ކަންތައް ބުނަންވީތަ؟" ނިދާ ބޮކީގެ ފަނޑު އަލީގައި ސަލްމާގެ މޫނަށް ބަލަހައްޓައިގެން އޮތް ވިޔާމް ސުވާލުކުރިއެވެ.\n"އަޅެ ބުނެބަލަ؟ އަހަރެން ހިތުގައި އޮތް ކަންތައް ބުނަން އެނގެންޏާ އެނގިދާނެ" ވަރަށް ގަޔާވެލުމަށްފަހު ސަލްމާ ވެސް ޖަވާބުދިނެވެ.\n"އަހަރެންނަށް އެނގޭ އަހަރެން މި ވާހަކަ ބުނުމުން ސަލްމާއަށް ލިބޭނީ ސަޕްރައިޒެއްކަން. އެކަމަކު މިނިންމުން އަހަރެން ނިންމައިފިން. ސަލްމާ ބޭނުންވާ މިކަން ކޮށްދިނުމަށް އަހަރެން ވަޢުދުވަން" ވިޔާމްގެ ދުލުން ކޮން ވާހަކައެއްކަން ނުބުނެ އެކަން ކޮށްދިނުމަށް އޭނާ ވަޢުދުވިއެވެ. ސަލްމާގެ ހިތް ތެޅިގަތެވެ. ބުނަން އެއުޅޭ ވާހަކައަށް ހުރިހާ ހިއްސެއް ދޫކޮށްލިއެވެ.\n"ދެންވެސް ނުތަޅުވާ ބުނެބަލަ ކޮން ކަމެއް؟" ސަލްމާ އެދުނެވެ.\n"އަހަރެން ގަބޫލުކުރާ ގޮތުގައި ސަލްމާ ފަދަ ދެވަނަ އަނތްބަކު އަހަރެންގެ ހަޔާތަކަށް ނާންނާނެ. އަހަރެންގެ މި އެކަނިވެރި މިހަޔާތް ފަޅުފިލުވައިދޭކަށް މިތާކު ނުހުންނާނެ. އެކުވެރިންނާއި މައިންބަފައިން ދޫކޮށް ދިރިއުޅުން މިގޮތުގައި ހޭދަކުރާކަށް ނާންނާނެ. އަމިއްލަ ވަޒަނާއި ހަނދާންތައް ދޫކޮށް މިހައި ދުވަހު އަހަރެންނަށްޓަކައި ނުހުންނާނެ. ސަލްމާ... އަހަރެންނަށް މަޢާފުކުރޭ. އަހަރެންނަށް މަޢާފުކުރޭ" ވިޔާމަށް ރޮވޭގޮތްވިއެވެ. އޭނާގެ ހިތުގައި ހިނގަމުން ދިޔައީ ސަލްމާގެ ހިތުގައި ހިނގާނެ އިހުސާސްތަކެވެ.\n"ނުރޮއޭ ވިޔާމް.... ހުއްޓާލާ..... އަހަރެންގެ ހިތުގައި ތި އިހުސާސްތައް ހުރީ ވަޅުޖެހިފައި. ވިޔާމަށްޓަކައި އެ ހުރިހާކަމެއް ހުރީ ކަފުންކޮށްފައި. މިއަދު އެ ހިތާމަތަކެއް އިހުސާސެއް ނުކުރެވޭ" ސަލްމާގެ ދުލުން އެހެން ބުނިނަމަވެސް އޭނާގެ ދޮލުން ނީރުނު ކަރުނަތައް ވިޔާމްގެ މޫނަށް ދިޔައީ ފައިބަމުންނެވެ.\nވިޔާމުގެ ވާހަކަ ފެށީ އިރުކޮޅެއް ފަހުންނެވެ.\n"އަހަރެން ބޭނުން ސަލްމާ ބޭނުންވާ ކަންތައް ކޮށްދެން. ސަލްމާއާއެކު ރާއްޖެއަށް ދާން" ވިޔާމުގެ ދުލުން ބޭރުކުރި ޖުމުލައާއެކު ސަލްމާއަށް ތެޅިގަނެވުނެވެ.\n"ކީކޭ؟ ރާއްޖެ ދާން ބޭނުން؟" ހައިރާންކަމާއެކު ސަލްމާއަށް އަހައިލެވުނެވެ. ވިޔާމުގެ ބޯ ޖަހާލުމާއެކު ވިޔާމުގެ ގައިގައި ސަލްމާ ބައްދައިގަތެވެ. އަދި ބާރުބާރަށް ރޯންފެށިއެވެ. ކުޑަކުއްޖަކު ފަދައިން ހިތުގައި ޖެހިގެންނެވެ. ނަމަވެސް ސަލްމާ ރޮމުން އެދަނީ ލިބުނު އުފަލުގެ ބޮޑުކަމުންނެވެ. ނުވާނެކަމަށް އޭނާގެ ހިތް ބުނި ކަމެއް، ފުރިހަމަ ވާނެކަމުގެ ޚަބަރު ލިބުމުންނެވެ. އޭނާ އެންމެ ބޭނުންވާ ކަންތައް ކުރުމުގެ ނަސީބު ފަހިވުމުންނެވެ.\nއެތައް އިރަކު އެ އިހުސާސްތައް ދެ މީހުން ހިއްސާކުރިއެވެ. އެ ފުން ޖަޒުބާތުގައި ވަގުތުތައް ގުނިއެވެ. ދެމީހުން ހަމައަކަށް އެޅުމުންވެސް ފެށީ ހަމަ އެ ވާހަކައެވެ.\n"ކޮން އިރަކުން ދާނީ؟ ކޮން އިރަކުން ފުރާނީ؟ ކޮންތަނަކަށް ދާނީ؟ ކިތައް ދުވަހު މަޑުކުރާނީ" ސަލްމާގެ ސުވާލުތައް ފައްޗަކަށް އަމުނާލިއެވެ.\n"ގޮތް ނިންމާނީ ސަލްމާ. އަހަރެން ބޭނުންވަނީ ސަލްމާ އުފާ ކޮށްދެން. ހިތްހަމަ ޖައްސައިދެން" ވިޔާމު ޖަވާބުދިނީ ހިނިތުންވުމާއެކުއެވެ. އޭނާ ބޭނުންވީ ސަލްމާ ލައްވާ ނިންމުންތައް ނިންމުވާށެވެ.


Mi Sarukaaru Nuhinganee Bayaku Sihureh Hadhaigentho Balan Ebajehey - Jabir - Vaguthu\nމިސަރުކާރު ނުހިނގަނީ ބަޔަކު ސިހުރެއް ހަދައިގެންތޯ ބަލަން އެބަޖެހޭ – ޖާބިރު\nކާށިދޫ ދާއިރާގެ މެންބަރު އަބްދުﷲ ޖާބިރު – ފޮޓޯ: މަަޖިލިސް\nމިސަރުކާރު ނުހިނގަނީ ބަޔަކު ސިހުރެއް ހަދައިގެންތޯ ބަލަން އެބަޖެހޭ ކަމަށް ކާށިދޫ ދާއިރާގެ މެންބަރު އަބްދުﷲ ޖާބިރު ވިދާޅުވެއްޖެއެވެ.\nޖާބިރު މިހެން ވިދާޅުވީ އެންސްޕާ ޖެންޑާ މިނިސްޓްރީގެ ދަށަށް ބަދަލު ކުރުމަށް ހުށަހަޅާފައިވާ ބިލާއި ބެހޭ ގޮތުން ވާހަކަފުޅު ދައްކަވަމުންނެވެ.\nޖާބިރު ވިދާޅުވީ މިނިސްޓަރު ބަދަލުވުމަކީ ކަން ހިނގާ ގޮތް ބަދަލު ނުވާނެ ކަމަށާއި މިނިސްޓަރު އަންހެނަކަށް ވުމަކުން ނުވަތަ ފިރިހެނަކަށް ވުމުން އަންނާނެ ބަދަލެއް ނޯންނާނެ ކަމަށެވެ.\n"މިސަރުކާރު ނުހިނގައިގެން މިއުޅެނީ ބަޔަކު ބަދު ދުޢާއެއް ކޮށްގެންތޯ؟ ބަޔަކު ސިހުރެއް ހަދައިގެންތޯ؟ މިނިސްޓްރީތަކުގެ ނަންތައް ރަނގަޅަށް ލިޔެވިފައި ނެތިގެންތޯ؟ އެއީ އަޅުގަނޑުމެން ބަލަންވީ ކަމަކީ. ސަރުކާރު ހިންގަން އެބަޖެހޭ. ހުރިހާތަނަކުން ފެންނަނީ ބިރުވެރިކަން. އެއްވެސް މީހަކަށް ވަޒީފާގެ ޔަގީންކަމެއް ނެތް. އެއްވެސް މީހެއްގެ އިއްޒަތެއް ވެސް ނެތް. އެއްވެސް މީހެއްގެ އަބުރެއް ވެސް ނެތް." ޖާބިރު ވިދާޅުވިއެވެ.\nޖާބިރު ވިދާޅުވީ ހެލްތް އިންޝްއަރެންސް އިން އެއްވެސް އުސޫލެއް ނެތި ރައްޔިތުން ޚަރަދު ކުރަމުންގެންދާ ކަމަށާއި މިބިލް ހުށަހެޅުމުން ވެސް ދޭހަވަނީ މޮޅު ވާހަކައެއް ދައްކަން ފުރުސަތު ހޯދާލުން ކަމަށާއި މިހާރު ކުރަންވީ ކަމަކީ އާސަންދަ އާއި އެންސްޕާ އިން ދެމުންދާ ޚިދުމަތުގެ ކޮލެޓީ ރަނގަޅު ކުރުން ކަމަށެވެ. އެކަން ކުރެވޭނީ ބޭކާރު ޚަރަދުތައް ކުޑަކޮށްގެން ކަމަށް ޖާބިރު ވިދާޅުވިއެވެ.\n"މިސަރުކާރު އައިސްގެން މިވީ ދިހަ މަސް ދުވަހުގެ ތެރޭގައި ގައުމުގެ އެއްވެސް އޮގަނައިޒޭޝަނެއް އޮޕަރޭޓެއް ނުވޭ. އެންމެން ބިރުން މިތިބެނީ. މާދަމާ ޖަލަށް ދާން ޖެހިދާނެ. ފަނޑިޔާރުންގެ މަގާމު ގެއްލިދާނެ. ދެން ހުރި މީހަކު ދެން ހުރި ކަމެއް ވެދާނެތީ. ޒީރޯ ޓޮލެރަންސޭ ކިޔައިގެން މިއުޅެނީ. ކަމެއް ނުކުރަންޏާ ކޮރަޕްޝަނެއް ވެސް ނުހިނގާނެ ނޫންތޯ. ކޮންމެވެސް ކަމެއް ކޮށްގެން ނޫންތޯ ކޮރަޕްޝަނެއް ވެސް ހިނގާނީ." ޖާބިރު ވިދާޅުވިއެވެ.\nޖާބިރު ވިދާޅުވީ ޔާމީން ގޮޅިއަށް ނުލާ ކޮރަޕްޝަންގެ ވާހަކަ ދެއްކުމުގެ ބޭނުމެއް ނެތް ކަމަށެވެ.\nޑީއާރުޕީން ބޭނުންވަނީ ރައީސް ސޯލިހާއެކު އިއްތިހާދުވާން\nޖާބިރުގެ ޔޮޓު ހުޅުމާލެ ނެރުމައްޗަށް އުރިއްޖެ\nކަހަނބެއް ސަލާމަތް ކުރަން ކުރި މަސައްކަތް ނާކާމިޔާބުވެ ޖާބިރު ފުން ހިތާމަައިގައި!\nއޮގަސްޓް 21, 2019 10:02\nޖާބިރުމެންގެ އަމިއްލަ އެދުން ބޮޑުވުމާއި، އެއްވެސް އިޚްލާސްތެރިކަމެއް ނެތުމުގެ ސަބަބުން ގައުމު ހަލާކުވެގެން މިދަނީ.\nއޮގަސްޓް 21, 2019 10:22\nސާބަހޭ ޖާބިރު، މަނިކުފާނު މިގައުމުގެ ވަރިކަމާއި ޙަވާލުވެގެން ނޫނީ ކުރިއެރުމެއްނެތް. ހއ ކެލާ ގައިވެސް މިހާރު މަނިކުފާނުގެ އަމިއްލަ ބިން އެބައޮތް. "ޖާބިރުގެ، ހއ ކެލާ"\nއޮގަސްޓް 21, 2019 10:27\nއޮގަސްޓް 21, 2019 10:52\nމިގޮލާ ގުރައިދޫއަށް ގެންގޮސް ސިކުނޑިއަށް ބޭސްކޮށް ދޭންވެއްޖެނުން، މިގޮލާ މޮޔަގޮވަނީ ހަމަހޭގައި ނެތިގެންތޯ، ބުއްދި ގޯސްވެންތޯވެސް އެބަ ބަލަން އެބަޖެހޭ\nއޮގަސްޓް 21, 2019 10:54\nސާބަހޭ ޖާބިރު. ފައިސާނެތިއްޔާ ކިހިނެް ސަރުކާރު ހިންގާނީ. ދިހަމަސްވީ އިރު ކޮންކަމެއްކުރެވުނީ. ހަމައެކަނި ރަސްރަނި ބަގީީޗާގެ ނަން ސަލްޓަންޕާކަށް ބަދަލުކޮށްލެވުނީ. މިއީވެސް ހާދަ ބޮޑު ޕްރޮޖެކްޓެކޭދޯ؟\nއޮގަސްޓް 21, 2019 11:02\nމިސަރުކާރު ގެންނަން ހެދި ސިހުރު މިސަރުކާރަށް ޖެހުނީކަންނޭގެ\nއޮގަސްޓް 21, 2019 11:04\nޖާބިރަށް ކެރޭނެތަ ޓްރޭޑް މިނިސްޓަރީގެ ދަށަށް ތަންތަން ގެންގޮސްގެން އެހެރަ ހާވާހަޑީގެ ވާހަކަ ދައްކަން. އެއްވެސް ހިންގުންތެރިކަމެއްނެތް. މެދުފަންތިއޭ ކުރުފަންތީގެ ވިޔަފާރިއޭ ކިޔާއިރު އެއްވެސް ވިޔަފާރިއެއް ކުރިއެރިޔަ ނުދީ ކޯޓާއެއް، ވިސާއެއް ހަމަ ނުޖެހި ހުރިހާ ކަމެއް އެދަނީ ބަނގުރޫޓްވަމުން. ކަންކަން އިހުނަށްވުރެން ލަސްވެ ދޯހަޅިވެއްޖެ. ރައްޔިތުން ބިކަވެއްޖެ.\nއޮގަސްޓް 21, 2019 11:08\nދިވެހިރަޢްޖޭގެ ޖުމުހޫރިއްޔާގެ ޤާނޫން އަސާސީ ބައްޓަން ކުރެވިފައިވާ ގޮތަށް ރިޔާސީ ނިޒާމް ހިންގުމަށް ދިވެހި ރައްޔިތުން ވަނީ ވަރަށް ސާފު ބޮޑު އަޣުލަބިއްޔަތަކުން ރައީސް ސޯލިހް އިންތިޚާބު ކޮށްފައި. އެމަނިކުފާނުގެ ސަރުކާރު ހިންގުމަށް އުނދަގޫ ނުކުރެއްވުމަށް ގޮވާލަން. ފާޑުފާޑުގެ ގަރާރަު ތަކާއި ކުއްލި މައްސަލަ ހުށަހަޅައިގެން ތިޔަ މަޖިލީހުގެ ވަގުތު ނަގާނުލުމަށް ވެސް ގޮވާލަން. ރައްޔިތުންގެ ފުރިހަމަ ބޮޑު އަޣުލަބިއްޔަތުން ދިވެހި ރައްޔިތުންގެ ޑިމޮކްރެޓިކް ޕާޓީގެ އެންމެ އިސްވެރިޔާ ރައީސް އިބްރާހިމް މުހައްމަދް ސޯލިހް ވެރިކަމަށް އިންތިޚާބް ކުރުމަށްފަހު އެމަނިކުފާނުގެ ޕާޓީއަށް މަޖިލީހުގެ ސުޕަރ މެޖޯރިޓީ ރައްޔިތުން ދިނީ މަޖިލިސް ރައީސް ގެ "އަނެއް އޭޖެންޑާ" ހާސިލް ކުރަން ބޭނުންވާ ޤަރާރު ކައްކާ އުނދުނަކަށް ތިޔަ މަޖިލިސް ހަދާކަށެއް ނޫން. އަދި ސުޕާރ ކޮމިޓީ ހަދާ މުޅި ދައުލަތް ހިސޯރުކޮށްގެން ރައްޔިތުން އިންތިޚާބު ކުރި ވެރިކަމާއި ތޮޅޭކަށެއްވެސް ނޫން. އަދި ޖޭއެސްސީ އާއި މަޖިލީހުގެ ރިޔާސަތާއި، ސުޕަރ ކޮމިޓީ އާއި ޖުޑިޝަރީ ކޮމިޓީ އަކީ ނަޝީދުގެ ގޮށްމުށަށް ހަދައިގެން ފަނޑިޔާރުން ކަރުގައި ވާޖަހައިގެން ދަމާ ގަންހިންގާކަށެއްވެސް ނޫން. އަދި އެހެންމެ "ސުޕާގޮށްމުށް ކޮމިޓީ" ހަދައިގެން މިނިވަން މުއައްސަސާތަކަށް ނަޝީދު ބޭނުން ބަޔަކު ލައްވައިގެން ބަރުލަމާނީ ހެދިގެން ސަރުކާރު/ވެރިކަން ހިންގާ ބާރުގެ ތެރެއަށް އަތް ބާނައިގެން ގަނޑު ގަންނާކަށެއްވެސް ނޫން. ވީމާ ރައީސް ސޯލިހުގެ ވެރިކަން ނުހިނގައޭ އަނެކައްޗެކޭ ކިޔައިގެން އޮޅުވާލަން ނުހަދާ ސަރުކާރު ހިންގުމަށް ބޭނުންވާ ޤާނޫންތައް ފާސްކޮށް ތިޔަ މަޖިލީހަށް ޤާނޫން އަސާސީ އިން މަތިކޮށްފައިވާ ޒިންމާ އަދާކުރުމަށް ގޮވާލަން.\nއޮގަސްޓް 21, 2019 11:37\nތީ ބައްޕަގެ ލަކުޑި ގުދަނަށް ލޮޓިޔާ ދިންމީހާ\nއޮގަސްޓް 21, 2019 11:15\nއެހެން ވީމަ އަމިއްލައަށްވެސް ގަބޫލުކުރެވޭ ދޯ މިސަރުކާރު ނުހިންގޭކަން ކޯންޗެއްބަލާކަށް އަމިއްލަޔަށް މަކަރާހީލަތުން ވެރިކަމަށް އަރާތިތިބީ ނުލާހިކުބާރަށް ރޮކެޓް ސްޕީޑްގަ ގައުމުގޮސް ގޮސް އޮށްވާ ވަގުވޯޓުން ފޭރިގަނެގެން ތިތިބީ ބޯޓަކަށް ސޯމާލިޔާމީހުން އަރާ ބޯޓްފޭރިގަންނަހެން ވެރިކަން ފޭރިގަނެގެން ތިތިބީ\nއޮގަސްޓް 21, 2019 11:21\nސިހުރެއްގެ ސަބަބަކުން ނޫން ސަރުކާރު ނުހިނގަނީކީ..! ސަރުކާރު ހިންގަން ތިބި މީހުންގެ ޤާބިލް ކަމެއް ނެތުމުން. އެނޫން އެއްވެސް ސަބަބެއް ނެތް. ހަމަ ކަންކަން ކުރަން ނޭނގޭތީ ކަމެއް ނުވެގެން މިއުޅެނީ..! ބަދަލޭ ކިޔައިގެން ވެސް ދައުލަތުގެ މާލިއްޔާ ބަނޑުއަޅާލެވޭތޯ ކުރެވެން ހުރި ހުރިހާ މަސައްކަތެއް ދަނީ ކުރަމުން.! މީ ހަމަ ނާޤާބިލް ސަރުކާރެއް.! ދިވެހި ރައްޔިތުން މިކަމުން އިބްރަތް ލިބިގަންނާނެ ކަމަށް އުއްމީދުކުރަން.\nއޮގަސްޓް 21, 2019 11:22\nޔާމީން ޖަލަށްލާން މާބޮޑަށްވެސް ލަސްވެއްޖެ ، ކޮރަޕްޝަންގެ އައްޕަ މިހިދުންމިހިދަށް ހައްޔަރުކުރޭ !\nއޮގަސްޓް 21, 2019 11:29\nކަލޭގެ ބޮސް ބޮޑު ވަޒީރު ނަޝީދު ދެއްތޯ ސަރުކާރު ހުއްޓުވާފައޮތީ؟ އޭނާ އުޅެނީ މަޖިލީހުން ސަރުކާރުހިންގާ ރައްޔިތުން އިންތިހާބުކުރި ރައީސްގެ ބާރު ކަނޑުވާލައިގެން އާއިލާ މީހުންކަމަށްވާ އުމޭއާ ހުމޭއާ ފުމޭއާ މެން ދެމެދަށް ވައްދާ އާއިލީ ޕުރެޝަރުދީގެން ރައީސްމީހާ ސައިޒުކޮށްލައިގެން.. ޖާބިރަކީ ނަޝީދުގެ ޕަޕެޓެއް. ޖާބިރާ ބޮޑުވަޒީރުގެ އެކްޓިވިސްޓް ޕަޕެޓުންގެ މަސައްކަތަކީ ޝޯޝިއަލް މީޑިއާގަ ރައީސްއަށް ކަމެއް ނުވާކަން ދައްކާ މީހުން ފޫހިކުރުވަން ފޯސްޓުތަކާ އެހެން ގޭސްގަނޑުތައް އެނބުރުން..އެއީ މަމެން ޕީޕީއެމް މީހުން ކުރާކަމެއް ނޫން\nއޮގަސްޓް 21, 2019 12:02\nޔާމީނާއެކު ގޮޅިޔަށް ދާންޖެހޭމީހުން މިސަރުކާރުގަ އެންމެގިނައީ ސަރުކާރުގެ މަތީމަގާމް ތަކުގަތިބީވެސް ޔާމީނާއެކު ގޮޅިޔަށް ދާންޖެހޭ މީހުން\nއޮގަސްޓް 21, 2019 13:02\nތިވާނީ ހަމަ ސިހުރަކަށް އާނ! އެހެންޏާ. ދެން ކޮންކަމެއް. މަޖިލިސް އެކީގަ ކައުންސިލް އެކީގަ މިނިވަން މުވައްސަސާތައް އެކީގަ ދިނީމަވެސް ނުހިނގާނީ ހަމަ ކަމެއް ވެގެންތާ އެވާނީ ހަމަ ސިހުރަކަށް. އެނޫން އެހެން އެއްވެސް ސަބަބެއް ނެތް ރުގުޔާކުރަން ފެނޭ.\nއޮގަސްޓް 21, 2019 13:24\nޖާބިރާއެކު ގައުމު ހިނގައިގަންނަން ފެނޭ. ގެންނަވާ މަޝްވަރާތައް ރަނގަޅު\nއޮގަސްޓް 21, 2019 13:31\nޖާބިރުގެ މި ވާހަކަކޮޅު ރަގަޅު.\nއޮގަސްޓް 21, 2019 13:35\nމަޖިލިސް ރައީސް ބުނާ ކަހަލަ މިހާރު ހުރި ރައީސަކީ ރަމްޒީ ބޭފުޅޭކެ.\nތިމަންނައޭ ވެރޔަކީ. ދެން ކިހިނެއް ގައުމު ހިނގާނީ\nއޮގަސްޓް 21, 2019 13:42\nފައްކާޥާހަކަ އެއް އަދި ކިރިޔާ ތިބުނީ\nއޮގަސްޓް 21, 2019 14:41\nޖެހިފައި މިވާ ސިހުރަކީ އަންނި\nއޮގަސްޓް 21, 2019 16:12\nއެއީ ސިހުރެއް ނޫން.. އެއީ ބޮޑު މުސީބާތެއް\nއޮގަސްޓް 21, 2019 16:11\nދޮންކަލޯމެން ސިހުރު ހަދާފަ މޫދަށް އުކީ ވިސްނާލަބަލަ ޖާބެ ކަނޑުގައި މަރުވާމީހުން ގިނަވެއްޖެ މަސްވެރިކަމާ އެންވެރިކަން ދަށްވެއްޖެ ސިހުރު ހާހޫރަ ހަަމަރަނގަޅަށް ޖެހިފަ ތިޔަވަނީ ބައިސެންޓިމީޓަރވެސް މިފަސްއަހަރުތެރޭ ކުރިޔަށް ދެމިލާން ހިތަށްވެސް ނާރުވާތި ނުވާނެތިކަމެއް ހުއްޓާލަ\nއޮގަސްޓް 21, 2019 16:33\nސަރުކާރު ނުހިގާނެކަން ދިވެހި ފަސްގަނޑު ދެކެ ލޯބިވާ ކޮންމެ މީހަކަށްވެސް އެގޭ މާކުރިން. އެހެންވެ މިދިޔަ ރިޔާސީ އިންތިހާބް އިބުރާހިމް މުހައްމަދު ސޯލިހަށް ވޯޓް ނުދޭ ކޮންމެ މީހަކީ ގައުމުދެ ލޯބިވާ ދިވެހި ދަރިއެއް. ބަލަގަ މިޔޮށް ހުރިހާ ދުވަހު ޖާބިރުމެން ވިޔަފާރި ތިކުރީ އޮބިއަޅާގެންތަ! ބަލަގަ މި ސަރުކާރު ވުޖޫދު ވީ ވައްކަމުން! މި ސިހުރު މި ސަރުކާރަށް މި ޖެހިގެން މި އުޅެނީ! ސަރުކާރު އޮތީ ޖާބިރުމެން ފަޅު ރަށްރަށުގައި ތިބޭގޮތަށް ބޯކޮޅު ވަތަށް!\nއޮގަސްޓް 21, 2019 18:33\nބަލަ ދުއްވަން ނޭނގޭ މީހަކު އަތައް އޮޑި ދިނީމާ ވާނެ ގޮތް މި ފެންނަނީ ، ދުއްވަން ނޭނގުނަސް އޮޔާ ވަޔާ އެއްކޮށް ކޮންމެވެސް ދިމާލަކަށް ދާނެ ދޯ!!!!\nއޮގަސްޓް 24, 2019 09:30\nހިތާމަހުރިޤައުުގަ ތިބިހުރިހާ މޮޔައިންނައް އިއްޒަތްދީފަގޮނޑިއައް ވެޑުވީމަކާ ޤައުމެއްނުހިގާނެ ދޯ؟


Dilip Kumar Maru Vejje – adduLIVE\nދިލިޕް ކުމާރު މަރުވެއްޖެ\nJul 07, 2021, 07:46 ހަސަން ރަޝީދު\nއިންޑިއާގެ ލެޖެންޑްރީ އެކްޓަރު، ދިލިޕް ކުމާރު މަރުވެއްޖެއެވެ.\nއުމުރުން 98 އަހަރުގައި ދިލިޕް ކުމާރު މަރުވެފައިވަނީ މުމްބާއީގެ ހިންދޫޖާ ހޮސްޕިޓަލުގައި ފަރުވާ ދެމުންދަނިކޮށެވެ. ސިއްހީ ހާލަތު ގޯސްވުމާ ގުޅިގެން މިދިޔަ މަހުގެ 30 ވަނަ ދުވަހުން ފެށިގެން ދިލިޕް ކުމާރަށް ދިޔައީ އެ ހޮސްޕިޓަލުގެ އައިސީޔޫގައި އެޑްމިޓްކޮށްގެން ފަރުވާ ދެމުންނެވެ.\nސިއްހީ މައްސަލަތަކާ ގުޅިގެން ފާއިތުވި ދުވަސްތަކުގައި ވެސް އެތައް ފަހަރެއްގެ މަތިން ދިލިޕް ކުމާރު ހޮސްޕިޓަލުގައި އެޑްމިޓްކޮށް ފަރުވާ ދީފައިވެއެވެ. އެގޮތުން މިދިޔަ މަހުގެ ކުރީކޮޅު ނޭވާލާން އުނދަގޫވުމުގެ ސަަބަބުން ވެސް އޭނާ އަށް ހޮސްޕިޓަލުގައި އެޑްމިޓްކޮށްގެން ފަރުވާދީފައިވެއެވެ.\nބޮލީވުޑްގެ ލެޖެންޑެއްގެ މަގާމު ދީފައިވާ ދިލިޕް ކުމާރު ވަނީ ޖުމްލަ 65 ފިލްމެއްގައި އެކްޓަރުގެ ރޯލު އަދާކޮށްފައެވެ. ދިލިޕް ކުމާރުގެ ފާހަގަކޮށްލެވޭ ފިލްމުތަކުގެ ތެރޭގައި ދޭވްދާސް އާއި ކަރްމާ އާއި ގީލާ ފަދަ ފިލްމުތައް ފާހަގަކޮށްލެވެއެވެ.\nދިލިޕް ކުމާރުގެ މަރާއެކު އޭނާ އަށް ތާއީދުކުރާ ފަރާތްތަކުން އަންނަނީ އެކަމުގެ ހިތާމަ ފާޅުކުރަމުންނެވެ.


India Ge Dhaalamakun Baeh Vetti Ethah Bayaku Maruvehje - Vaguthu\nއިންޑިއާގެ ދާލަމަކުން ބައެއް ވެއްޓި އެތައް ބަޔަކު މަރުވެއްޖެ\nއިންޑިއާގެ އުތުރުގައި އޮންނަ އުއްތަރ ޕްރަދޭޝްގެ ސިޓީއެއް ކަމަށްވާ، ވަރަނަސީގަިއި ހަދާފައިވާ ދާލަން (ބްރިޖު) އެއްގެ ބައެއް ވެއްޓި ގިނަ ޢަދަދެއްގެ ބަޔަކު މަރުވެއްޖެއެވެ.\nއިއްޔެ ރޭގެ ވަގުތެއްގައި ހިނގި މި ހާދިސާގައި މަރުވި މީހުންގެ ޢަދަދު 18 އަށް އަރާފައިވާއިރު، ގިނަ މީހުން މަރުވެފައިވަނީ، އެ ދާލަން ހަލާކުވެގެން ވެއްޓުނު ބިޔަ ކޮންކްރީޓުގަނޑުތަކުގެ ދަށުވެގެންނެވެ.\nމި ހާދިސާގައި ދާލަމުގެ ދަށުވެ ތާށިވި މީހުންގެ ތެރެއިން ފަސް މީހަކަށް އެކި ވަރުގެ އަނިޔާ ލިިބިފައިވާއިރު، އޭގެތެރެއިން ދެ މީހަކަށް ފަރުވާދެމުންދަނީ ސީރިއަސް ޙާލުގައި ކަމަށް އެޤައުމުގެ ކަމާއި ބެހޭ އިދާރާތަކުން ބުނެއެވެ.\nދާލަން ވެއްޓުމުގެ މި ނުރައްކާތެރި ހާދިސާގައި، އެ ދާލަމުން ވަކިވެގެން ވެއްޓުނު ބައިގެ ދިގުމިނުގައި 50 ފޫޓު ހުރިއިރު، ފުޅާމިނުގައި ހަ ފޫޓު ހުއްޓެވެ. މި ކޮންކްރީޓް ގަނޑުގެ ދަށުގައި ގިނަ ޢަދަދެއްގެ ސައިކަލާއި ހަތަރު ކާރާއި ބަހެއް ތާށިވިއިރު، މަރުވި މީހުންގެ ތެރެއިން ގިނައީ ވެހިކަލްތަކުގައި ދިޔަ މީހުން ކަމަށް އޮފިޝަލުން ބުނެއެވެ.\nމި ހާދިސާ ހިނގުމާއި ގުޅިގެން އެ ސަރަޙައްދުގައި ހަރަކާތްތެރިވަމުންދާ ކަމާއި ބެހޭ ފަރާތްތަކުން ބުނެފައިވަނީ، އިތުރު ބަޔަކުވެސް އެތަނުގެ ދަށުގައި ތާށިވެފައި ވެދާނެ ކަމަށް ބެލެވޭ ކަމަށާއި، އެހެންކަމުން ހާދިސާގައި މަރުވި މީހުންގެ ޢަދަދު އިތުރުވުން އެކަށީގެންވާ ކަމަށެވެ.\nމި ހިތާމަވެރި ހާދިސާ އާއި ގުޅިގެން އިންޑިއާގެ ބޮޑުވަޒީރު، ނަރެންދުރަ މޯދީ، މަރުވި މީހުންގެ އާއިލާތަކަށް ތައުޒިޔާ ފޮނުވާފައިވާއިރު، އެޤައުމުގެ ސަރުކާރުން ވަނީ އެ އާއިލާތަކަށް ބައި މިލިއަން ރުޕީސް ދިނުމަށް ނިންމާފައެވެ.\nމި ހާދިސާ ހިނގަން މެދުވެރިވީ، ދާލަން ހެދުމުގއި ފަރުވާކުޑަ ކޮށްފައިވުމުން ކަމަށް ގިނަ ބަޔަކު ބުނަމުންދާއިރު، ހާދިސާ ހިނގިތާ މާގިނައިރެއް ނުވަނީސް، މި ދާލަމުގެ މަސައްކަތް ކުރިއަށްގެންދިޔަ އިންޑިއާގެ ސްޓޭޓް ކޮންސްޓްރަކްޝަން އޭޖެންސީގެ ދެ އޮފިޝަލަކު ވަނީ ސަސްޕެންޑުވެސް ކޮށްފައެވެ.\nމެއި 18, 2018 05:18\nކޮބާ އަކިލޭޝް މިޝްރާގެ ތައްޕާހުން ފަރިއްކުޅުއްވާ، ތުންފުއްސަވާ ނާނާފުޅުފިއްލަވާ ކުދިން ބަރާބަރު 2މަހާ3ދުވަސް ކުރިއަށްޖެހިލާ، އެފްރިކާގެ ގައުމެއްގަ ހިނގާދިޔަ ދާލަމެއް ވެއްޓުނު ޙާދިސާޔަށް. ތިޔަބައިމީހުނަށަ އެވީ ޗައިނާގެ ކޮލިޓީ ކަޑަކަމުން ވީކަމަކަށް. އެޙާދިސާ ހިނގީ ހަދާނުވެސް ނިމޭ ތަނެއްގަ. މިއީ އިންޑިއާގެ ސަރުކާރު ކުންފުނީގެ ޙާލަތު. އެތަައްފުރާނައެއްގެއްލިދިޔައީ! ދެންވެސް ކިޔަނީ ޗައިނާ ހެއްޔޭ!


ސައިނަސް - ވިކިޕީޑިއާ\nސައިނަސް(އިނގިރޭސި ބަހުން: Sinusitis) އަކީ ނޭފަތް އާއި، އޭގެ ވަށައިގެން ވައިކޮތަޅު ތަކުގެ އެތެރެއިން ލެވިފައިވާ ތެތް ދުލިފަށް ތަކުގައި އިންފެކްޝަން އަށަގަނެ ދުޅަވުމެވެ. މިބުނި ވައިކޮތަޅު ތަކަކީ ލޮލާއި، ނޭފަތުގެ ވަށައިގެން ކައިރީގައި، އަދި ކޯތާފަތުގައި، ހުންނަ ކުދިކުދި ވައިކޮތަޅު ތަކެކެވެ. އެންމެ ވައިކޮތަޅެއްގެ އެތެރެއިން ލެވިފައިވާ ތެތްދުލިފަށް ދުޅަވި ނަމަވެސް، ސައިނަސް ޖެހިފައިވާ ކަމުގައި ބެލެވިދާނެއެވެ.\nވައިކޮތަޅު ތަކުގައި އިންފްލެމޭޝަން އުފެދުމުން، އެކޮތަޅުތައް ދުޅަވެ، އެއިން ބޭރުކުރާ ދިޔަތައް، ނޭފަތާއި އަރުގެ ތެރެއަށް ވާޞިލް ވުމަށް ހުރަސް އަޅައެވެ. ނަތީޖާއެއްގެ ގޮތުން ވައިކޮތަޅުތަކުގެ އެތެރޭގެ ޕްރެޝަރު މަތިވެ، ރިހުން އުފެދޭގޮތް ވެއެވެ. ވައިކޮތަޅުތަކުގެ އެތެރޭގައި އުފެދޭ ދިޔަތައް ބޭރުވާ ގޮތް ނުވާނަމަ، ބެކްޓީރިޔާ އަދި ފަންގަސް ފަދަ ޖަރާސީމް ތައް ވައިކޮތަޅު ތަކުގެ ތެރޭގައި އަށަގަތުމަށް މަގުފަހި ވެއެވެ.\nއަރިދަފުސް ރޯގާގެ ސަބަބުން މިބުނި ވައިކޮތަޅުތައް ބެދުމަކީ އެކަށީގެންވާ ކަމެކެވެ. އަރިދަފުސް ރޯގާ ޖެހުމަށްފަހު ބައެއް ފަހަރު ސައިނަސް އަށް ބަދަލުވުމަކީ ވެދާނެ ގޮތެކެވެ. އާންމު ގޮެތެއްގައި އަރިދަފުސް ރޯގާއާއި ގުޅިގެން ކުރިމަތިވާ އުދަގޫތައް 7-5 ދުވަހުގެ ތެރޭގައި ރަގަޅުވެއެވެ. ސައިނަސްގެ އުދަގޫތައް ދިގުދެމިދެއެވެ. އަދި7ދުވަސް ވުމަށްފަހު އިތުރަށް ނުރައްކާވެގެންދެއެވެ.\n2 ސައިނަސް ޖެހުމަށް މެދުވެރިވާ ސަބަބު އަދި މަގުފަހިކުރާ ކަންތައްތައް\n2.2 މަގުފަހިކުރާ ބައެއް ކަންތައްތައް\n2.2.1 ދަތުގެ މައްސަލަތައް\n2.2.2 އުދުހުން އަދި ފީނުން\n2.2.4 ދިފާޢީ ނިޒާމްގެ ބާރުދަށްވުން\n2.2.5 ނޭވަޔަށް އުދަގޫކުރުން\n3 ސައިނަސް ޖެހުމުން ކުރިމަތިވެދާނެ އުދަގޫތައް\n3.1 އާންމު އަލާމާތްތައް\n3.2 މޫނުގައި ރިހުން އުފެދޭ ހިސާބު\n3.3 ކުޑަކުދިންނަށް ސައިނަސްޖެހުން\n4 ސައިނަސްގެ ވައްތަރު\n4.1 ކުރުމުއްދަތަކަށް ސައިނަސް ޖެހުން\n4.2 ދިގުމުއްދަތަކަށް ސައިނަސް ޖެހުން\n5 ސައިނަސް ޖެހިފައިހުރިކަން ދެނެގަތުން\n5.1 ޓެސްޓްތައް ހަދަންޖެހޭ ޙާލަތްތައް\n5.2 ސައިނަސް ޖެހުމުން ހެދޭ ޓެސްޓްތައް\n6 ސައިނަސް ޖެހުމުންދެވޭ ފަރުވާ\n6.1 ފަރުވާގެ މައިގަނޑު އަމާޒު\n6.2 ބޭނުންކުރެވޭ ބޭސްތައް\n6.3 ގޭގައި ލިބިގަނެވިދާނެ ފަރުވާ\n7 ސައިނަސް ޖެހުމުން ރައްކާތެރިވުން\nސައިނަސް ޖެހުމުން އަންނަނިވި ކަންތައްތައް މެދުވެރި ކުރުވައެވެ.\nވައިކޮތަޅުތަކުގެ އެތެރެއިން ލެވިފައިވާ ތެތްދުލިފަށް ދުޅަވެ، ވައިކޮތަޅުތަކުން ބޭރުވާ ދިޔަ، ނޭފަތާއި އަރުތެރެއަށް ވާޞިލްވުމަށް ހުރަސް އަޅައެވެ.\nތެތްދުލިފަށް ތަކުން ބޭރުވާ ދަވަ، އަދި ދިޔަ ވައިކޮތަޅު ތަކުގެ އެތެރޭގައި ޖަމާވެ، އޭގައި ޕްރެޝަރު އުފެދި ރިހުން (މޫނުގައި ރިހުން) ކުރިމަތި ކުރުވައެވެ.\nވައިކޮތަޅުތަކުގެ ތެރޭގައި ޖަމާވެފައިވާ ދިޔަ ބޭރުކުރުމަށް ނުކުޅެދުމުން ވައިކޮތަޅު ތަކުގެ ތެރޭގައި ބެކްޓީރިޔާ، ފަންގަސް ފަސޭހަ ކަމާއެކު، އަށަގަނެ، އާލާވާގޮތް ވެއެވެ. ނަތީޖާއެއްގެ ގޮތުން، ދޮސް، އަރިދަފުސް، އަދި ދަވަ އުފެދި، ނޭފަތާއި ވައިކޮތަޅުތައް ބެދި، ދުޅަވެ، ސައިނަސްގެ ސަބަބުން ކުރިމަތިވާ އުދަގޫތައް ފެންނަށް ފަށައެވެ.\nސައިނަސް ޖެހުމަށް މެދުވެރިވާ ސަބަބު އަދި މަގުފަހިކުރާ ކަންތައްތައް[އުނިއިތުރު ގެންނަވާ]\nވައިރަސް އިން ޖެހޭ ބަލިތައް : ވައިރަހުން ޖެހޭ އިންފެކްޝަން ތަކުގެ ސަބަބުން ވައިކޮތަޅު ތަކާއި ނޭފަތުގެ އެތެރެއިން ލެވިފައިވާ ތެތްދުލިފަށަލައިގައި އިންފްލެމޭޝަން އުފެދޭގޮތްވެއެވެ.\nބެކްޓީރިޔާ އިން ޖެހޭ ބަލިތައް : މިއީވެސް ސައިނަސްޖެހުން މެދުވެރިކުރުވާ ސަބަބެކެވެ.\nފަންގަސް އިން ޖެހޭ ބަލިތައް : ފަންގަސް ގެ ސަބަބުން ވެސް ސައިނަސް ޖެހެއެވެ.\nނޭފަތަށް ދިމާވާ ނުގުޅޭ އަސަރުތައް ނުވަތަ އެލާރޖީ\nނޭފަތުގައި ޕޮލިޕް އުފެދުން\nނޭފަތުގައި އެއްޗެއް ތާށިވުން\nނޭފަތުގެ ވަސްކަށި އެއްއަރިއަކަށްޖެހުން ނުވަތަ ނޭފަތް އެއްއަރިއަކަށްޖެހިފައި އިނުން\nފިނިވެއްޓަކަށް ހުށަހެޅުން ނުވަތަ މާބޮޑަށް ފިނި މާހައުލެއްގައި އުޅެންެޖެހުން\nކުއްލިއަކަށް ވައިގެ ޕްރެޝަރަށް ބަދަލުއައުން\nމަގުފަހިކުރާ ބައެއް ކަންތައްތައް[އުނިއިތުރު ގެންނަވާ]\nދަތުގެ މައްސަލަތައް[އުނިއިތުރު ގެންނަވާ]\nމަތީ ކޮލުދަތް ތަކުގައި އިންފެކްޝަން އަށަގަތުމަކީ ބައެއް ފަހަރު މެކްޒިލަރީ ސައިނަސް ގައި އިންފެކްޝަން އަށަގަތުމަށް މަގުފަހިވާ ކަމެކެވެ. އެއީ މިބުނި ދަތްތައް (ކޮލުދަތްތައް) ހުންނަނީ މެކްޒިލަރީ ސައިނަސްގެ ތިރިން ކަމުގައިވާތީއެވެ. ކޮލުދަތްތަކުގެ ބުޑާއި، މެކްޒިލަރީ ސައިނަސް އާއި ދެމެދުގައިވާ ކަށީގެ ފާރު ތުނިވުމަކީ ދަތުގައި އުފެދޭ އިންފެކްޝަން މެކްޒިލަރީ ސައިނަސް އަށް ވާޞިލްވުމަށް އެހީވެދޭ ކަމަކަށް ވެއެވެ. ސައިނަސް (މެކްޒިލަރީ ސައިނަސް ދުޅަވުން ) ގެ ސަބަބުން ދަތުގައި ރިހުން ކުރިމަތިވަނީ މިސަބަބާއިހުރެކަން ވަނީ ފާހަގަ ކުރެވިފައެވެ.\nއުދުހުން އަދި ފީނުން[އުނިއިތުރު ގެންނަވާ]\nމަތިންދާ ބޯޓުން ދަތުރުކުރުމަށްފަހު، ނުވަތަ އަޑިއަށް ފީނުން، ޑައިވްކުރުމަށްފަހު ބައެއް މީހުންނަށް ސައިނަސް ޖެހުން ކުރިމަތިވާގޮތް ވެއެވެ. މިއީ ވައިގެ ޕްރެޝަރަށް ބަދަލުއައުމުންވާ ކަމެކެވެ. ބޯޓް ނައްޓާލާއިރު ކަންފަތުގެ އެތެރޭގެ ޕްރެޝަރަށް އަންނަ ބަދަލު އަހަރެމެންނަށް ފާހަގަކުރެވޭނެއެވެ. އެއީ ކަންފަތް އަދި ނޭފަތް އާއި ދެމެދުގައި އިންނަ ވައި ހޮޅި ޕްރެޝަރަށް އަންނަ ބަދަލު ހަމަހަމަކުރުމަށް މަސައްކަތް ކުރާތީއެވެ. މިގޮތަށް މަސައްކަތްކުރަނީ ޕްރެޝަރަށް އަންނަ ބަދަލުގެ ސަބަބުން އެހިސާބުގައިވާ ނާޒުކު ބައިތަކަށް ގެއްލުންވިޔަ ނުދިނުމަށްޓަކައެވެ. ވައިގެ ޕްރެޝަރަށް ބަދަލުއައުމަކީ ވައިކޮތަޅު ތަކުގެ އެތެރެއިން ލެވިފައިވާ ތެތްދުލިފަށް ދުޅަވެ، އިންފެކްޝަން އަށަގަތުން މެދުވެރިކުރުވާ ކަމެކެވެ. އަރިދަފުސް ރޯގާ ޖެހިފައިވާނަމަ މިކަން އިތުރަށް ނުރައްކާވެގެން ދެއެވެ.\nމާބަނޑު ދުވަސްވަރު ވަރަށް ގިނަ އަންހެނުންނަށް ނޭފަތުގެ އެތެރެއިން ލެވިފައިވާ ތެތްދުލިފަށް ދުޅަވެ، ނޭފަތުން އަރިދަފުސް ބޭރުވާގޮތް ވެއެވެ. މިއީ މާބަނޑުވުމުން ހޯރމޯން އަށް އަންނަ ބަދަލަކާއި ގުޅިގެން ކުރިމަތިވާ ކަމެއްކަމަށްވަނީ ފާހަގަކުރެވިފައެވެ. ބަޔާންކުރެވުނުގޮތަށް ނޭފަތުގައި އިންފްލެމޭޝަން އުފެދި ދުޅަވުމަކީ ސައިނަސްޖެހުމަށް މަގުފަހިވެގެންދާ ކަމެކެވެ. އަދި މިހާލަތުގައި ފަރުވާކުރުން އޮންނަނީ އުދަގޫކަމަކަށް ވެފައެވެ. އެއީ މާބަނޑު ދުވަސްވަރު ކޮންމެ ކޮންމެ ބޭހެއްނެގުން އުދަގޫކަމަށްވާނެތީ އެވެ.\nދިފާޢީ ނިޒާމްގެ ބާރުދަށްވުން[އުނިއިތުރު ގެންނަވާ]\nދިފާޢީ ނިޒާމްގެ ބާރު އާންމު ގޮތެއްގައި ދަށްވަނީ ކެންސަރު ފަދަ ބައްޔަކަށް ފަރުވާކުރުމަށް ކީމޯތެރަޕީ ނެގުން، ރޭޑިއޭޝަންގެ ފަރުވާ ލިބިގަތުން، ގުނަވަނެއް ބަދަލުކުރުން، އެއިޑްސް ޖެހުން ފަދަ ހާލަތްތަކުގައެވެ. ދިފާޢީ ނިޒާމްގެ ބާރުދަށްވުމުން ވައިކޮތަޅުގައި ތަފާތު ޖަރާސީމް އަށަގަތުމަށް މަގުފަހިކުރުވައެވެ. އަދި މިއީ އިންފެކްޝަންތަކާއި ހަށިގަނޑު ހަނގުރާމަކުރުމަށް ހުރަސްތަކާއި ކުރިމަތިކުރުވާނެ ކަމެކެވެ. އެހެންކަމުން މިފަދަ މީހަކަށް ސައިނަސް ޖެހިއްޖެނަމަ ވީއެންމެ އަވަހަށް ފަރުވާ ދިނުމަކީ މުހިއްމު ކަމެކެވެ. އަދި ފަރުވާނުކޮށް ދޫކޮށްލައިފިނަމަ އިންފެކްޝަން ލޯ އަދި ސިކުނޑިއަށް ވާޞިލްވުމަކީ ވެދާނެ ގޮތެކެވެ.\nނޭވަޔަށް އުދަގޫކުރުން[އުނިއިތުރު ގެންނަވާ]\nނޭވަޔަށް އުދަގޫކުރުން، ނުވަތަ ނޭވާހިއްލުން ހުރުމަކީ ނޭފަތުގައި ޕޮލިޕް އުެފެދުން، ނުގުޅޭ އަސަރު ކުރިމަތިވުން، އަދި ސައިނަސް ޖެހުން މެދުވެރި ކުރުވާކަމެއްކަމަށް ވަނީ ފާހަގަކުރެވިފައެވެ. އަދި ސައިނަސް ޖެހިއްޖެނަމަ ބައެއް ފަހަރު ވައިނޮޅީގައި އަރިދަފުސްތައް ޖަމާވެ، ނޭވާހިއްލުން އިތުރަށް ނުރައްކާވެގެން ދިއުމަކީ ވެދާނެ ގޮތެކެވެ.\nސައިނަސް ޖެހުމުން ކުރިމަތިވެދާނެ އުދަގޫތައް[އުނިއިތުރު ގެންނަވާ]\nއާންމު އަލާމާތްތައް[އުނިއިތުރު ގެންނަވާ]\nސައިނަސް ޖެހުމުން ފެންނާނެ އެންމެ އާންމު ދެއަލާމާތަކީ ނޭފަތުން ފެންފޭބުން، މޫނުގެ މަސްތަކަށް ފިތި ވާންވެ މޫނުގައި ރިހުން އެވެ. ބައެއްފަހަރު ނޭފަތުން ބޭރުވާ ދަވަ، ނުވަތަ އަރިދަފުސް ރީނދޫ ނުވަތަ ފެހި ކުލައިގައި ހުރެދާނެއެވެ. ކުރިއަށް ލެންބުން، ބޯ އެކި ފަރާތްފަރާތަށް އެނބުރުން، ހެލުވުން ފަދަ ކަންތައްތަކުގެ ސަބަބުން މޫނުގައި އުފެދިފައި ހުންނަ ރިހުން އިތުރުވާގޮތް ވެއެވެ. މީގެ އިތުރުން ބައެއް ފަހަރު މޫނުގައި ބީހިލުމުން ވެސް ރިހުން އިތުރުވާގޮތް ވެއެވެ.\nސައިނަސް ޖެހުމުން ކުރިމަތިވެދާނެ އިތުރު އުދަގޫ ތަކުގެ ތެރޭގައި ބޮލުގައި ރިހުން ، އަނގައިން ނުބައިވަސް ދުވުން، ހުންއައުން، ދަތުގައި ރިހުން، އަރިދަފުސް އައުމާއެކު ކެއްސުން، އަދި އެއްޗެތީގައި ރަހަ ނުލުމާއި، ވަސްނުދުވުން ފަދަ ކަންތައްތައް ހިމެނެއެވެ.\nމޫނުގައި ރިހުން އުފެދޭ ހިސާބު[އުނިއިތުރު ގެންނަވާ]\nމޫނުގައި ރިހުން އުފެދޭ ހިސާބު ބަރޯސާވެފައި އޮންނަނީ ސައިނަސްގެ އަސަރުކޮށްފައިވާ ވައިކޮތަޅެއްގެ މައްޗަށެވެ.\nމެކްޒިލަރީ ސައިނަސް ދުޅަވުން: ރިހުން ހުންނާނީ ލޮލުގެ ތިރިން، މޫނުގެ މެދާއި، ކޯތާފަތާއި، މަތީ ދަތްޕިލަ ހިމެނޭ ހިސާބުގައެވެ.\nފްރަންޓަލް ސައިނަސް ދުޅަވުން: ރިހުން ހުންނާނީ ބުމައިގެ މަތިން ނިއްކުރީގައެވެ.\nސްފީނޮއިޑް ސައިނަސް ދުޅަވުން: ރިހުން ހުންނާނީ ލޮލުގެ ފަހަތާއި ބޮލުގެ ދެފަރާތުގައި ނުވަތަ ބޮލުގެ ފަހަތުގައެވެ.\nއެތްމޮއިޑް ސައިނަސް ދުޅަވުން: ރިހުން ހުންނާނީ ލޮލުގެ ވަށައިގެން ނުވަތަ ލޮލުގެ ފަހަތުގައެވެ. ނުވަތަ ދެލޮލުގެ މެދުގައި ނޭފަތާއި ކައިރިވީ ހިސާބުގައެވެ.\nނޯޓް: މަތީގައި ބަޔާންކުރެވުނީ ސައިނަސްގެ ވައްތަރުތަކޭވެސް ބުނެވިދާނެއެވެ.\nކުޑަކުދިންނަށް ސައިނަސްޖެހުން[އުނިއިތުރު ގެންނަވާ]\nކުޑަކުދިންނަށް ސައިނަސް ޖެހުމުން ފެނިދާނެ އަލާމާތްތަކުގެ ތެރޭގައި ނޭފަތުން ފެން އަދި އަރިދަފުސް ފޭބުން، ބޮލުގައި ރިހުން، މޫނުގައި ރިހުން، ކެއްސުން ފަދަ ކަންތައްތައް ހިމެނެއެވެ. މިއުދަގޫތައް 10-7 ދުވަހުގެ މުއްދަތަކަށް ދެމިހުރެއެވެ. ބައެއް ކުދިންނަށް ނުގުޅޭ އަސަރު ނުވަތަ އެލާރޖީ، އަދި ކަންފަތުގެ އިންފެކްޝަން ފަދަ މައްސަލަތައް ދިމާވުމަކީ ވެދާނެ ގޮތެކެވެ.\nސައިނަސްގެ ވައްތަރު[އުނިއިތުރު ގެންނަވާ]\nސައިންސް ކުރިމަތިވާ މުއްދަތަށް ރިޢާޔަތްކޮށް ދެވައްތަރަކަށް ސައިނަސް ބެހިފައިވެއެވެ.\nކުރުމުއްދަތަކަށް ސައިނަސް ޖެހުން[އުނިއިތުރު ގެންނަވާ]\nކުރުމުއްދަތަކަށް ( ދުވަސްކޮޅަކަށް) ސައިނަސް ޖެހުން މެދުވެރިވަނީ އާންމު ގޮތެއްގައި ވައިރަސްގެ ސަބަބުން ޖެހޭ އިންފެކްޝަންގެ ސަބަބުންނެވެ. އާންމު ގޮތެއްގައި4ހަފްތާ ނުވަތަ އެއަށްވުރެ މަދު ދުވަސްކޮޅަކަށް މިވައްތަރު ދެމިހުރެއެވެ. އަދި ހަފްތާއެއްގެ ތެރޭގައި ފަރުވާ ނުކުރިޔަސް އޭގެ ޒާތުގައި މިވައްތަރުގެ ސައިނަސް އާއި ގުޅިގެން ކުރިމަތިވާ އުދަގޫތައް ރަގަޅުވާން ފަށައެވެ.\nބެކްޓީރިޔާގެ ސަބަބުން ކުރުމުއްދަތަކަށް ސައިނަސް ޖެހުން މެދުވެރިވެއްޖެނަމަ، އޭގެ ޒާތުގައި ރަގަޅުވާން ފެށުމަކީ ވަރަށް ނާދިރު ކަމެކެވެ. އަދި ދިގުމުއްދަތަކަށް ސައިނަސް ޖެހުން، ނުވަތަ ސައިނަސް އާއި ގުޅިގެން މެދުވެރިވާ އެހެނިހެން ނުރައްކާތެރި އުދަގޫތައް މިކަމުގެ ސަބަބުން މެދުވެރިވެއެވެ. ބެކްޓީރިޔާގެ ސަބަބުން ކުރު މުއްދަތަކަށް ސައިނަސް ޖެހިއްޖެނަމަ، ނޭފަތުން ދޮހާއި އެއްވެފައިވާ އަރިދަފުސް ބޭރުވުން 10 ދުވަހަށްވުރެ ދިގުމުއްދަތަށް ކުރިމަތިވުމަކީ ވަރަށް ގާތް ކަމެކެވެ. އަދި މިއީ ބެކްޓީރިޔާގެ ސަބަބުން ސައިނަސް ޖެހިފައިވާކަން ފާހަގަ ކޮށްދޭނެ ވަރުގަދަ ހެއްކެކެވެ.\nކުރު މުއްދަތަކަށް ސައިނަސް ޖެހުން ކުރިމަތިވެއްޖެނަމަ، ނޭފަތް ބެދުން، ކަރާއި ނޭފަތުން އަރިދަފުސް ބޭރުވާ މިންވަރު އިތުރުވުން، ކިބިހިއެޅުން، ހިތް ނުތަނަވަސްވުން، ވަރުބަލިވުން ފަދަ އުދަގޫތައް މެދުވެރި ވެއެވެ. ބައެއް ފަހަރު ހުންއައުމަކީ ވެސް ވެދާނެ ގޮތެކެވެ. މޫނުގައި ރިހުން ނުވަތަ ބޮލުގައި ރިހުން ހުރިނަމަ އޭގެ މާނައަކީ ސައިނަސްގެ ޙާލަތު އިތުރަށް ނުރައްކާވެގެން އައުމެވެ. އަރިދަފުސް ރޯގާ ޖެހުމަށްފަހު ހަފްތާއަކަށްވުރެ ގިނަ ދުވަސްވެފައިވާނަމަ ސައިނަސް ހުރިކަމުގައި ޝައްކު ކުރެވިދާނެ އެވެ. މިހާލަތުގައި ހުން ގަދަވެ، ކަރާއި ނޭފަތުން ބޭރުވާ ދަވަ ގިނަވެ، އޭގެ ކުލަ ރީނދޫ ނުވަތަ ފެހިކުލައަށް ހުރެދާނެއެވެ. ބައެއް ފަހަރު އަޑުކުރަކިވެ ކެއްސުން ކުރިމަތިވެދާނެއެވެ. މިގޮތުން ކުރިމަތިވާ ކެއްސުން ހެދުނާއި، ރޭގަނޑު އަދި ދަންވަރުގެ ވަގުތުތަކުގައި އިތުރުވެއެވެ. އެއީ ދަވަތައް ބޭރުނުވެ، ވައިނޮޅީގެ ތެރޭގައި ޖަމާވެފައި ހުންނާތީ އެވެ. ސައިނަސްގެ ސަބަބުން ކަރުގައި ހުންނަ ލިމްފް ގޮށްތައް ދުޅަވެ، ގޮށްލުން މެދުވެރިވުމަކީވެސް ވެދާނެ ގޮތެކެވެ.\nދިގުމުއްދަތަކަށް ސައިނަސް ޖެހުން[އުނިއިތުރު ގެންނަވާ]\nދިގުމުއްދަތަކަށް ސައިނަސް ޖެހުން މެދުވެރިވަނީ އާންމު ގޮެތެއްގައި ބެކްޓީރިޔާ ނުވަތަ ފަންގަސް ގެ ސަބަބުން ޖެހޭ އިންފެކްޝަނެއްގެ ސަބަބުންނެވެ. ދިގުމުއްދަތަކަށް ސައިނަސް ޖެހުން ކަމުގައި ބެލެވެނީ ސައިނަސްގެ އުދަގޫތައް 8 ހަފްތާއަށްވުރެ ދިގުމުއްދަތަކަށް ދިގުދެމިގެން ގޮސްފިނަމައެވެ. ބެކްޓީރިޔާ އަދި ފަންގަސް އިންފެކްޝަން ތަކަށް ފަރުވާ ކުރުމަކީ ބައެއް ފަހަރު އުދަގޫކަމަށް ވެދާނެއެވެ. ތިން ހަތަރު ފަހަރު ތަފާތު އެންޓިބަޔޮޓިކް ބޭނުންކޮށްގެން ދިގުމުއްދަތަކަށް ސައިނަސްޖެހުމަށް ލުޔެއް ނުލިބިއްޖެނަމަ ޑޮކްޓަރަކާއި މަޝްވަރާކޮށް ފަރުވާއަށް އެހެން ގޮތެއް އޮތްތޯ ބެލިދާނެއެވެ.\nދިގުމުއްދަތަކަށް ސައިނަސް ޖެހުމަކީ ވައިކޮތަޅުތަކުގެ އެތެރެއިން ލެވިފައިވާ ތެތްދުލިފަށް ތަކުގައި ދާއިމީ ބަދަލުތަކެއް އުފައްދާނެ ކަމެކެވެ. އަދި އެކަމުގެ ސަބަބުން އަވަސް އަވަހަށް ސައިނަސް ޖެހުމަށް މަގުފަހިވެގެން ދެއެވެ.\nދިގުމުއްދަތަކަށް ސައިނަސް ޖެހުމުން ފާހަގަކުރެވޭ އެންމެ އާންމު އެއް އަލާމާތަކީ ނޭފަތް ބެނދި، ކަރާއި ނޭފަތުން ދަވަ ނުވަތަ އަރިދަފުސް ބޭރުވާ މިންވަރު އިތުރުވެ، އެދަވަތައް ބޭރުވުމަށް ހުރަސްއެޅި، ވައިނޮޅީގައި ޖަމާވެފައި ހުރުމެވެ. ނަތީޖާއެއްގެގޮތުން ހެދުނާއި، ރޭގަނޑު އަދި ދަންވަރުގެ ވަގުތުތަކުގައި ކެއްސުން އިތުރުކުރުވައެވެ. މީގެ އިތުރުން އަނގައިން ނުބައިވަސް ދުވުން، ބޮލުގައި ރިހުން، އަދި މޫނުގައި ރިހުން މިއީ ވެސް ދިމާވެދާނެ ކަންތައްތަކެވެ.\nސައިނަސް ޖެހިފައިހުރިކަން ދެނެގަތުން[އުނިއިތުރު ގެންނަވާ]\nސައިނަސް ޖެހިފައި ހުރިތޯ ބަލައި ދެނެގަތުން ބަރޯސާ ވެފައި އޮންނަނީ ކުރިމަތިވާ އުދަގޫތަކާއި، ހެދޭ ޓެސްޓްތަކުގެ މައްޗަށެވެ. ކުރިމަތިވި އުދަގޫތަކުން އެއީ ކަނޑައެޅިގެން ސައިނަސް ކަން އެނގޭނަމަ އެހެން ޓެސްޓްތައް ހަދާކަން ނުޖެހޭނެއެވެ.\nޓެސްޓްތައް ހަދަންޖެހޭ ޙާލަތްތައް[އުނިއިތުރު ގެންނަވާ]\nފެންނަ އަލާމާތްތަކުން އެއީ ކަނޑައެޅިގެން ސައިނަސްކަން ބުނެދޭން އުދަގޫވުން\nއެންޓިބަޔޮޓިކް ބޭނުންކުރުމުން ރަގަޅުނުވުން\nސައިނަސް އާއި ގުޅިގެން އިތުރު މައްސަލަތައް ދިމާވެފައިވާކަމަށް ޝައްކުވުން\nސައިނަސް ޖެހުމުން ހެދޭ ޓެސްޓްތައް[އުނިއިތުރު ގެންނަވާ]\nސައިނަސް ޖެހުމުން ބައެއް ފަހަރު ހަދަންޖެހޭ ޓެސްޓްތަކުގެ ތެރޭގައި އަންނަނިވި ޓެސްޓްތައް ހިމެނެއެވެ.\nކޮމްޕިއުޓެޑް ޓޯމޮގްރަފީ (ސީޓީ ސްކޭން) : މިއީ ވައިކޮތަޅު ތަކުގެ އެތެރެ ހުރިނެތްގޮތް ދައްކާދޭނެ ޓެސްޓް އެކެވެ. މިއީ ދިގުމުއްދަތަކަށް ސައިނަސް ޖެހިފައިވޭތޯ ބެލުމަށް ހަދައިއުޅޭ ޓެސްޓެކެވެ.\nވައިކޮތަޅުތަކުގެ އެކްސް-ރޭ ނެގުން : މިއީ ސައިނަސް ޖެހިފައި ހުރިތޯ ޔަގީންކުރުމަށް ބައެއް ފަހަރު ހަދާ ޓެސްޓެކެވެ. އެކްސް-ރޭ އަކީ ހަށިގަނޑުގެ އެކި ޓިޝޫތަކުގެ ޙާލަތު ދެނެގަތުމަށް ނަގައިއުޅޭ އެއްޗެކެވެ.\nއިންޑޮސްކޯޕްގެ އެހީގައި ވައިކޮތަޅުތަކުގެ އެތެރެބެލުން: މިގޮތުން ވައިކޮތަޅު ތަކާއި ނޭފަތުގެ ހިނދުރީގެ އެތެރެ ހުރިނެތްގޮތް ބެލެވެއެވެ. އާންމު ގޮެތެއްގައި މިޓެސްޓް ހަދަނީ ދިގުމުއްދަތަކަށް ސައިނަސް ޖެހިފައިވާނަމައެވެ.\nސިރިންޖެއް ފަދަ އެއްޗެއް ވައިކޮތަޅަށް ފޯރުވައިގެން އެއިން ދިޔަ ނަގައިގެން އެއިންދުން : ބައެއް ފަހަރު ހެދޭ މިޓެސްޓްގެ ބޭނުމަކީ ސައިނަސް ޖެހުނީ ބެކްޓީރިޔާ، ވައިރަސް، ނުވަތަ ފަންގަސް ފަދަ ޖަރާސީމަކުންތޯ ބެލުން.\nމެގްނެޓިކް ރިޒޮނެންސް އިމޭޖް (އެމްއާރުއައި) : މިޓެސްޓްގެ އެހީގައި އިންފެކްޝަން ވައިކޮތަޅުތަކުގެ ވަށައިގެންވާ ހިސާބަށް ފެތުރިފައިވޭތޯ ބެލިދާނެއެވެ. އަދި މީގެ އިތުރުން ނޭފަތް ނުވަތަ ވައިކޮތަޅު ތަކުގެ ތެރޭގައި އެއްވެސް ކަހަލަ ގޮށްގަނޑެއް ނުވަތަ ޓިއުމަރެއް ފަދަ އެއްޗެއް އާދޭތޯ ވެސް ބެލިދާނެއެވެ.\nސައިނަސް ޖެހުމުންދެވޭ ފަރުވާ[އުނިއިތުރު ގެންނަވާ]\nފަރުވާގެ މައިގަނޑު އަމާޒު[އުނިއިތުރު ގެންނަވާ]\nސައިނަސް ޖެހުމުން ދެވޭ ފަރުވާގެ މައިގަނޑު އަމާޒް ބިނާވެފައި އޮންނަނީ އަންނަނިވި ކަންތައްތަކުގެ މައްޗަށެވެ.\nކަރުތެރެ، ނޭފަތުގައި ހުރި ދަވަތައް ބޭރުކޮށް، ވައިކޮތަޅުގައި އުފެދިފައި ހުރި ދުޅަ ތިރިކުރުން\nމޫނު އަދި ބޮލުގައި ހުރި ރިހުން ކުޑަކުރުން\nއިންފެކްޝަންގެ އަސަރު ފިލުވާލުން\nނޭފަތް އަދި ވައިކޮތަޅު ތަކުގެ އެތެރެއިން ލެވިފައިވާ ތެތްދުލިފަށް ދާއިމީ ސިފައެއްގައި ހަލާކުވިޔަނުދިނުން\nއާންމުގޮތެއްގައި ސައިނަސް ޖެހުމުން ބޭސް ދެނީ ބެކްޓީރިޔާގެ ސަބަބުން ސައިނަސް ޖެހުން މެދުވެރިވެފައިވާނަމަ އެވެ. ފަރުވާ ކުރެވޭ މުއްދަތު ސައިނަސް ޖެހިފައިވާ މިންވަރާއި ގުޅިގެން ތަފާތުވެއެވެ. ކުރުވެގެން3ދުވަހުގެ މުއްދަތުން ފެށިގެން ދިގުވެގެން ދެތިން ހަފްތާގެ މުއްދަތަށް ވެސް މިބައްޔަށް ފަރުވާ ކުރަންޖެހިދާނެއެވެ.\nބޭނުންކުރެވޭ ބޭސްތައް[އުނިއިތުރު ގެންނަވާ]\nސައިނަސް ޖެހުމުން ފަރުވާކުރުމަށް ބޭނުންކުރެވޭ ބޭސްތަކުގެ ތެރޭގައި\nބެކްޓީރިޔާ މަރައި ނެތިކޮށްލުމަށް ނުވަތަ އިންފެކްޝަން ނައްތާލުމަށް ދެވޭ ބޭސް(އިނގިރޭސި ބަހުން: Antibiotics)\nތަނދުކަނޑުވާ ބޭސްތައް (އިނގިރޭސި ބަހުން: Analgesics)\nނޭފަތުގެ އެތެރޭގެ އިންފްލެމޭޝަންގެ އަސަރު ކުޑަކުރުމަށްދީއުޅޭ ބޭސްތައް މިސާލު ކޯޓިކޮސްޓީރޮއިޑްސް (އިނގިރޭސި ބަހުން: Corticosteroids)\nދަވަތައް ވިރުވައި ބޭރުކުރުމަށް ދެވޭ ބޭސްތައް (އިނގިރޭސި ބަހުން: Mucolytics)\nކުރު މުއްދަތަކަށް ސައިނަސް ޖެހުން މެދުވެރިވީ ބެކްޓީރިޔާއެއްގެ ސަބަބުން ކަމަށްވާނަމަ 10-5 ދުވަހާއި ދެމެދުގެ މުއްދަތަކަށް އެންޓިބަޔޮޓިކް ބޭނުންކުރަން ޖެހެއެވެ. ދިގުމުއްދަތަކަށް ސައިނަސް ޖެހުން މެދުވެރިވެފައިވާނަމަ 4-3 ހަފްތާ ވަންދެން އެންޓިބަޔޮޓިކް ބޭނުންކުރަންޖެހެއެވެ.\nގޭގައި ލިބިގަނެވިދާނެ ފަރުވާ[އުނިއިތުރު ގެންނަވާ]\nގިނަގިނައިން ދިޔާތަކެތި ބުއިން\nހޫނު ތުވާއްޔެއް ފަދަ އެއްޗަކުން ކޮންމެ ދުވަހަކު މޫނު މަސާޖް ކުރާށެވެ.\nތާފަނާ ފެނަށް ލޮނުކޮޅެއް އެއްކޮށްގެން އެއިން އަނގަޔާއި ނޭފަތް ދޮންނާށެވެ.\nބޮލާއި މޫނުގައި ރިހި ތަދުވާނަމަ ޕެނަޑޯލް ފަދަ ބޭހެއް ބޭނުންކުރެވިދާނެއެވެ.\nމާބާރަށް ނޭފަތް ސާފުކުރުމަށް ނޭފަތް ނުފޮޅާށެވެ. ނޭފަތް ފޮޅާއިރު ނޭފަތުގެ ހިނދުރި ހުންނަންވާނީ ހުޅުވިފައެވެ.\nސައިނަސް ޖެހުމުން ބޭހުން ކުރެވޭ ފަރުވާއިން ހައްލެއް ނުލިބިއްޖެނަމަ ބައެއް ފަހަރު އޮޕަރޭޝަން ކުރަންޖެހެއެވެ. މިގޮތުން އާންމުކޮށް ހެދެނީ އިންޑޯސްކޮޕިކް ސާރޖަރީ އެވެ.\nސައިނަސް ޖެހުމުން ރައްކާތެރިވުން[އުނިއިތުރު ގެންނަވާ]\nސައިނަސް ޖެހުމުން ދުރުހެލިވެ، އެކަމުން ރައްކާތެރިވުމަށްޓަކައި އަންނަނިވި ކަންތައްތައް ކުރެވިދާނެއެވެ.\nއަރިދަފުސް ރޯގާ ފަދަ ބަލިތަކުން މިންޖުވެހުރުމަށް މަސައްކަތްކުރުން: އަރިދަފުސް ރޯގާ އިންފުލުއެންޒާ ފަދަ ބަލިތަކުން މިންޖުވެ ހުރުމަށް މަސައްކަތްކުރުމުގެ އިތުރުން އަރިދަފުސް ރޯގާ ޖެހިއްޖެނަމަ ގިނަގިނައިން ދިޔާތަކެތި ބޭނުންކުރުމާއި، އަރާމްކުރުމަކީ މުހިއްމު ކަމެކެވެ. އަދި އެފަދަ ބަލިޖެހިފައި ތިބި މީހުންނާއި މާބޮޑަށް ގައިގޯޅިވެ ނޫޅޭށެވެ.\nހަމަހަމަކެއުމެއް ޚިޔާރުކުރުން : މިގޮތުން ކެއުމުގައި ތަފާތު ބާވަތްތައް ހިމަނަން ޖެހެއެވެ. އެއީ ހަށިގަނޑަށް ބޭނުންވާ ކާނާގެ މުހިއްމު ބައިތައް ފޯރުކޮށްދިނުމަށްޓަކައެވެ.\nވިޓަމިންސީ ބޭނުންކުރުން : ދާއިމީ ސިފައެއްގައި ވިޓަމިން ސީ ބޭނުންކުރުމަކީ ނޭފަތް އަދި ކަރުުތެރެ ސާފުކޮށްދީ އަރިދަފުސް ޖަމާވިޔަނުދީ ހިފަހައްޓައިދޭނެ ކަމެކެވެ.\nދުންފަތުގެ އިސްތިއުމާލު ނުކުރުން: ދުންފަތުގެ އިސްތިއުމާލު ކުރުމަކީ ސައިނަސް ޖެހުމަށް މަގުފަހި ކުރުމުގެ އިތުރުން ސައިނަސްގެ ޙާލަތު އިތުރަށް ގޯސްކުރާނެ ކަމެކެވެ.\nގިނަގިނައިން ދިޔާތަކެތި ބުއިން : ދިޔާތަކެތި ބޭނުންކުރުމަކީ އަރިދަފުސް ރޯގާ، އިންފުލުއެންޒާ ފަދަ ބަލިތަކުން ދުރުކޮށްދޭނެ ކަމެކެވެ.


China Content Broadcasting Network Exhibition Beijing gai fashaifi China Content Broadcasting Network Exhibition Beijing gai fashaifi\nޗައިނާ ކޮންޓެންޓް ބްރޯޑްކާސްޓިން ނެޓްވޯކް އެގްޒިބިޝަން ބެއިޖިންގައި ފަށައިފި\nބެއިޖިންގައި މިހާރުކުރިއަށްދާ ސީސީބީއެން 2019 އެގުޒިބިޝަނުގެ ތެރެއިން\nބްރޯޑްކާސްޓިންގެ ދާއިރާގެ އެންމެ ފަހުގެ އާލާތްތަކާއި، ޚިދުމަތްތައް ދައްކާލުމުގެ ގޮތުން ކޮންމެ އަހަރަކުވެސް ކުރިއަށްގެންދާ ޗައިނާ ކޮންޓެންޓް ބްރޯޑްކާސްޓިން ނެޓްވޯކް އެގްޒިބިޝަން، ސީސީބީއެން 2019 ބެއިޖިންގައި ފަށައިފިއެވެ.\nޗައިނާ އިންޓަރނޭޝަނަލް އެގްޒިބިޝަން ސެންޓަރުގައި ކުރިއަށްދާ މިފަހަރުގެ އެގްޒިބިޝަނުގައި ބްރޯޑްކާސްޓިން ދާއިރާގެ އެންމެ ފަހުގެ އުފެއްދުންތަކާއި ޚިދުމަތްތައް ދައްކާލުމަށް އެއްހާހަށްވުރެ ގިނަ ކުންފުނިން ބައިވެރިވެއެވެ. މީގެތެރޭގައި ޗައިނާ، އެމެރިކާ، ޔޫރަޕް، އޭޝިޔާ އަދި އެފްރިކާގެ ތިރީހަށްވުރެ ގިނަ ޤައުމުގެ އެގްޒިބިޓަރުން ހިމެނެއެވެ.\nމިއަހަރުގެ އެގްޒިބިޝަންގައި ރޭޑިއޯ، ޓީވީ، އޮންލައިން މީޑިއާއަށް ބޭނުންވާ އެންމެ ފަހުގެ އާލާތްތަކާއި ޚިދުމަތުގެ އިތުރުން އޮފީސްތަކާއި އަމިއްލަ ގެތަކުގެ ސަލާމަތާއި ރައްކާތެރިކަން ބެލެހެއްޓުމަށް ހާއްސަ ޓެކްނޮލޮޖީތައް ދަނީ ދައްކާލަމުންނެވެ.\nމިއެގްޒިބިޝަންގެ ތެރެއިން ބްރޯޑްކާސްޓުކުރުމުގެ ދާއިރާއިން އެންމެ ފާހަގަކުރެވޭ އުފެއްދުންތަކާއި ޚިދުމަތްތައް ތައާރަފްކުރަމުންދާ ކުންފުނިތަކަށް އެވޯޑު ދިނުމަށް ވަނީ ހަމަޖެހިފައިވެއެވެ.\nމިއީ ޗައިނާގެ ބެލްޓް އެންޑް ރޯޑް އިނީޝިއޭޓިވްގެ ދަށުން ޤައުމުތަކުގެ ބްރޯޑްކާސްޓިން ދާއިރާ ޑިޖިޓަލައިޒްކުރުމަށް ބޭނުންކުރެވޭނެ ތަކެއްޗާއި، ޚިދުމަތްތައް އާއްމުނަށް ދައްކާލުމަށް ބާއްވާ އެގްޒިބިޝަނެކެވެ.\nމިމަހުގެ 19 ވަނަ ދުވަހު ފެށި މި އެގްޒިބިޝަނުގެ އެންމެ ފަހު ދުވަހަކީ މާދަމާއެވެ.